
PERSONER 


Hans  Willmer,  Chefdirektør. 

Lizzie,  hans  Kone. 

Thune,  Direktør. 

Bille,  Ingeniør. 

Gutman,  Agent. 

MoMME,  Entreprenør. 

Christiansen,  Lokomotivfører. 

Kruse,  Kasserer. 

Frøken  Rørby,  Bogholderske. 

Blom,  Stationsforstander. 

Ministeren. 

Pedersen-Hals,  Statskonsulent. 

Andersen- Vindinge,  Folketingsmand. 

Borgmesteren. 

Den  Delegerede  fra  Statsbanerne. 

Madam  Walbom,  Rengøringskone. 
En  Tjener.    Stuepiger.    Rigsdagsmænd.   Aktionærer.   Kontor- 
folk. Bestyrelsesmedlemmer.  Journalister.  Jærnbaneassistenter. 
Portører.  Dragere. 


1ste  Akt:  Chefredaktørens  Privatkontor  i  Byen. 
2den  Akt:  Hans  Villa  ved  Kerrum. 
3dje  Akt:  Kerrums  nye  Jærnbanestation. 

Tiden:  Vore  Dage. 

FØRSTE  AKT. 


Chefdirektørens  Kontor.    Stilfuldt.    Engelsk. 

Fremme  tilhøjre  Skrivebord.  Bag  dette  Dør  til  de  andre 
Kontorer. 

I  Baggrunden  Dør  til  Entreen,  der  skiller  Kontorerne  fra 
Chefdirektørens  Privatbolig. 

Til  venstre  Vinduer.  Bord  med  Sofa  og  Stole. 

Formiddag. 

WiLLMER 

i  Telefonen  paa  Skrivebordet. 

Javel  ja.  —  Den  Gud  giver  et  Embede,  giver 

han  ogsaa  Forstand,   Hr.  Statskonsulent   —  ha, 

ha!   —  Farvel,   farvel!    (Sætter  sig  og  arbejder.  Ringer 

én  Gang  paa  en  lille  Sølvklokke). 

Kruse 

ind  fra  Kontorerne. 
WiLLMER 

Er  der  kommet  Svar  fra  Ministeren  ? 

Kruse 
Ja  —  Hans  Excellence  møder  .  .  . 

WiLLMER 

Send  saa  de  andre  Indbydelser  ud. 

Kruse 
Jovel  ... 

WiLLMER 

Hør — æ  —  naar  Opgørelserne  fra  Kerrum 
Linje  indgaar,  vil  jeg  selv  se  dem  efter,  før  de 
gaar  videre  —  husk  det. 

Kruse 

studser. 

Jovel  —  Tømmerregningen  er  kommet  nu  til 
Morgen.  Og  Cementfabriken  .  .  . 

WiLLMER 
opmærksom. 

Hvad  den  .  .  .? 

Kruse 
Den  sendte  allerede  sin  Regning  i  Gaar. 

WiLLMER 

Lad  mig  saa  straks  faa  den  herind. 

Kruse 
Jo  .  .  .    Den   trænger   vist  til   at  ses  grundig 
efter  ... 

WiLLMER 
skarpt. 

Saah...! 


Kruse 
Ja  —  det  forekommer  mig,  at  den  er  højere 
end  paa  Overslaget  ... 

WiLLMER 

Hm !  naa  ja  .  .  . !  Der  har  jo  vist  sig  Vanske- 
ligheder . .  .  Denne  Bro  over  Kerrum  Mose-Aa  .  .  . 
Men  det  faar  jeg  særlig  Afregning  paa  fra  En- 
treprenør Momme. 

Kruse 

forundret. 

Det  .  .  .  hrm !  .  .  .  sorterer  da  ellers  under  mig 
at  —  ja,  undskyld  .  .  . 

WiLLMER 
hvast. 

Aa  jeg  be'er!  —  Lad  mig  saa  faa  de  Reg- 
ninger herind ! 

Kruse 

bukker.    Gaar.    Kommer   tilbage   med   Regningerne.    Lægger 
dem  paa  Skrivebordet  og  gaar  igen. 

WiLLMER 
giver  sig  ivrig  i  Lag  med  Papirerne. 
Det  banker  stille  paa  Dåren  til  Entreen. 

Lizzie 

Hovedet  ind. 

Jeg  forstyrrer  vel  som  sædvanlig  Hr.  Regne- 
maskinen .  .  .  ? 

WiLLMER 
op. 

Nej,  nej!  —  Godmorgen,  lille  Fugl! 

Lizzie 
ind  til  ham. 
Godmorgen,  din  Stakkel!  —  Altid  begravet  i 
Papirer. 

WiLLMER 
kysser  hende. 

Til  Lykke  med  Fødselsdagen,  lille  Ven!  — 
Du  har  vel  set  Blomsterne? 

Lizzie 
Ja  —   og  Guirlanderne   over   Spisestuedøren! 
—  Hvor  er  Du  dog  altid  sød  imod  mig,  Hans. 

WiLLMER 

Tak  i  lige  Maade,  lille  Pipfugl  ...  Havde  jeg 
ikke  Dig  til  at  synge  for  mig  fra  den  lyse 
Morgen  .  .  . 

Lizzie 
Ja,  det  siger  Du  nok  .  .  .  Men  jeg  ser  Dig  jo 
næsten  aldrig!  —  Altid  sidder  Du  og  regner  og 
regner.  —  Du  overanstrenger  Dig,  Hans.  —  Du 
er  bleven  saa  nervøs  i  den  sidste  Tid. 


« 


11 


WiLLMER 
hastig. 

Det  er  den  dumme  Bane  —  den  skaffer  mig 
saa  mange  Brj^derier. 

Lizzie 
skælmsk. 
Véd  Du,  at  Du  sommetider  taler  i  Søvne  om 
Cement? 

WiLLMER 
studser. 

Om  Cement  .  .  . 

Lizzie 
Ja   —    og  om    „Sveller"    og    „Maskiner"    og 
„Maksimum"     og    „Minimum"     og    alt    saadan 
noget   andet  Vrøvl.    —    Du   trænger   til  at   tage 
Dig  en  Ferie,  Hans. 

WiLLMER^ 
;  smilende. 

Saah?   —   Og   Pipfuglen    trænger  nok    til    at 
repetere  Formelen ! 

Lizzie 
Aa — rr  .  .  .!   Aldrig  vil  Du  tage  mig  alvorlig! 

WiLLMER 
som  før. 

Bevares  vel  jo!  —  Men  Formelen! 

Lizzie 

Nej! 

WiLLMER 

Vil  hun  nu  være  lydig! 

Lizzie 
Nej,  jeg  vil  ikke! 

Willmer 
Véd  hun  da  ikke,  at  jeg  netop  „overanstren- 
ger"   mig   for   hendes   Skyld?   —  For  at  kunne 
give  hende  alt,  hvad  de  smaa  Fingre  peger  paa. 

Lizzie 
Jo — o  .  .  .   vist  er  Du    forfærdelig    sød    imod 
mig  .  .  . 

Willmer 
Naa!  —  Og  at  hun  ikke  skal  give  sig  af  med 
at    have    „Meninger"  .  .  .    Men    bare   synge   og 
glæde   sig   over   Livet   —   og  mig!    —    Altsaa: 
Formelen! 

Lizzie 

ind  til  ham. 

Du  er  min  Herre  og  Mester!  Jeg  ærer,  elsker 
og  lyder  Dig  —  Amen. 

Willmer 
Det  var  ret! 

Lizzie 
Skal  vi  saa  ud  at  ride  i  Dag  —  din  Tyran? 

WiLLMER 

Er  det  maaske  Søndag? 

Lizzie 
Nej  —  men  det  er  min  Fødselsdag  —  og 
det  er  meget  finere! 

Det  banker  paa  Entrédøren.  —  To  Stuepiger  og  Madam 
Walbom  kommer  ind  med  Bakker,  hvorpaa  Kander,  Kopper, 
Tallerkener  og  Fade  med  Kager. 

WiLLMER 

Dq  Himlens  Skaber,  hvad  er  det  for  en  Op- 
dækning! 

Lizzie 
Chocolade  til  Kontorpersonalet. 

WiLLMER 

Aa,  Du  med  .  .  . 

Lizzie 
Skal  de   maaske  ikke  vide  af,   at  det  er  min 
Fødselsdag  ? 

Madam  Walbom 

nejer. 

Goddag,  Hr.  Redaktør  .  .  . 

WiLLMER 
ubehersket. 

Direktør  .  .  .! 

Madam  Walbom 

forfærdet. 

Direktør  .  .  .! 

Lizzie 

vinker. 

Ja,  gaa  kun  ind  .  .  . !  Men  gaa  den  anden  Vej 
over  Gaarden,  naar  I  kommer  tilbage. 

Pigerne  og  Madam  Walbom  ind  paa  Kontoret. 
WiLLMER 

Uf,   det  lede   Kvindfolk!    —   Du  véd,    at  jeg 
kan  ikke  fordrage  at  se  hende  her. 

Lizzie 
Saa,   saa,   saa  .  .  .    Hun   skal  jo   hjælpe  til  i 
Køkkenet  ved  Middagen.  —  Hun  er  saa  flink. 

Willmer 
Ja  til  at  faa  uægte  Børn. 

Lizzie 
Naa  ja,  Herregud.    —    Folket  skal  jo  ogsaa 
more  sig!  —  Det  siger  Du  jo  selv. 

Willmer 

tager  hende  ind  til  sig. 

Men   Pipfugl    dog,    er  hun    bleven   letfærdig! 

(Kysser  hende.  —  Tager  derpaa  et  Smykkeskrin,  som  staar 

paa  Bordet).   Se  her,  en  lille  Fødselsdagsgave. 

Lizzie 

napper  efter  Skrinet. 

Hvad  er  det? 

WiLLMER 

Ja,  hvad  tror  Du? 

Lizzie 

bemægtiger  sig  Etuiet  og  aabner  det. 

Perler  .  .  .!  Nej,  hvor  er  de  dog  dejlige! 
(Kysser  ham).  Tusind  Takl  —  Men  de  maa  ha' 
været  morderlig  dyre,  Hans! 

WiLLMER 
misbilligende. 

„Morderlig"  .  .  .? 

Lizzie 
Ja,  saa  —  rædsom  da! 

WiLLMER 
slaar  det  hen. 
Jeg  har  faaet  dem  billigt  —  under  Haanden. 

Lizzie 
Hvor  er  de  dog  dejlige  .  .  .  (Pynter  sig  med  dem). 
Se,  hvor  de  klæder  mig. 

WiLLMER 
stryger  hende  over  Haaret. 

Det   er   min   største   Glæde    at  se  Dig  glad, 

lille  Lizzie  .  .  . 

Lizzie 

Næ  —  hvor  Du  sagde  det  smukt,   Hans  .  .  . 

Og  det  er  Dig,  de  siger,  er  saa  streng  og  haard. 

WiLLMER 

Misundelse,  lille  Pipfugl  .  .  .!  En  Mand  i 
min  fremskudte  Stilling  maa  vænne  sig  til  lidt 
af  hvert. 

Lizzie 
Jeg  er  stolt  af  Dig,  Hans,   saa  overlegent  Du 
tager  alle  de  Angreb. 

WiLLMER 
smilende. 

Mon  det  ikke  snarere  er  mig,  der  bør  være 
stolt  af  Dig  —  saaledes  som  alle  sværmer  om 
Dig  og  beundrer  Dig! 

Lizzie 
Slet  ikkel  —  Jeg  er  bare  en  sød  lille  Pige, 
som  man  synes,  det  er  morsomt  at  gøre  Kur 
til.  —  Men  Du  er  den  store  og  gode  Mand.  — 
Lige  fra  jeg  var  Barn,  har  Du  været  god  imod 
mig.  Altid  var  det  Dig,  der  bragte  lidt  Glæde 
hjem  til  Mor  og  mig! 

WiLLMER 

Jeg  gjorde  kun  min  Pligt,  lille  Lizzie,  I  var 
jo  mine  Slægtninge  ...  Og  saa  en  skønne  Dag 
opdagede  jeg,    at   din   Moder   var  Moder  til  en 

henrivende   lille   Pipfugl   (slaar  en  Arm   om  hende)  — 

og  saa  var  jeg  fuldt  ud  belønnet! 

Lizzie 
Men  Du  var  dog  den   rige  og  fine  Mand  — 
og  vi  var  fattige  .  .  . 

WiLLMER 
kysser  hendes  Haand. 
Men  jeg  var  en  halvgammel  Fyr  —  og  Du 
var  saa  gnistrende  ung! 

Lizzie 
den  anden  Haand  frem. 
Kys  den  med  —  ellers  bliver  den  jaloux! 

WiLLMER 
kysser. 

Lizzie 
.  .  .  Gammel!  Du!  der  er  den  eleganteste  Mand 
i  Landet!  (ind  til  ham).    Du  er  min  Herre  og  Me- 
ster! Jeg  ærer,  elsker  og  lyder  Dig! 

WiLLMER 
smilende  af  Glæde. 

Det  er  rigtigt!  Saadan  skal  Pipfuglen  synge! 
—  Det  er  sandt,  hvem  skal  Du  have  til  Bords 
i  Dag  til  Fødselsdagsmiddagen? 

Lizzie 

leger  med  Halsbaandel  og  pynter  sig  med  det.  —  Koket. 

Det  har  jeg  jo  sagt     .  . 

Ærtehalm.  2 

WiLLMER 

Igen  ham,  Lizzie  ...  Er  det  ikke  lidt  .  .  . 

Lizzie 
Er  den  store  Mand  jaloux  maaske? 

WiLLMER 

Snak!    —    Min    Underordnede...!    En    lille 
Ingeniør! 

Lizzie 

drillende. 

Jamen  husk,  at  han  er  min  Fætter  —  og  min 
Barndomsven  —  det  er  farligt  .  .  . 

WiLLMER 

Snak!    —    Men   hvad   vil   Du   med  ham?  — 
Du  fordrejer  jo  bare  Hovedet  paa  ham. 

Lizzie 
Saa  meget  desto  bedre  for  Dig! 

WiLLMER 

For  mig  .  .  .!  Hvad  mener  Du  dog  med  det? 

Lizzie 

'  leende. 

Ingenting!  —  Maa  jeg  saa  faa  ham  til  Bords? 

WiLLMER 
smilende. 

Ja  —  men  det  er  Synd  for  ham  .  .  . 

Lizzie 
ind  til  ham. 
Tak,  Tak  .  .  ! 

WiLLMER 

Og  nu   maa  Du   gaa,   lille'  Pipfugl  —  Thune 
kommer.     Og  vi  har  vigtige  Forretninger. 

Lizzie 
Uf,  Thune!  Han  er  her  altid,  synes  jeg. 

Willmer 
Ikke    blande    sig    op    i    voksne    Menneskers 
Sager  .  .  ! 

Lizzie 
Og  han  er  saa  grov  og  kluntet  —  og  ...  og 
forloren  elegant,  synes  jeg.    Og  Du,  som  er  saa 
fin   og  korrekt  ...   I  passer  slet  ikke  sammen! 

—  Bare  hans  Hænder  .  .  ! 

Willmer 

Naar  man  er  begyndt  som  Smed,  lille  Lizzie, 

kan   man   ikke  have   Grevehænder  .  .  .   Og  saa 

de  tyve  Aar  i  Amerika  .  .  !  Naturligvis  er  han 

en  Parvenu  .  .  .   Men  han  er  dygtig  —  og  rig! 

—  Baade  Fabrikken  „Dannebrog",  som  han  selv 
har  skabt  og  saa  Formuen,  som  han  arvede 
derovre  fra  .  .  .  efter  Onkelen  .  .  . 

Lizzie 
Ja — a  ...  ja  naturligvis  maa  man  tage  Hen- 

syn  til  ham  .  .  .  Men  alligevel!  Hans  Famili- 
aritet .  .  .  saadan  som  han  slaar  Dig  paa  Skul- 
deren og  siger  „Willmer"  .  .  .  ikke  engang  Hr. ! 

WiLLMER 

Hm,  ja  .  .  .  Men  jeg  sætter  nu  alligevel  Pris 
paa,  min  Ven,  at  Du  behandler  ham  høfligt  og 
elskværdigt. 

Lizzie 

lægger  Armene  om  hans  Hals. 

Bevares,  Deres  Højærværdighed,  som  min 
Herre  og  Mester  befaler! 

Thune 

ind  fra  Entreen  med  en  Buket  Roser.  —  Ser  Parret. 

Undskyld,  at  jeg  forstyrrer  .  .  . 

Lizzie 

hurtig  bort. 
WiLLMER 

Vi  holder  jo  Fødselsdag  i  Dag  .  .  . 

Thune 
Ja    —   jeg   har   husket   det  .  .  .  (Overrækker  Lizzie 
Blomsterne).   Min  hjerteligste  Lykønskning,  skønne 

Dame  .  .  . 

Lizzie 

modtager  Buketten 

Tak  .  .  .  det  var  virkelig  pænt  af  Dem,  Hr. 
Direktør  , .  . 

WiLLMER 

Ja,    det    var    overordentlig    smukt    af    Dem, 
Thune,  at  huske  ... 

Thune 
Jeg    har    jo    én    Gang    for    alle    sagt    Dem, 
Willmer,     at    jeg    er    dødelig    forelsket    i    Fru 

Lizzie  .  .  . 

Willmer 

ubehagelig  berørt. 

Ja  —  jeg  véd  nok,   at  De  er  en  stor  Spøge- 
fugl. 

Thune 

Spøgefugl  .  .  .  Ak,  det  er  knusende  Alvor! 

Lizzie 
smiler  koket. 
Farvel!  Nu  gaar  jeg  .  .  . 

Thune 
Gaar  De? 

Lizzie 

Ja,  min  Mand  har  sagt  at  .  .  . 

Willmer 
Vi  har  jo  Forretninger,  Thune  .  .  . 

Thune 

slaar  ham  paa  Skulderen. 

Næ,  Willmer!  I  Dag  holder  vi  først  og  frem- 
mest Fødselsdag!  —  Bagefter  kan  vi  saa  .  .  . 

En  Tjener 

.  ind  fra  Entreen 

Hr.  Gutman  er  derude  og  spørger  om  Chef- 
direktøren .  .  . 

WiLLMER 
utaalmodig. 

Gutman  .  .  !    Igen,  den  .  .  !  Naa!  —  Ja,  vis 
ham  ind  i  Dagligstuen  og  bed  ham  vente. 

Tjeneren 
ud. 

Willmer 
Han  render   mig   uophørlig   her   paa   Dørene, 

den  Knægt! 

Thune 

med  Betydning. 

Mon   det   saa   ikke   var    bedst   at   høre,   hvad 

han  vilde? 

Willmer 

usikker. 

Jo  .  .  .  maaske.  —  Men    saa   maa    De    und- 
skylde, at  jeg  .  .  . 

Thune 
Aa  jeg  be'er  .  .  .  Jeg  har  jo  Fruen! 

Willmer 
imod  Døren. 

Lizzie 
efter. 


i 


23 


Thune 
Nej,  hov,  hov!  Det  var  ikke  Meningen! 

Lizzie 
Jamen  .  .  . 

WiLLMER 

Jeg  er  her  igen  om  et  øjeblik,  min  Ven  .  .  . 

(Ud.  Lukker  Døren.) 

Thune 
betragter  smilende  Lizzie. 
Hvorfor  kan  De  ikke  lide  mig? 

Lizzie 

ruster  sig. 

Jeg  . .  .  jo  .  .  . 

Thune 

tæt  hen  til  hende. 

Hvorfor  kan  den  lille  Frue  ikke  lide  mig?  — 
Og  jeg  bringer  hende  endda  min  Haves  aller- 
smukkeste Blomster.  —  Er  det,  fordi  De  véd, 
hvormeget  jeg  kan  lide  Dem? 

Lizzie 

smilende. 

Maaske  .  .  . 

Thune 

De  forbavser  mig  egentlig  .  .  !  Smigrer  det 
Dem  virkelig  slet  ikke  en  eneste  Smule,  at  jeg, 
„Smeden  fra  Amerika",  der  ellers  kun  har 
Tanke  for  min  Fabrik  og  mine  Penge,  er  blevet 
saa  .  .  .  saa  forrykt,  at  jeg  allerhelst  købte  mig 

et  Luftskib  og  fløj  bort  fra  det  hele  med  en  vis 

lille  Dame! 

Lizzie 

smilende. 

Et  Luftskib  .  .  !  Ja,  det  vilde  være  forfærdelig 
interessant! 

Vil  De  .  .  ! 


Thune 


Lizzie 

som  før. 

Det  var  slet  ikke  umuligt  .  .  .  hvis  jeg  bare 
ikke  holdt  saameget  af  min  Mand. 

Thune 
Ja  —   han    kommer    mig    slemt    paa    tværs, 
Hr.  Chefdirektøren  .  .  . 

Lizzie 

naivt. 

Aa  —  De  skulde  bare  vide,  hvor  han  er  god 

imod   mig!  —  Der   er  ikke   den  Ting,  jeg  bare 

peger  paa  .  .  . 

Thune 

Ja  —  det  bøder  jo  betydeligt  paa  Alders- 
forskellen. 

Lizzie 

alvorlig. 

Hør,  Thune  c.  .  De  siger,  at  De  saa  godt 
kan  lide  mig  —  men  jeg  har  alligevel  altid  den 
Følelse,  at  De  har  Lyst  til  at  gøre  mig  Fortræd  . . . 

Thune 

tæt  hen  til  hende. 

Fortræd  .  .  !  Nej,  lille  Frue,  deri  ligger  netop 

Deres  Magt  over  os  store  Mandfolk,   at   vi  har 

Lyst   til  at  tage  Dem  op  paa  vore  Arme  for  at 

beskytte  og  værne  Dem  —  De  lille  Pjevs  af  et 

Kvindfolk,   hvoraf  der   mindst  gaar  fjorten   paa 

Dusinet! 

Lizzie 

tager  Halsbaandet. 

Se,  hvad  jeg  har  faaet  af  Hans  i  Dag! 

Thune 
Aha!  Derfor  laa  altsaa  de  smaa,  hvide  Arme 
om  hans  Hals,  før  da  jeg  kom! 

Lizzie 

dristig. 

Ja! 

Thune 

tager  Perlerne  og  vejer  dem  i  Haanden. 

De  er  gode  .  .  tunge  —  De  har  været  kost- 
bare .  .  .  Jeg  kender  lidt  til  det  —  jeg  har  ogsaa 
undertiden  givet  Perler  bort. 

Lizzie 

som  før. 

Det  har  De  vel!  —  Var  de  ligesaa  smukke? 

Thune 
Knap  .  .  !  (Ironisk.)  Men   naar  man  er  saa  rig, 
som  Deres  Mand  .  .  . 

Lizzie 

hurtig. 

Hans  har  købt  dem  meget  billigt. 

Thune 
Ti  Tusind  Kroner  .  .  . 

Lizzie 

tager  hurtig  Perlerne.  —  Leende. 

Ti    Tusind !    —    De    er    nok    ikke    rigtig    i 

Hovedet ! 

Thune 

Ti  Tusind   vilde  være  billigt  .  .  .    Men   det 

forstaar  De  Dem  vel  ikke  paa. 

Lizzie 
betaget. 
Saa  mange  Penge  —  bare  for  at  glæde  mig.  . ! 

Thune 
Ja  —  næsten  et  helt  Aars  Gage! 

Lizzie 
Det   er   derfor,   han   arbejder   og   arbejder   og 
kommer    til  at  se   saa   træt   og   nervøs   ud  .  .  . 
Og  saa  skulde  jeg  ikke  holde  af  ham! 

Willmer 

ind  fra  Entreen. 

Undskyld  ...  det  trak  lidt  længe  ud  .  .  . 

Thune 
Kære  ...  De  kommer  altfor  tidligt! 

Lizzie 

om  Halsen  paa  Willmer. 

Tak,  Tak,  Hans!    Du  er  saa  god,   saa  god! 

(Hurtig  ud.) 

Willmer 

ser  forundret  efter  hende. 

Hvad  .  .  ?  Jeg  forstaar  ikke  .  .  ? 

Thune 
Den  lille   Dame  blev  dybt    grebet,    fordi  jeg 
fortalte  hende,   at  hendes   Perler  var   mindst   ti 
Tusind  Kroner  værd. 

Willmer 

ubehagelig  berørt. 

•    Ti    Tusind  .  .  !   Ganske    hen    i    Vejret,    kære 
Thune. 

Thune 
Bedste  Willmer  —  ogsaa  jeg  véd,  hvad 
Perler  koster!  —  Og  jeg  forklarede  Fruen,  hvor 
taknemmelig  hun  burde  være  Dem,  da  det  i 
Følge  Skatteopgivelsen  var  hele  Deres  Aars- 
indtægt,  De  der  havde  foræret  hende  .  .  .  Lidt 
uforsigtigt  af  Dem  for  Resten. 

Willmer 
Jeg  sætter  ikke  Pris  paa,  at  De  taler  til  min 
Kone    om    Pengesager.     Det    forstaar    hun    sig 
ikke  paa.  —  Og  skal  ikke  forstaa  sig  paa. 

Thune 
Meget  fornuftigt  Standpunkt  —  af  Dem! 

WiLLMER 

Hør  Thune,  jeg  fatter  til  Tider  ikke  rigtig 
Deres  Opførsel  ...  Af  og  til  kunde  det  næsten 
se  ud,  som  om  ...  Og  vi,  som  dog  nu  snart 
skulde  være  gode,  gamle  Venner .  .  . 

Thune 
Aa,  ja  —  vi  har  jo  gjort  en  Del  rentable  For- 
retninger sammen. 

Willmer 

Ogsaa  det,  ja  .  .  .    Men  hvad  er  det,  der  af 

og  til   stikker  op  i  Dem.?   Noget  fjendtlig  .  .  . 

Noget  .  .  . 

Thune 

smilende. 

Misundelse,  kære  Ven  —  intet  andet. 
Willmer 

ler  haardt. 

Misundelse  .  .  . !    De!  —  Og    hvad    kan   De 

misunde  mig? 

Thune 

Blandt  andet  Deres  udmærkede  Evner  til  at 
gøre  Dem  Livet  behageligt.  —  De  viger  ikke  til- 
bage for  de  kostbareste  Glæder.  —  Klokken 
elleve  om  Formiddagen   træffer  man  Dem   med 

^    de  mest  henrivende  smaa,  hvide  Kvindearme  om 
Halsen ! 

WiLLMER 
smiler  smigret. 

Hm  .  .  . !   Et   Par   Kvindearme   var   vel   ikke 
i    uopnaaelige  for  Dem  heller,  kære  Thune  .  .  . 

Thune 
Jo  .  .  .  desværre  .  .  .  tror  jeg.  I  hvert  Fald 
ji    det  Par,  jeg  helst  vilde  have. 

WiLLMER 
opmærksom. 
Saah? 
I  Thune 

rolig. 

Ja. 

WiLLMER 

I         Hvad  mener  De  egentlig  med  det.? 

,  Thune 

I        Ingenting  .  .  . 

WiLLMER 

Hør  —  æ  —  Thune  .  .  .  Jeg  har  lagt  Mærke 

I    til,  at  De  paa  en  temmelig  ugenert  Maade  viser, 

at  —  æ  .  .  .  Jeg  haaber  ikke,  at  De  nogen  Sinde 

fristes  til  at  glemme  .  .  .  hvem  De  er,  og  hvem 

jeg  er! 

'  Thune 

tænder  smilende  en  Cigar. 

Nej !   det   kan  De   være   ganske  rolig   for.  — 

Det  frister  mig   ingenlunde  at  forveksle  vor  Si- 
tuation. 

WiLLMER 

De  mener? 

Thune 

Som  sædvanlig:  Ingenting! 

WiLLMER 
ubehersket. 

De  er  en  Kyniker  —  en  —  en  .  .  . 

Thune 
Saa,   saa!    Blot   ingen   stærke   Ord!  —  Husk, 
at  vort  Venskab  er  urokkeligt!  —  Tænd  Dem 
en  Cigar,  det  beroliger! 

WiLLMER 

Det  synes  ligefrem  at  more  Dem  at  hentyde 
til  .  .  .  til  disse  ...  Og  saa  taler  De  oven  i 
Købet,  som  om  det  ikke  var  Dem,  og  Dem 
alene,  der  havde  ... 

Thune 
Mig  alene  .  .  .? 

WiLLMER 

Ja,  netop!  Var  det  maaske  ikke  Dem,  som 
lokkede  mig  ind  paa  dette  .  .  .  Skraaplan?  De 
tudede  mig  Ørene  fulde  om  andre  Selskabers 
Ledelse.  De  holdt  mig  bogstavelig  talt  de  fyldte 
Pengeposer  op  for  øjnene  ... 

Thune 
Ja,  ja  .  .  .  Og  De  fik  dem  vel  ogsaa? 

WiLLMER 

Fik  dem  .  .  .!  Naturligvis  fik  jeg  dem!  Det 
er  jo  slet  ikke  det,  vi  taler  om  .  .  .  Det  jeg  be- 
brejder Dem  er,  at  .  .  . 

Thune 
De  er  mageløs!  Bebrejder  mig...!  Hvad  har 
De  at  bebrejde  mig?  Jeg  har  budt  Dem  Provi- 
sion for  at  faa  Leverancerne  —  det  er  en  na- 
turlig Ting  for  en  Forretningsmand  —  Men  at 
De,  som  er  Deres  Selskabs  Tillidsmand,  har 
modtaget  den,  er  jo  ganske  vist  lidt  .  .  . 

WiLLMER 

Lad  os  hellere  forlade  dette  .  .  .  hm!  .  .  .  ud- 
debaterede Emne,  kære  Thune  —  vi  bliver  dog 
aldrig  enige. 

Thune 

smilende. 

Som  De  vil  —  Vi  har  jo  ogsaa  saameget  nyt 
at  forhandle. 

WiLLMER 

Nyt? 

Thune 
Ja  —  Den  nye  Leverance. 

WiLLMER 

Det  har  vi  jo  aftalt. 

Thune 
Mundtligt,    ja    —    Men    jeg  sætter  saa    over- 
ordentlig Pris  paa  noget  skriftligt. 

WiLLMER 
uforstaaende. 

Er  De  bleven  gal  .  .  .  ! 
Thune 

smilende. 

Ikke  vort  private  lille  Mellemværende,  Mand, 
naturligvis!  —  Bare  den  officielle  Bestilling. 

WiLLMER 

Det  kan  jeg  ikke,  saalænge  jeg  ogsaa  officielt 
fører  Forhandlinger  med  det  andet  Firma. 

Thune 
Selvfølgelig!  —  Derfor  sætter  vi  først  Datoen 
paa,  naar  det  hele  er  i  Orden.  —  Her  har  jeg 
skrevet  det  nødvendige  op  .  .  .  (Tager  et  Papir  frem.) 
Bare  Deres  Underskrift  —  Jeg  leverer  altsaa  de 
30  Waggoner  og  de  4  Maskiner  til  den  aftalte 
Pris. 

WiLLMER 

Og  min  Provision?  —  Skal  jeg  maaske  stole  .  . . 


33 


Thune 

smilende. 

Ingenlunde,  ingenlunde . . .  Her  har  De  et  Gælds- 
bevis paa  Beløbet.  Forfalder  om  tre  Maaneder  . .  . 
55  Tusind. 

WiLLMER 

60  —  var  Aftalen. 

Thune 
Ja,  det  husker  jeg  nok.    Men   en   Ekstraudgift 
bliver  vistnok  nødvendig  for  Dem.    Og  den  har 
jeg  trukket  fra. 

WiLLMER 

Hvilken  Ekstraudgift? 

Thune 
Til  Lokomotivfører  Christiansen. 

WiLLMER 

Hvad  han? 

Thune 

Jo,  ser  De  —  Christiansen  burde  vist  helst 
komme  til  den  Erkendelse,  at  de  udenlandske 
Leveringer  har  været  lidt  mangelfulde  —  nogle 
Brud  og  Kedelsprængninger  ...  Og  det  vil  an- 
drage en  fire — fem  Tusind  Kroner. 

WiLLMER 
utilpas. 

Jeg  har  stadig  Vanskelighed  ved  at  vænne 
mig  til  Deres  noget  ugenerte  —  Ligefremhed. 

Ærtehalm.  3 

Thune 
De  er  jo  ogsaa  mere  dansk  end  jeg!  —  Men 
for  Resten  er  det  udelukkende  for  Deres  Skyld, 
at  Christiansen  bør  bekomme  den  Mening  om 
de  udenlandske  Varer  —  Sæt,  Gutman  for  Eks- 
empel en  skønne  Dag  taber  Taalmodigheden  og 
offentliggør,  at  hans  Tilbud  ikke  modtages,  skønt 
de  er  saa  og  saa  meget  billigere  end  mine. 

WiLLMER 

De  kender  jo  mit  Svar  herpaa!  Det  er  for  at 
støtte  den  hjemlige  Industri,  Landet,  Folket. 

Thune 

Yderst  prisværdigt,  ja!  Og  maaske  godt  nok 
til  at  putte  i  Bestyrelsen  —  Men  hvad  siger  Ak- 
tionærerne? 

Willmer 

Hm,  ja  .  .  .  Han  gaar  jo  stadig  ned  i  Prisen, 
Gutman.  Igen  i  Dag  —  det  var  det,  han  vilde 
før.  Yderligere  6000  ned.  Og  han  paastod  frækt, 
at  Fabrikken  „Dannebrog"  umulig  kunde  levere 
samme  Vare  til  den  Pris  paa  Grund  af  den  højere 
Arbejdsløn  her  i  Landet. 

Thune 
Der  ser   De!  —  Det   maa   altsaa   kunne   be- 
vises, at  „Dannebrog"s  Leverancer  er  de  bedste. 

WiLLMER 

Men  disse  Brud  og  Sprængninger  maa  jo  være 
besigtigede  og  bogførte  .  .  . 

Thune 
Aa,  Christiansen  er  en  dygtig  Mand  —  Der 
kan  ske  meget  i  den  Maanedstid,  der  gerne 
gaar,  før  den  officielle  Leveringskontrakt  bliver 
underskrevet.  Vi  prøver  jo  dog  først  Linjen  med 
det  gamle  Materiel. 

WiLLMER 
op  og  ned. 

Videre   og  videre  lokker  De   mig  —  længere 
og  længere  ud  —  flere  og  flere  med  .  .  . 

Thune 
Jeg!  (Trækker  paa  Skuldrene.)  Kan  det  trøste  Dem, 
at  det  er  mig,  saa  .  .  .  Men  De  har  da  i  det 
mindste  været  en  dygtig  Elev!  —  Jeg  tør  for 
Eksempel  ikke  smigre  mig  med,  at  det  var  mig, 
der  fik  den  fortræffelige  Idé,  at  vi  selv  skulde 
købe  Cementfabrikken  og  sætte  Deres  allerkriste- 
ligste Ven,  Hr.  Momme,  ind  som  Direktør. 

WiLLMER 

Men  De  raadede  ikke  fra. 

Thune 
Kære,  jeg  var  jo  tværtimod  henrykt !  Vor  aller- 
bedste Forretning,  kontant  og  sikker. 

3* 

WiLLMER 

Den  Fabrik  er  det  farligste  af  det  altsammen! 

—  Hvis  det  nogen  Sinde  kommer  frem,  at  den 
faar  alle  de  mange  Leverancer,  fordi  vi  selv . . . 

Thune 
Det  kommer  ikke  frem!    Vær  De   kun   rolig. 

—  Hr.  Momme  skal  nok  holde  sin  hellige  Mund. 
Det  er  jo  simpelthen  en  Livsbetingelse  for  ham. 
(Ser  paa  sit  Ur.)  Men  nu  maa  Christiansen  være 
her.  Jeg  sagde,  at  De  maaske  vilde  tale  med 
ham,  før  De  bestemte  Dem  for  de  nye  Maskiner 

—  Og  saa  gav  jeg  ham  et  Par  Vink, 

WiLLMER 

Igen  at  friste  en  hæderlig  Mand  .  .  . 

Thune 
Talemaader!  —  Er  han   „hæderlig"  lader  han 
sig  jo  ikke  „friste" !  Vel? 

WiLLMER 
stadig  noget  usikker. 

Men   skulde   det    saa   ikke    helst   have    været 
Maskininspektøren  selv,  der  .  .  . 

Thune 
Han   har  jo  Orlov  —  Heldigvis   for   Dem  — 
for  han  vilde   bare   have   været  dyrere!  —  Skal 
vi  saa  lade  Christiansen  komme  ind? 


^:ji 

VVlLLMER 
Ja  .  .  . 

Thune 
Har  De  Penge  hos  Dem? 

WiLLMER 

Ikke  saa  mange  ... 

Thune 
Jeg  har.   Værsgod.    (Rækker  ham  en  Konvolut.)   Her 
er  2500  —  Den   anden  Halvdel  faar  han,   naar 
Kontrakten  med  „Dannebrog"  er  underskrevet. 

WiLLMER 
uvilkaarlig. 

Jeg  beundrer  Dem,  Thune! 


Tak 

• 

Thune 

tørt. 

WiLLMER 
ringer  én  Gang. 

Tjeneren 

ind. 

Jeg 

center 

WiLLMER 

Togfører  Christiansen. 

Han 

er 

herude 

Tjeneren 

WiLLMER 

Lad  ham  komme. 

Thune 
Var  det  ikke  bedst  at  føre  hans  Forklaring  til 
Journalen? 

WiLLMER 

De  er  her  jo  som  Vidne  .  .  . 

Thune 
Ikke    absolut    noget    uvildigt  .  .  .   kunde  onde 
Tunger  sige. 

Christiansen 

ind.  Forlegen  og  sky. 

WiLLMER 
venlig. 

Goddag,  goddag,  Christiansen!  Tag  Plads! 
Christiansen 

Tak  .  .  .    (Bliver  staaende.) 

WiLLMER 

Fint  Vejr  i  Dag! 

Christiansen 
Ja,  Vejret  er  saamænd  godt  nok  .  .  . 

WiLLMER 

Hør,  Christiansen,  jeg  kunde  have  Lyst  til  at     I 
raadføre  mig  lidt  med  Dem,  forinden  jeg  defini-     • 

tivt  bestemmer  mig  for  de  store  ny  Leverancer. 
De  er  jo  en  flink  og  solid  Mand  med  mange- 
aarig  Erfaring  ...  og  hvis  Mening,  man  kan  lide 

paa  .  .  .  (Lægger  Pengene  ind  i  en  Konvolut  fuld  af  Teg- 
ninger, saaledes  at  Christiansen  faar  Pengene  at  se.)     Vil 

De  behage  at  se  disse  Tegninger  igennem,  saa 
vil  De  kunne  danne  Dem  et  foreløbigt  Skøn 
over  Tilbudene.  Senere  kan  vi  saa  tale  nær- 
mere derom  ...  De  forstaar? 

Christiansen 

sky. 
Jovel,  Hr.  Chefdirektør  .  .  . 

WiLLMER 
rækker  ham  Konvolutten. 

Værsgod,  her  er  de  .  .  . 

Christiansen 

tager  den  tøvende. 

Willmer 

ringer  to  Gange. 

En  ung  Assistent 

ind  fra  Kontorerne. 

Willmer 
Frøken  Rørby  skal   komme  herind   til  Steno- 
grafering .  .  . 

Assistenten 
Jo  .  .  .    (Genert.)  Maa  jeg  takke  Hr.  Chefdirek- 
tøren for  Chocoladen  ... 


WiLLMER 

hurtig  og  afvisende. 

Jeg 

be'er, 

jeg  be'er  .  .  . 

Assistenten 
ud. 

Thune 

smiler  ironisk. 

Chocolade 

.  .  .? 

Willmer 

forlegen. 

Ja  .  .  .    det  er  min  Kone  ...   i  Anledning  af 
Fødselsdagen. 

Thune 
Se,   se!  —  Den    lille  Frue   begynder  ogsaa 
at  blive  „folkelig"  .  .  . 

Willmer 

til  Christiansen. 

Vi   skulde  jo   altsaa   nu   høre   lidt   om   Deres 
Mening  om  .  .  . 

Christiansen 
staar  og  famler  med  Konvolutten. 

Thune 

ser  hen  mod  Kontordøren,   hvor  Frk.  Rokby  viser  sig  med 

Journalen. 

Saa  pas  dog  paa  de  Tegninger,  Mand! 

Christiansen 
stikker  forfjamsket  Konvolutten  i  Lommen. 

Frk.  Rørby 

hilser  tavs  og  sætter  sig  ved  Skrivebordet. 

Christiansen 

sky. 

Skal  der  skrives  op,  hvad  jeg  siger  .  .  .? 

Willmer 
Bare  en  ren  Formsag  .  .  .  (Til  Frøkenen.)  Er  De 
færdig,  Frøken?  —  Vil  De  notere:  Bilag  til  Le- 
verancetilbudene .  .  .  (Til  Christiansen  med  Forret- 
ningsstemme:)  Tre  af  de  indgaaede  Tilbud  er  ganske 
uacceptable.  Tilbage  bliver  der  to,  imellem  hvilke 
Valget  maa  ske.  Det  ene  er  fra  de  Millingerske 
Etablissementer  i  Neustadt  —  det  andet  fra  vor 
egen  nationale  Fabrik  „Dannebrog".  Millingers 
Tilbud  er  noget  lavere  i  Prisen  og  vilde  derfor 
for  saa  vidt  være  at  foretrække,  hvis  man  kunde 
være  ganske  sikker  paa,  at  dette  Firmas  Varer 
var  af  allerypperste  Sort.  Men  da  det  fore- 
kommer mig,  at  jeg  netop  i  den  senere  Tid  har 

hørt  enkelte  Klager  fra  Udlandet  desangaaende, 
vil  jeg  gerne  spørge  Dem,  Lokomotivfører  Chri- 
stiansen, til  hvilket  Resultat  De  paa  dette  Punkt 
er  naaet  gennem  Deres  mangeaarige  Erfaringer. 
—  Altsaa:  Hvilke  af  de  to  Fabrikkers  Maskiner 
er  De  tilbøjelig  til  at  foretrække? 

Christiansen 

famlende  og  med  nedslagne  Øjne. 

Ja,  jeg  tror  .  .  .  jeg  mener  .  .  .  Det  er  jo  ikke 
saa  let  at  .  .  .  Men  hvis  jeg  skulde  udtale  min 
ubegribelige  .  .  . 

WiLLMER 
smilende. 

Uforgribelige  .  .  .  hedder  det. 

Christiansen 
.  .  .  uforgribelige  Mening  om  den  Ting,  saa 
maatte  det  jo  rigtignok  være,  at  jeg  foretrækker 
vore  egne  Maskiner  fra  Fabrikken  „Dannebrog" . . . 
For  Eksempel  vil  jeg  eksempelvis  nævne  Ma- 
skine 127  V.,  som  jeg  nu  mestendels  altid  kører, 
og  som  jo  er  en  Millinger  .  .  .  den  kan  det  jo 
nok  se  ud  til,  at  der  inden  ret  længe  kunde 
komme  en  Rift  i  Kedelsammenføjningen  paa  . .  . 

WiLLMER 
stadig  forretningsmæssig. 

127  V.  —  jasaa!   Det   er   for   tidligt.    Den  er 

jo  ret  ny  og  af  samme  Model,  som  Maskinerne. 
i  Tilbudet  her  —  Er  der  ellers  mere,  De  har 
at  bemærker' 

Christiansen 
Ja — e  .  .  .  hm  .  .  .  jo,  se  saa  kunde  det  ogsaa 
næsten  se  ud  til,  at  vore  egne  Dannebrogere 
li'som  brændte  Kullene  en  Bisken  renere .  .  .  Men 
det  er  kanske  bare  saadan  en  Slags  Tilfæl- 
dighed .  .  .  eller  saadan  .  .  . 

WiLLMER 

Nænæ,  aldeles  ikke!  Saadant  noget  er  jo  be- 
regnet til  Punkt  og  Prikke!  (Til  Frk.  Rørby.)  Har 
De  det.  Frøken:  Lokomotivfører  Christiansen 
gør  opmærksom  paa,  at  hvad  Kulforbrændingen 
angaar,  ser  det  ud  til,  at  vor  hjemlige,  nationale 
Fabrik,  „Dannebrog "s  Maskiner  .  .  . 

Frk.  Rørby 
koldt. 
Tak  —  jeg  har  det  .  .  . 

Willmer 
Ja,  saa  har  De  vel  ikke  mere  at  tilføje,  Chri- 
stiansen }  —  Tak.  (Til  Frøkenen)  Tak,  Frøken ! 

Frk.  Rørby 

rejser  sig,  hilser  og  gaar. 

Thune 
Har  hun  ikke  faaet  Chocolade? 

WiLMLER 
kort. 

Jo. 

Thune 
Hun  saa  ikke  ud  til  det! 

WlLLMER 
overhører  det.  Vender  sig  til  Christiansen. 

Ja,  kære  Christiansen,  skulde  der  saa  i  den 
første  Maanedstid  komme  et  eller  andet  i  Vejen, 
saa  ... 

Christiansen 
Ja  .  .  . 

Willmer 
.  .  .  saa  melder  De  mig  det  straks. 

Christiansen 
Jovel  ...    Ja,  saa  er  der  vel  ikke  mere,   som 
Chefdirektøren  .  .  . 

Willmer 
Ikke   mere  i  Dag,    nej  —   Farvel,    min   gode 
Christiansen  ... 

Christiansen 
Farvel,  Hr.  Chefdirektør  .  .  .  (Mod  Thune.)    Far- 
vel, Hr.  Direktør  .  .  . 

WiLLMER 
med  en  Kasse  Cigarer. 
Kom    her,    Christiansen,     og    tænd    Dem    en 
Cigar  .  .  . 

Christiansen 
Jeg  siger  saamange  Tak,  Hr.  Chefdirektør  .  .  . 
Men  saadan  en  Cigar  her  oppe  fra  Privatkon- 
toret .  .  .  det  lægges  der  saameget  Mærke  til  fra 
de  andre  Kontorvinduer,  har  jeg  hørt  sige  — 
naar  man  gaar  over  Gaarden,  saa  .  .  . 

WiLLMER 
opfarende. 

Hvad  lægges  der  Mærke  til? 

Christiansen 
Jo — o,   de   siger,   at  saa  siger  de  deroppe,   at 
saa  bliver  man  saadan  særlig  venlig  behandlet . . . 
og  det  .  .  . 

WiLLMER 

Naa,  saa  det  siger  man!  —  Hør,  skulde  der 
ellers  være  saadanne  andre  smaa  Oplysninger, 
Christiansen,  saa  .  .  .  Det  skal  ikke  blive  skrevet 
Dem  i  Glemmebogen. 

Christiansen 
sky. 
Ja,  det  var  jo  da  ikke  for  at  sige  nogen  noget 
ondt  paa  saaden,  at  jeg  .  .  . 

WiLLMER 

Nej,  forstaar  sig!  —  Farvel! 
Thune 

til  Christiansen,  der  er  ved  at  gaa. 

Skal  De  ikke  ha'  Cigaren  med?  —  Man  skal 
aldrig  lade  noget  gaa  fra  sig! 

Christiansen 
Næ — e  .  .  .  maaske  . .  .  Jo — o,  saa  .  .  .  (Forsyner 

sig  i  sin  Naivitet  med  nogle  Cigarer,  som  han  putter  i  Lom- 
men —  Ud.) 

Thune 
Naa,    saa    de    sidder    og    lurer    i    Kontorvin- 
duerne ! 

WiLLMER 

Rak,  ja!  —  Jeg  har  nok  haft  en  Anelse  om, 
at  det  var  derfra  Sladderen  kom. 

Thune 
Og  de  faar  endda  Chocolade   med  Sandkage! 
Ja,  „Folket"  er  utaknemmeligt!  —  Men  De  vilde 
jo  ikke    høre   mig,    da  jeg   raadede   Dem   til   at 

foreslaa  højere  Gager  for  Personalet  —  det  havde 
battet  bedre. 

WiLLMER 

Ikke   en  øre    faar   de!    —   Jeg   skal  dog  lære 
dem  at  tæmme  deres  Tunger. 

Thune 
Mon  det  ikke  vilde  være  bedre  at  lære  dem 
at  bruge  dem  —  paa  den  rette  Maade?  Saa- 
ledes  som  for  Eksempel  Christiansen,  der  nu 
pludselig  har  opdaget,  at  mine  „Dannebrogere" 
brænder  Kullene  renere! 

WiLLMER 

Ja   det  kom    meget  apropos  med  de  Kul!  — 
Kan  det  have  noget  paa  sig? 

Thune 
Ikke  Spor!  —  Det  ligger  selvfølgelig  i  Kullene! 
(Ser  paa  sit  Ur.)    Men   nu   er   Klokken    blevet  saa 
mange,   at  jeg   maa  trække  mig  tilbage.  —  Jeg 
gaar  ind  og  siger  Farvel  til  Deres  Frue. 

WiLLMER 

Saah!    Gør   De  det  .  .  .?   (Rolig.)   Ja,  jeg    gaar 
med. 

Thune 

smilende. 

Som  De  vil  ,  .  . 

Idet  de  vil   gaa    ud   gennem  Entrédøren,   banker  det  paa 
Kontordøren, 

WiLLMER 
standser. 

Hvem  er  det? 

Thune 

gaar  videre, 

Frk.  Rørby 

ind. 

Ingeniør    Bille    vilde    gerne    tale    med    Chef- 
direktøren. 

WiLLMER 

Har  ikke  Tid. 

Frk.  Rørby 
Det  er  en  Sag  af  Vigtighed,  siger  han. 


WiLLMER 

Ja,   selvfølgelig;    det  er  det  jo  altid!   —   Han       ! 
kan   vente,    hvis   han   har  Lyst.    Faar  jeg  Tid, 
skal  jeg  komme  herind  senere  —  maaske.  (Ud), 

Frk.  Rørby 

aabner  Kontordøren. 

Værsgod  ... 

ind,  —  Ser  sig  om. 

Hvor  er  Chefdirektøren? 

Frk.  Rørby 
Han  gik. 

Bille 
Sagde  De  ikke,   at  det  var  en   Sag  af  Vig- 
tighed ? 

Frk.  Rørby 
Jo.  Og  saa  gik  han.  —  Men  maaske  kommer 
han  igen,  hvis  han  faar  Tid. 

Bille 
Det  var  mærkeligt  .  ♦  .  Han  maa  dog  vide,  at 
det  drejer  sig  om  den  nye  Linje,   naar  jeg  vil 
tale  med  ham. 

Frk.  Rørby 
Det  maa  han  vel. 

Bille 
Og  det  er  dog  til  syvende  og  sidst  ham,  der 
bærer  Ansvaret  for,  at  Linjen  bliver  farbar. 

Frk.  Rørby 
Ansvaret  .  .  . !  (Ler  haardt).  Du  est  en  ung  Mand, 
Jakob  1   —   Nej,  saadan  leger  vi  ikke  her,  min 
gode  Hr.  Bille.  —  Er  der  noget  i  Vejen,  saa  er 
det  Dem,  der  har  Ansvaret. 

Ærtehalm.  4 

Bille 
Mig!  —  Det  er  jo  de  andre,  der  har  kludret, 
mens  jeg  var  syg. 

Frk.  Rørby 
Saa  skulde  De  ha   set  efter,  da  De  blev  rask. 

Bille 
Det  var  jo  netop  det,  jeg  vilde!  —  Jeg  vilde 
jo  ha'  undersøgt  det  Bro-Fundament  for  at  kon- 
statere den  Fejl,  der  maa  have  fundet  Sted  ved 
de  nedrammede  Cementpiller. 

Frk.  Rorby 
Er  det  den  nye  Bro  over  Kerrum  Mose? 

Bille 
Ja.  —  Men  det  satte  Chefdirektøren  sig  imod. 
—  Entreprenør  Momme  stod  inde  for,  at  alt  var 
i  Orden,  sagde  han. 

Frk.  Rørby 
Har  De  det  skriftligt? 

Bille 
Hvilket? 

Frk.  Rørby 
At  han  afslog  Dem  at  undersøge  Fundamen- 
teringen for  at  .  .  . 

Bille 
Skriftligt  .  .  .  nej.   Jeg  kom  jo   her  paa  Kon- 
toret og  talte  med  ham  derom. 

Frk.  Rørby 
Har  De  Vidner  paa  det? 

Bille 
leende. 
Nej  .  .  .!  -- 

Frk.  Rørby 

Saa  er  det  bare  noget,  De  staar  her  og  finder 
paa,  fordi  det  passer  i  Deres  Kram. 

Bille 

forbløffet. 

Hvad  er  det,  De  siger! 

Frk.  Rørby 
Siger?  Har  jeg  sagt  noget?  Det  kan  jeg  vir- 
kelig ikke  huske.  Har  De  Bevis  for,  at  jeg  har 
sagt  noget?  Ellers  paastaar  jeg,  at  det  er  Løgn. 
—  Og  saa  er  det  Dem,  der  skal  bevise,  at  det 
er  Løgn,  at  jeg  siger,  at  De  lyver. 

Bille 
Men  kæreste,  bedste  Frøken,  hvad  er  det  dog 
for  Synspunkter,  De  .  .  . 

Frk.  Rørby 
Ja,  vi  har  dem    ikke  bedre  hér   paa  Bjerget! 

4* 

—  Men   sig   mig,   hvad   er  der  da  i  Vejen  med 
den  Bro? 

Bille 
Der   er  sandelig   det  i  Vejen,   at   den  skrider 
ud.    Et  enkelt  Sted  er  den  sunket  et  Par  Tom- 
mer. —  Første  Gang,  det  falder  ind  med  Regn, 
vil  den  blive  fuldstændig  ufarbar. 

Frk.  Rørby 
De  var   syg,    da   den   blev  bygget,   siger  De? 

—  Kan  De  bevise  det? 

Bille 

leende. 

Ja!  —  Og  der  maa  saa  i  den  Tid  være  be- 
gaaet  en  eller  anden  kedelig  Fejl.  Det  første 
Stykke,  det  jeg  har  bygget,  er  godt  nok.  Men 
hele  Resten  er  ubrugeligt. 


Frk.  Rørby 
Er  der  brugt  Cement  til,  at  .  .  . 

Bille 
Naturligvis  er  der  brugt  Cement  ...  det  hørte 
De  jo  .  .  . 

Frk.  Rørby 
Eller   burde  være  det!  —   Det  er  ikke  første 
Gang,   vi   har   Vrøvl   med    Broer    „arrangerede" 
af   Hr.    Entreprenør   Momme.  —   Det  er   tilmed 


53 


Hr.  Mommes  egen  Fabrik,  der  leverer  Cementen. 
Han  købte  den  pludselig  uden  at  have  en  Øre 
at  købe  for,  siger  de  inde  paa  Kontoret.  —  Og 
han  er  saa  rørende  fine  Venner  med  Deherrer 
Willmer  og  Thune. 

Bille 
Sladder   er  en  grim  Ting,    Frøken   Rørby  — 
at  De  gider  gentage  den  Slags  Klaffer! 

Frk.  Rørby 
Har  De  Vidner  paa,  at  jeg  har  sagt  noget- 
somhelst!  —  Det  er  vor  Bestilling  paa  Kontoret 
at  lægge  sammen  og  trække  fra  —  og  andet  er 
det  ikke,  vi  gør.  —  Men  er  De  virkelig  saa  ædel 
en  Romaningeniør,  at  De  ikke  har  en  lille  Anelse 
om,  hvorfor  den  omtalte  Bro  skrider  sammen? 

Bille 

oprørt. 
Man    skal   være    meget  varsom    med    at    ud- 
slynge  en   saadan   Mistanke,   Frøken,    før    man 
har  Bevis  for  den! 

Frk.  Rørby 
rolig. 
Det  Bevis  maa  De  skaffe! 

Bille 
Jeg!? 

Frk.  Rørby 
Ja!  —  Véd  De  maaske  ikke,   at  der  er   sket 
Fejl  ved  Bygningen  af  Broen? 

Bille 

tøvende. 

Jo  .  .  .  det  véd  jeg  naturligvis  .  .  . 

Frk.  Rørby 
Og  véd  De  ikke,  at  De  har  gjort  opmærksom 
derpaa  og  er  blevet  afvist.? 

Bille 
svarer  ikke. 

Frk.  Rørby 
Og  véd  De  ikke,    at  naar  en  Sum  Penge  be- 
villiges  til  Materiale,   og   man   køber   det  halve 
deraf  —  saa  kan  man  paa  en  nem  Maade  stikke 
Resten  af  Pengene  i  Lommen.? 

Bille 
Men  det  er  jo  væmmeligt,  hvad  De  staar  der 
og  siger! 

Frk.  Rørby 
Jeg?  —  Jeg  har  ingenting  sagt!  Har  De  maa- 
ske Vidner?  Har  De  det  skriftligt?  —  De  ser,  at 
jeg    kender    Reglerne    for    de    allersidste    Dages 
Forretningsførelse  .  .  . 

Bille 

med  Vægt. 

Jeg  indrømmer  Dem,  at  der  er  Ting  i  denne 
Sag,  som  forekommer  mig  .  .  .  mærkelige.  Og 
jeg  vil  søge  at  komme  til  Bunds  i  den! 

Frk.  Rørby 
Gør  det  ikke,   unge  Mand!    De  vil  straks  faa 
Deres  Afsked  paa  Grund  af  Uduelighed  og  Kra- 
kileri. 

Bille 
smilende. 
Jaja    —    det    maatte  jeg  jo   finde    mig  i  .  .  . 
som  den  „Romaningeniør",  jeg  er! 

Frk.  Rørby 

glad. 
Himmel!  Skulde  det  være  muligt!  En,  som 
ikke  ryster  for  sit  Avancement!  —  Aa,  jeg  lover 
Dem,  at  hele  det  fejge  Kontorpersonale  vil  faa 
Mod  til  i  al  Hemmelighed  at  sende  Dem  en 
Laurbærkrans ! 

Gutman 

ind  fra  Forstuen. 
Undskyld,  men  der  var  ingen  derude,  saa  jeg 
gik  lige  ind  .  .  . 

Frk.  Rørby 

samler  sig. 

Goddag,  Hr.  Gutman  .  .  , 

Gutman 
Kan  jeg  faa  Chefdirektøren  i  Tale? 

Frk.  Rørby 
Nej  —  han   kommer   næppe   mere   i  Dag  .  .  . 
Kender  Deherrer  hinanden?  —  Hr.  Gutman,  Agent 
for  Firmaet  Millinger  —  Hr.  Civilingeniør  Bille. 

Gutman 
Glæder  mig  .  .  .  Det   er  maaske  Dem  fra  den 
nye  Linje  altsaa? 

Frk.  Rørby 
De  ser  saa  ophidset  ud,  Hr.  Gutman  .  .  . 

Gutman 
Ja,  jeg  maa  absolut  tale  med  Chefdirektøren. 

Frk.  Rørby 
Hvad  er  der  paa  Færde? 

Gutman 
Det  er  Leveringen,  Frøken  —  netop  til  Hr. 
Billes  Linje.  Tænk,  hvad  det  betyder  for  mig: 
30  Waggoner  og  4  Lokomotiver!  Jeg  gaar  ned 
og  gaar  ned  til  det  rent  utrolige  bare  for  at  faa 
den.  Og  mit  Firma  telegraferer  og  telegraferer. 
Det  vil  have  den  Leverance.  Navnet  forstaar 
De!  Men  det  er  ikke  muligt  at  faa  et  bestemt 
Svar.  1  Gaar  sagde  han  næsten  Ja.  Og  jeg  tele- 

graferer   forhaabningsfuldt  til  mit  Firma.   —-  Og 
i  Dag  sagde  han  næsten  Nej! 

Frk.  Rorby 
Hvorfor   telegraferede   De    ogsaa,  før   De   var 
sikker? 

Gutman 
Hvorfor  .  .  .  hvorfor?  Herregud,  man  vil  jo  saa 
gerne  skabe  Glæde!  —  Men  herefter  skal  de 
bare  Penge  Kraftknusemig  —  undskyld !  —  ligge 
plantede  her  i  min  hule  Haand,  før  jeg  nogen 
Sinde  oftere  skal  tro  paa  noget  —  fra  den 
Kant! 

Frk.  Rørby 

rolig. 

De  faar  ikke  Leverancen,  Gutman. 

Gutman 
Faar  jeg  ikke!    Men  Gud  .  .  .  hvad  siger  De 
.  .  .  Hvem  har  sagt  det? 

Frk.  Rørby 

lidt  tøvende. 

Ja,  det  er  jo  Kontorhemmeligheder,  jeg  røber . . . 

Gutman 
Selvfølgelig !  —  Det  er  vel  derfor,  vi  har  faaet 
Damer  paa  Kontorerne! 

Bille 
til  Frk.  Rørby. 
De  skulde  ikke  ... 

Frk.  Rørby 
Pyt!    For    hvis   Skyld    skulde  jeg    tie    stille! 
(Til  Gutman.)    Men  ikke  mine  Ord  igen! 

Gutman 

tre  Fingre  i  Vejret. 

Ikke  om  saa  treogtyve  Lokomotiver  masede 
hen  over  mig,  skulde  de  faa  en  Lyd  frem! 

Frk.  Rørby 

Togfører  Christiansen    er    bleven    raadspurgt. 

Og  han  foretrak  „Dannebrogs"  Maskiner,  sagde 

han. 

Gutman 

Christiansen  —  den  Umulighed  —  den  —  den 
Fyrbøder!  Hvad  forstaar  han  sig  paa  det!  — 
Og  hvorfor  foretrak  han  „Dannebrog",  om  jeg  tør 
spørge? 

Frk.  Rørby 

Fordi  de  brændte  Kullene  renere  .  .  .  Og  saa 
kunde  det  se  ud,  som  om  der  er  ved  at  komme 
en  Revne  i  Kedlen  paa  127  V. 

Gutman 
tager  sig  til  Hovedet. 
Brændte  Kullene   renere  .  .  .!    Er  det  da 

Pattebørn  eller  Fruentimmer,  vi  har  at  gøre  med! 
—  Undskyld  .  .  .! 

Frk.  Rørby 
Aa,  jeg  be'er  .  .  . 

Gutman 
Brændte  Kullene  renere  .  .  . !  Der  stikker  Ræve- 
streger under  .  .  .  li'saa  givet!  Som  om  det  ra- 
gede Kullene,  hvad  Maskine  de  puttes  i!  —  Men 
de  køber  vel  deres  til  halv  Pris  med  Slagger  og 
Skidt.  —  Og  Revne  i  Kedelen,  siger  De?  Sikken 
en  Løgn!  Sikken  en  velskabt  Løgn!  Jeg  som. 
gaar  der  selv  og  passer  paa  og  snuser  efter 
nede  i  Maskinrummet  for  at  se  om  .  .  . 

Frk.  Rørby 

pludselig. 

Hør!  —  Gummihjul  og  Klokker!  (Hen  til  Vin- 
duet). Ja,  ganske  rigtig,  det  er  Fruens  Vogn,  der 
kører  frem.  —  Kom  og  se!  —  De  nye  sorte 
Heste  og  Guldseletøjet!  —  Vi  kan,  hva! 

Gutman 

med  Næsen  mod  Ruden. 

Gud  døde  mig,  igen  et  Par  nye  Heste! 

Frk.  Rørby 
Der  er  hun! 

Gutman 
Med  Zobelkrave,   som   en   hel  Familie  kunde 
leve  af  i  flere  Aar! 

Frk.  Rørby    . 

puffer  ham  bort. 

Staa  dog  ikke  der  og  tryk  Næsen  flad  I    Hun 
kunde  jo  se  herop. 

Bille 

hen  til  Vinduet.  —  Varmt. 

Ja,  der  er  hun  .  .  . 

Frk.  Rørby 

spidser  øren. 

Naa  —  De  ogsaa  .  .  . ? 

Bille 

rødmer. 

Jeg  ogsaa  .  .  .  Hvad  mener  De? 

Frk.  Rørby 
Aa,    ingenting  .  .  .    Hvorfor    skulde    De    gaa 
Ram  forbi  .  .  .!  —  Nu  ser  hun  herop  og  hilser! 

Bille 

hilser    dybt   rødmende    ned    mod  Vognen.    —    Trækker   sig 
derpaa  tilbage  og  bliver  tavs  og  distrait. 

Gutman 
Sikken  han  klær'  hende  paa!  Sikken  en  Kjole! 

P^RK.  Rørby 
Ja,    der   er   ingenting,    som    er    dyrt   nok  .  .  . 
Jeg   har   selv  den  Ære   at   løse   hendes  Dragter 
hjem  fra  Toldboden.    Jeg  kender  Priserne,   kan 
De  tro! 

Gutman 
Er   det   ikke    det,    jeg   siger:    Hvor   kommer 
Pengene    fra  ?   Og   saadan   som   de  ødsler  i  det 
Hus.    Jeg   følger   med,   skal  jeg  sige  Dem.    Jeg 
véd  Besked. 

Bille 

skarpt. 

De  spørger  maaske  Kokkepigen? 

Gutman 

naivt. 

Nej,  det  gør  min  Kone  .  .  .  200  Kroner  om 
Ugen  til  Mad,  Lys  og  Vadsk  —  foruden  altsaa 
naar  der  er  Selskab.  Det  giver  circa  ti  Tusind 
om  Aaret  alene  til  Mad!  Og  saa  hendes  Gar- 
derobe —  og  6  Heste  paa  Stalden  og  Villa  med 
Springvand.  —  Og  Rejser  til  Pisa  og  Livorno, 
mens  vi  andre  svømmer  rundt  i  Træsko. 


Bille 

som  før. 

Underklassehad! 

Gutman 

dybt  fornærmet. 

Underklassehad  .  .  .!  Under  .  .  .!  Jeg  som  er 
Student  .  .  .  cand.  phil.  —  Storagent  med 
gode  Indtægter  .  .  .  Underklassehad  .  .  .! 
Hvad  mener  De  med  det,  Hr.  .  .  .? 

Bille 
Storagent  med  gode  Indtægter  .  .  .   Hvad  har 
De  saa  at  beklage  Dem  over?  —  Farvel! 
(Hen  mod  Kontordøren). 

Frk.  Rørby 

hen  til  ham. 

God  Fornøjelse  til  Fødselsdagsmiddagen  .  .  .! 
For  De  skal  vel  med? 


Bille 
Ja  .  .  .  med  Frøkenens  Tilladelse!  (Ud). 

Frk.  Rørby 
Der  røg  det  Sandhedsvidne! 

Gutman 
Underklassehad!  —  Saadan  en  Ingeniørsnude! 
Man  har  vel  Kone  og  Børn,  der  skal  opdrages! 
Det  banker  paa  Døren  til  Entreen. 

Frk.  Rørby 
Hyss!  Det  banker.  —  Kom  ind! 

Lokomotivfører  Christiansen 

sky  ind. 

Ja,  det  var  Chefdirektøren,  jeg  .  .  . 
Gutman 

imod  ham. 

Naa,  der  er  De!  Det  var  svært  heldig! 
Frk.  Rørby 

afsides,  hurtig. 

Ikke  et  Ord  om,  hvad  jeg  har  sagt  Dem! 

Gutman 
Nej,  men  .  .  .  Aa,  hvor  mine  Fingre  klør! 

Frk.  Rørby 
De  svor! 

Gutman 

vrider  sig. 

Ja  —  hvad  Fanden!    —   Men   det  kan  koste 
mig  min  Stilling,  hvis  ... 

Frk.  Rørby 
Og  hvis  De  siger  noget,  koster  det  mig  min! 

Gutman 

fortvivlet. 

Aldrig   kan    man   faa  Tag   i   de   Ka'Je    —    ét 
skiddent  Ærtehalm  er  det  hele! 

Christiansen 

endnu  ved  Døren. 

Mon  ikke  Chefdirektøren,  skulde  .  .  . 

Frk.  Rørby 
De  kan  jo  forsøge   at  vente.   —   Ja,  nu   maa 

jeg  vist  ind  at  tage  fat  igen  .  .  .  (Mod  Kontordøren.  — 
Vender  sig  hen  til  Gutman.)   Jeg  Stoler  paa  Dem,  SOm 

paa  en  Mand  af  Ære! 


Selvfølgelig  .  .  . 


Gutman 

højt. 

I 

Frk.  Rørby 
ud. 


Gutman 
hen  til  Christiansen. 
Hør  —  æ  —  Christiansen,  jeg   har  saalænge 
haft  Lyst  til  at  sige  Dem,  at  De  —  æ  —  er  en, 
fortræffelig  Mand.        ^  >  . 

Christiansen 

vred. 

Mig?  —  Hvad  kender  De  til  det? 

Gutman 
Jojo  .  .  . !  De  kan  tro !  Jeg  kender  hver  og  en, 
der  kører  en  Millinger  —  her  i  Landet  da. 


I 

Christiansen 
Saah  —  gør  De  det  ... 

Gutman 
Ja  —  jeg  gaar  jo  saadan  lidt  og  kukkelurer 
i  Maskinrummene,   forstaar   De,   og   passer   paa 
—  for  egen  Regning. 

Christiansen 
Jasaa  .  .  .!  Det  maa   ellers   være  en  underlig 
Bestilling  .  .  . 

Gutman 
Det  er  nu  saadan  en  Idé,  jeg  har.  —  De 
Maskiner  er  ligesom  mine  Børn  .  .  .  mine  smaa 
uforglemmelige  Børn.  Og  jeg  er  saa  glad,  naar 
det  gaar  dem  godt.  —  For  saadan  en  Maskine, 
forstaar  De,  det  er  jo  ligesom  med  et  Menneske, 
ikkesandt?  ...  Er  der  først  det  allermindste  lille 
Bræk  paa  godt  Navn  og  Rygte,  saa  er  Mistilliden 
der!  —  Naar  nu  for  Eksempel  han,  Thune, 
kunde  stikke  den  ud,  at  Dannebrogs  Maskiner 
var  bedre  og  solidere  end  vores  .  .  .  hva'  ikke- 
sandt, saa  var  vi  den  —  li'saa  givet! 

Christiansen 

urolig. 

Mon  ikke  Chefdirektøren  skulde  komme  mere 
i  Dag  .  .  . 

Ærtehalm.  5 

Gutman 
Bare  rolig,  rolig  —  det  kunde  jo  dog  være. 
—  Jeg  venter  for  Eksempel  ogsaa  paa  ham!  — 
Men  det  var  altsaa  det,  jeg  vilde  ha'  sagt:  De 
er  en  god  Mand,  Christiansen,  med  Deres  Ma- 
skine. Det  kan  De  tro,  at  jeg  har  et  aabent  øje 
for.  —  127  V.  Millinger,  som  De  nu  kører  saa 
meget  .  .  .  stolt  som  en  Svane  sejler  hun  frem 
li'saa  pudset  og  prunk,  som  den  Dag,  da  hun 
løb  fra  Fabrikken !  —  Og  det  skal  De  have  Tak 
for,  Christiansen.  —  Og  skulde  De  nogen  Sinde 
komme  i  Forlegenhed.  —  Her  er  min  Haand! 

Christiansen 

uden  at  tage  Haanden. 

Naar  man  gør  sin  Pligt,  er  det  vel  ingen  Tak 
værd,  Hr.  Agent  ... 

Gutman 
Jo,  saa  sandelig  da,  i  disse  Tider,  hvor  .  .  . 

WiLLMER 
ind  fra  Entreen. 
Er  D  e  her,  Christiansen  ?  —  Hvor  er  Ingeniør 
Bille?  Han  vilde  tale  med  mig  ... 

Gutman 

frem.  Bukker. 

Han  er  gaaet,  Hr.  Chefdirektør  .  .  .  jeg  skulde 
hilse  saa  flit  .  .  . 

WiLLMER 

til    GUTMAN. 

Hvem  har  vist  Dem  ind  paa  mit  Privatkontor! 

Gutman 

ydmyg. 

Der  var  ingen  i  Forstuen,  saa  .  .  . 

WiLLMER 

Kan  jeg  ikke  snart  være  i  Fred  for  Deres 
Plagerier ! 

Gutman 

Jamen,  naar  nu  mit  Firma  véd,  at  det  leverer 
de  bedste  og  billigste  Varer,  Hr.  Chefdirektør, 
saa  er  det  mig,  der  faar  Skyld  for  .  .  .  Daarlig 
Agent!  Ikke  ivrig  nok!  —  Det  kan  koste  mig 
min  Stilling.  —  Og  jeg  har  baade  Kone  og 
Børn  ... 

WiLLMER 

Tak,  det  véd  jeg. 

Gutman 
Hr.  Chefdirektør,  jeg  beder  Dem,  hør  mig: 
Jeg  har  nu  regnet  ud  efter  den  sidste  Leverings- 
pris fra  Dannebrog  —  at  vores  Tilbud  denne 
Gang  m  a  a  være  omtrent  30,000  Kroner  billigere 
end  Hr.  Thunes. 

WiLLMER 

Naa,  har  De  det  .  .  . 

Gutman 
Ja,  jeg  har.  —  Og  vil  Hr.  Chefdirektøren  saa 
ikke  give  mig  en  Grund  for,  at  De  ikke  straks 
kan  sige  Ja  til  vores  Tilbud?  —  Tilmed  da 
vores  Varer  er  anerkendt  Verden  over  som  de 
bedste,  der  eksisterer  —  i  den  Branche  da. 

WiLLMER 

Skal  det  da  være  nødvendigt  at  smide  Dem 
ned  ad  Trapperne  for  at  faa  Fred  for  Deres 
Paalrængenhed.^  —  Jeg  har  jo  sagt  Dem,  at  de 
forskellige  Tilbud  er  under  Overvejelse.  Og  naar 
Bestemmelsen  er  taget,  skal  De  faa  Besked.   — 

Farvel ! 

Gutman 
ubehersket. 
Men  det  var  det,  jeg  havde  glemt  at  sige, 
Hr.  Chefdirektør  —  at  faar  jeg  ikke  Leverancen, 
saa  sender  jeg  mit  Tilbud  direkte  ind  til  Be- 
styrelsen, saa  at  de  kan  se  derinde,  at  Millin- 
gers  Tilbud  er  30,000  Kroner  lavere  .  .  .  30,000, 
Hr.  Chefdirektør. 

WiLLMER 

vil  svare   heftig,   men  besinder  sig  og  tænder  å   la  Thune 

en  Cigar.  —  Rolig. 

Naa !  —  Ja  det  kan  De  saa  ligesaa  godt  gøre 
med  det  samme,  da  De  nu  har  mistet  enhver 
Chance.  —  Togfører  Christiansen  vil  kunne  be- 
vidne, at  De   har  brugt  upassende  Tale  for  at 

tiltvinge  Dem  Leverancen.  -—  Denne  Aarsag  vil 
blive  meddelt  Deres  Firma,  som  vist  ikke  tilfulde 
aner,  hvad  det  er  for  en  Personage,  det  har  i 
sin  Tjeneste!  —  Farvel,  Hr.  Gutman! 

Gutman 

i  højeste  Forfærdelse. 

Det  .  .  .  det  .  .  .  det  kan  da  ikke  være  Deres 
Alvor,  Hr.  Direk  .  .  .,  Hr.  Chefdirek  .  .  . 

WiLLMER 

Jo!  —  Og  De  vil  fra  nu  af  blive  vist  bort, 
hvis  De  oftere  skulde  prøve  paa,  at  trænge  Dem 
ind  paa  mine  Kontorer. 

Gutman 
ydmyg  som  en  Hund. 
Men  Hr.  Chefdirektøren  maa  dog  kunne  for- 
staa,  at  det  er  mange,  mange  Penge,  der  gaar 
fra  mig  .  .  .  Hvis  jeg  i  min  Tjenesteiver  skulde 
have  vovet  at  være  saa  uheldig  at  komme  til 
at  anvende  noget,  som  har  krænket  Hr.  Chef- 
direktøren, saa  beder  jeg  i  dybeste  Underdanig- 
hed om  .  .  .  om  Undskyldning  .  .  .  om  Tilgivelse 
.  .  .  om  .  .  .  om  alt  muligt,  hvis  bare  .  .  . 

WiLLMER 

Jeg  har  ikke  Tid  til  mere  Snak.  Vil  De  be- 
hage at  forlade  mit  Kontor! 


70 


Gutman 

retter  sig. 

Er  det  Deres  .  .  .  Deres  allersidste  Ord? 


WiLLMER 


Ja  —  Farvel! 


Gutman 
Det  skal  De   komme  til  at  fortryde  .  .  .  Der 
stikker    Rævestreger    under!     —    De    skal    høre 
nærmere  fra  mig  .  .  .  li'saa  givet!  —  Der  stikker 

Rævestreger   under   ...    (Ud  gennem  Entreen.) 

WiLLMER 
vender  sig  kammeratlig-venlig  mod  Christiansen. 

Ja,  der  fik  De  nok  engang  at  se,  kære  Chri- 
stiansen, at  det  ikke  altid  er  lutter  Spøg  at  være 
mig  —  plaget  og  rendt  paa  Dørene,  som  man 
bliver  —  og  misforstaaet  i  sine  bedste  Be- 
stræbelser. 

Christiansen 

mumler  uforstaaeligt. 
WiLLMER 

Naa,  kære  Mand,  hvad  vil  saa  De? 
Christiansen 

famlende. 

Jeg  ...  jeg  kan  ikke,  Hr.  Chefdirektør  .  .  . 

WiLLMER 
rynker  Brynene. 
Hvad  kan  De  ikke? 

Christiansen 
Jeg  vil  ikke  ...  de  brænder  mig  .  .  .  Chef- 
direktøren  maa  tage  dem  igen  .  .  . 

WiLLMER 

Hvad  er  det,  De  fabler  om,  Mand? 
Christiansen 

De   Penge   som    .  .  .    (Rækker  Konvolutten  frem.) 
WiLLMER 

Hvilke  Penge? 

Christiansen 
De  2500  Kroner  —  inde  i  Tegningerne  .  .  . 

WiLLMER 

Jeg  forstaar  ikke  et  Muk,  bedste  Christiansen. 

—  Hvad  taler  De  om? 

Christiansen 

grebet  af  Forundring. 

Men  Chefdirektøren  kan  da  ikke  have  glemt . . . 

WiLLMER 

Glemt?  —  Nej,  hvad  skulde  jeg  have  glemt? 

—  Jeg    gav    Dem    nogle    Tegninger,    som    De 

skulde  efterse  ...  og  De  modtog  dem!  — 
Disse  Tegninger  bærer  De  altsaa  Ansvaret  for 
fra  det  Øjeblik,  De  tog  imod  dem.  —  Andet 
véd  jeg  ikke  om  den  Sag. 

Christiansen 
Men  jeg  ...  jeg  vil  aflevere  de  ...  de  Teg- 
ninger igen  .  .  .  Jeg  .  .  . 

WiLLMER 

Godt.  —  Har  De  ikke  Forstand  nok  til  at 
bedømme  dem  —  saa  kan  De  aflevere  dem  inde 
paa  Kontoret. 

Christiansen 

forundret  som  før. 

Paa  Kontoret  —  jamen  det  er  jo  umuligt  .  .  .! 
Willmer 

smilende. 

Ja,  er  det  Dem  umuligt,  saa  véd  jeg  intet 
bedre,  end  at  De  beholder  dem,  bedste  Menneske! 

Christiansen 
Jamen,  Hr.  Chefdirektør,  jeg  .  .  . 

Willmer 

alvorlig. 

Det  er  virkelig  yderst  kedsommeligt,  at  en 
Mand,  som  jeg  netop  havde  stolet  paa,  som  — 
æ   —  jeg  stolede  paa   Dem,  gode  Christiansen,     | 

skal   komme   her  og   spilde  min  Tid  med  barn- 
agtige Ophævelser. 

Christiansen 

krummer  Konvoluten. 

Ja  jeg  .  .  .  jeg  vil  jo  naturligvis  nødig  .  .  . 
Chefdirektøren  har  altid  været  ... 

WiLLMER 

Naa,  ser  De  det!  —  Men  De  skønner  ikke 
rigtig  paa  min  store  Tillid  til  Dem,  kan  jeg 
mærke.  —  Og  den  vil  dog  være  Dem  til  be- 
tydelig Fordel  —  baade  nu  og  —  og  i  Frem- 
tiden, skulde  jeg  tro.  —  Jeg  lovede  Dem  jo 
senere  —  Resten  af  Tegningerne.  Glem  ikke 
det. 


Christiansen 

forvirret. 


Nej,  nej  .  .  . 


Willmer 
Og  glem  saa  hellerikke,  Christiansen,  det 
Formaal,  vi  har  sat  os.  Vi  ophjælper  jo  den 
nationale  Industri,  Tænk  paa  de  arbejdsløse. 
(Med  Pathos.)  Husk  paa  alle  de  sultne  Munde  i 
vort  eget  hjemlige  lille  Land!  De,  Christiansen, 
som  selv  har  svunget  Dem  op  helt  nede  fra  det 
brede  Lag  ~  fra  Folket! 

Christiansen 

nikker  grebet. 

Ja  ...  jo  ...  set  fra  den  Side,  Hr.  Chef- 
direktør .  .  .  Men  man  er  jo  kun  en  simpel 
Mand,  der  ikke  kan  udtænke  saadan  noget  af 
sig  selv  ... 

WiLLMER 

Derfor  gjorde  De  Ret  i  at  komme  til  mig, 
naturligvis!  —  Og  ikkesandt,  gode  Christiansen, 
naar  man  haren  saadan  Side  at  se  Sagen  fra, 
saa  har  man  ikke  Brug  for  andre. 

Christiansen 
Nej,    det    forstaar    sig    ...    det    er  vist  .  .  . 

(Putter  stille  Konvolutten  i  Lommen.) 

Willmer 
Saa  er  vi  altsaa  enige  og  taler  ikke  mere  om 
det.   —  Farvel. 

Christiansen 

troskyldig  en  Haand  frem. 

Farvel,  Hr.  Chefdirektør  —  og  Tak  for  al  den 
gode  Lærdom  .  .  . 

Kruse 

forvirret  styrtende  ind  fra  Kontoret  med  et  Telegram  i  Haanden. 

Christiansen 

ud  gennem  Entreen. 

Kruse 
Hr.  Chefdirektør  .  .  . 

WiLLMER 

nervest. 

Hvordan  er  det  dog,  De  kommer  farende, 
Menneske  I 

Kruse 

Undskyld  —  jeg  glemte.  —  Men  her  er  et 
Telegram  .  .  .  Persontoget  ved  Lundeby  —  løbet 
ind  i  Godstog  44  —  Lokomotivet  ødelagt  — 
og  .  .  . 

WiLLMER 

Hvad!  Nu  igen  I  Den  ene  Gang  efter  den 
anden!  —  Hvad  er  det  dog  for  Mennesker,  der 
kører!  (Læser  Telegrammet:)  .  .  .  man  véd  endnu 
ikke,  om  nogen  er  kommet  til  Skade  .  .  .  (sagte 
videre.  Hejt.)  Naa,  Gudværelovet,  kun  Tredjeklasse- 
vagoner  .  .  .  (Til  Kruse.)  Gaa,  skynd  Dem  — 
telegrafer  straks,  at  Rydningsmandskab  er  paa 
Vejen.  —  Jeg  kommer  selv  derned  siden  .  .  . 
Nej,  det  er  sandt.  Middagen  .  .  .  De  maa 
tage  af  Sted,  Kruse  .  .  . ! 

Kruse 

Jovel    .  .  .    (Vil  gaa,  men  standser.)    Var    det    ikke 

ogsaa    bedst,    at    Lægen    —    for   alle   Tilfældes 
Skyld  .  .  .  ? 

WiLLMER 

Lægen!  Naturligvis!  —  Var  De  nu  lige  ved 
at    glemme    Lægen!    —    Alting    skal    man   da 

ogsaa  selv  huske !  Hele  Ansvaret  skal  man  bære ! 
—  Men  skynd  Dem  nu  at  komme  af  Sted.  — 
Og  hvis  nogen  skulde  spørge  efter  mig,  saa  — 
saa  sig,  at  jeg  er  til  en  højst  vigtig  Konference! 

Kruse 

Jovel   .  .  .   (Ud  gennem  Kontoret.) 

WiLLMER 
tænder  en  Cigar. 

Alle  de  Byrder,  der  da  ogsaa   hviler  paa  Ens 
Skuldre  .  .  . 

Tæppe. 

ANDEN  AKT. 


WiLLMERS  Villa.  Havesal. 

I  Baggrunden  brede  Glasdøre.  Udsigt  over  et  frodigt  sol- 
beskinnet Landskab  til  Havet. 
Til  venstre  Entréder. 

Til  højre  Dør  til  Willmers  Arbejdsværelse. 
Stuen  er  høj,  lys,  elegant  udstyret  og  med  mange  Blomster. 
Formiddag. 

Lizzie 

staar  i  den  aabne  Havedør  og  ser  ud  over  Landskabet. 

WiLLMER 
ind  fra  Entreen. 

Godmorgen,  lille  Pipfugl!  —  Allerede  oppe! 

Lizzie 
ind  til  ham. 
Ja,  her  er  saa  dejligt,  at  jeg  ikke  kan  sove  .  .  . 

WiLLMER 
kysser  hende. 
Ja,  vist  er  her  net  .  .  . 

Lizzie 
Se    dog    paa    Udsigten,    Mand!    De    grønne 
Marker,   Skoven,   det   blaa   Hav!   —   Jeg  kunde 
kysse  de  Farver!   —  Men  Du  ser  jo  slet  ikke 
paa  dem,  Hans! 

WiLLMER 

Jo,  jo  .  .  .  Men  jeg  har  jo  saameget  andet  at 
tænke  paa,  Barn  ... 

Lizzie 
Ja,   Du  Stakkel  .  .  .  mens  jeg  bare   gaar  og 
nyder  Livet,  maa  Du  arbejde!  —  Og  i  Dag  har 
jeg  igen  noget  nyt  at  takke  Dig  for. 

WiLLMER 
klapper  hendes  Haar. 
Og  hvad  er  saa  det.^ 

Lizzie 
Kjolen  fra  Paris! 

WiLLMER 
interesseret. 

Naa  —  er  den  kommet! 

Lizzie 
Ja   —   Frøken  Rørby  er  paa  Toldboden  efter 
den.  —  Hun  kommer  med  den  i  Formiddag. 

WiLLMER 

Den  pragtfuldeste,  de  havde,  skrev  jeg,  at  de 
skulde  sende. 

Lizzie 

godter  sig. 

Bare  den  saa  ikke  bliver  altfor  fin  .  .  . 

WiLLMER 
galant. 

Det  kan  den  ikke!  —  Og  husk,  den  er  til 
Indvielsesfesten.  Jeg  kan  saa  godt  lide,  at  de 
allesammen   tripper   omkring  Dig  af  Beundring. 

Lizzie 
med  et  lille  Suk. 
Gid    den  var  vel  overstaaet  —  den  Indvielse. 

Willmer 

hurtig. 

Hvorfor  det? 

Lizzie 
Du   siger  jo   selv,   at   det  er  den   nye   Linje, 
der    har   givet   Dig   saamange  Ærgrelser  i   den 
sidste  Tid.  —  Og  Thune  siger  ogsaa,  at  der  er 
saa  meget  Vrøvl  med  den. 

Willmer 

studser. 

Thune? 

Lizzie 

Ja,  det  var  forleden,  da  han  var  gal  i  Hovedet 
over  det,  den  Folketingsmand  havde  sagt  inde  i 
Tinget  om  Dig  og  Selskabet. 

WiLLMER 

Ja,  de  Fyre!  Alle  Vegne  skal  de  ha'  deres 
ærede  Næser.  Bare  et  Lokomotiv  løber  af  Sporet, 
eller  en  Bremse  kommer  i  Uorden,  straks  har 
vi  dem  halsende.  —  Det  er  fuldstændig  ned- 
brydende for  al  Autoritetstro! 

Lizzie 
De    gør    det    vel    for   Publikums   Skyld,   som 
skal  køre  med  Togene. 

WiLLMER 

Publikum!  —  Er  det  maaske  mig,  der 
har  Ansvaret. 

Lizzie 
Gudskelov,  at  der  ingen  kom  til  Skade  sidst  . . . 

WiLLMER 

Ja,  det  har  Du  sandelig  Ret  i  —  for  saa 
skulde  vi  bare  ha'  set  „Pressen"  flaa  mig 
igennem ! 

Lizzie 

Stakkels  Togfører  Tange  ...  Nu  gaar  han 
der  uden  Arbejde  ...  og  han  har  fire  smaa 
Børn. 

WiLLMER 

Han  kunde  ha'  passet  sine  Sager,  det  Smøl 
—  naar  man  har  saa  stort  et  Ansvar! 

Lizzie 
Men  hvis  han  nu  har  Ret,  Hans  —  Hvis  det 
nu  var  Bremsen,  som  ikke  virkede. 

WiLLMER 

Snak!  —  Det  var  Maskine  III  H.  fra  Danne- 
brog —  ganske  ny  —   bedste  Model. 

Lizzie 
Der  kan  vel  ske  Fejl  ved  enhver  Maskine  . . . 

WiLLMER 

Nej  —  ikke  med  Dannebrogs.  Jeg  har  stor 
Respekt  for  Thunes  Dygtighed,  véd  Du  —  Tror 
Du  ellers,  jeg  havde  givet  ham  de  store  nye 
Leverancer! 

Lizzie 

Jamen,  der  er  jo  ingenting  bevist,  Hans  — 
imod  Tange. 

•WiLLMER 

Bevist!  —  Hvad  forstaar  Du  Dig  paa  det!  — 
Det  er  Tange,  der  skal  bevise,  at  han  ikke  har 
Skyld  —  og  det  kan  han  ikke. 

Lizzie 
let. 
Jeg  har  sendt  ham  lidt  Penge. 

WiLLMER 

Hvad  har  Du? 

Ærtehalm.  6 

Lizzie 
Ja  —  til  Konen  og  de  Smaa  .  .  . 

WiLLMER 

Uden  at  spørge  mig!  —  Det  er  meget,  meget 
uforsigtigt  —  det  kunde  se  ud,  som  om  jeg  . . . 

Lizzie 
Hør  nu,  Hansemand  ...  Hvad  kunde  se  ud 
som  hvad?  —  Du  har  holdt  saa  mange  Taler 
om,  at  man  skal  være  god  imod  de  Smaa  i 
Samfundet,  imod  Folket  —  og  ..  og  at  din 
lille  Kone  har  Medlidenhed  med  den  stakkels 
Mand,  som  har  forbrudt  sig,  det  er  da  bare 
nydeligt  —  ikke  sandt? 

WiLLMER 

Hm  .  .  . 

Lizzie 
Og  det  breder  sig  imellem  hans  Kammerater 
—    ikke?    —    at    vi    nok    er    strenge,    men 
alligevel    saa    gode  .  .  .    Og    det    vil    da    kun 
gavne  Dig! 

WiLLMER 
overrasket. 

Men  Lizzie  —  Du   er  jo  en  hel  lille  klog  og 
udspekuleret  Rad  ... 

Lizzie 

ind  til  ham.  Naiv.  Koket. 

Ja.  maaske  er  det  noget  rent  Vrøvl,  Hans, 
det  jeg  siger  —  og  .  .  . 

WiLLMER 

Nej,  nej,  aldeles  ikke,  lille  Pipfugl!  Tvært- 
imod! —  Du  har  handlet  som  en  rigtig  flink 
og  klog  lille  Kone! 

Lizzie 
Ja,  det  siger  Thune  ogsaa  —  Jeg  har  Evner, 
siger  han. 

WiLLMER 
nervøs. 

Thune,  Thune !  —  Altid  taler  Du  om  Thune .  . . 

Du   har   selv   sagt,    at   han   virkede   frastødende 

paa    Dig.     Men    ikke    desto    mindre    bliver    Du 

mere  og  mere  familiær  med  ham  for  hver  Dag, 

der  gaar. 

Lizzie 

smilende. 

Familiær  .  .  !  Men  Hans  dog,  har  Du  ikke 
engang  for  alle  bedt  mig  være  elskværdig  imod 
ham,  fordi  Du  kunde  have  Nytte  af  ham. 

WiLLMER 
hurtig. 

Det  har  jeg  ikke  sagt !  De  Ord  har  jeg  aldrig 
brugt ! 

6* 

Lizzie 

Naa,  jaja  .  .  !  Saa  fordi  I  gjorde  Forretninger 
sammen  ...  Og  saa  har  jeg  jo  bare  været  lydig 
imod  Dig.  —  Og  efterhaanden  har  jeg  virkelig 
opdaget,  at  jeg  gjorde  Manden  Uret  —  han  er 
slet  ikke  saa  slem,  naar  man  vænner  sig  lidt 
til  hans  Væsen  .  .  .  Han  kan  være  baade  elsk-; 
værdig  og  morsom,  kan  han. 

WiLLMER 

Saah,  kan  han  det!  —  Men  jeg  har  imid- 
lertid  opdaget,   at  Du   netop  ikke  gjorde  ham 

Uret. 

Lizzie 

naivt. 

Gør  I  da  ikke  mere  Forretninger  sammen? 

WiLLMER 

Jo,  naturligvis  —  men  .  .  . 

Lizzie 
Ja,  tilsyneladende  er  I  da  ogsaa  ligesaa  gode 
Venner  som  altid. 

WiLLMER 

Tilsyneladende,  ja  .  .  .  Men  nu  kender  jeg 
ham.  Han  er  i  Stand  til  alt,  den  Mand.  Intet 
Middel  vilde  han  sky  for  at  naa  et  Maal,  han 
havde  sat  sig.  Og  det  maa  jeg  bede  Dig  ingen 
Sinde  at  forglemme. 

Lizzie 

smilende. 

Som  I  befaler,  min  strenge  Herre  og  Mester  . .  . 

WiLLMER 

Hør  ...  Du  har  lagt  Dig  et  Smil  til,  som  . . . 
Lizzie 

ind  til  ham. 

Synes  Du  .  .  ?  Det  har  jeg  altid  haft  —  Du 
har  vist  bare  ikke  lagt  Mærke  til  det. 

WiLLMER 

Nej,  det  er  ligesom,  Du  .  .  . 

Lizzie 

prikker  ham  paa  Næsen. 

Naar  man  har  det  godt,  saa  smiler  man.  — 
Og  naar  man  forstaar  sine  Medmennesker,  saa 
ler  man  .  .  .  Kan  Du  bide  Spids  paa  den! 

WiLLMER  ' 

Men,  Lizzie,  jeg  .  .  . 

Tjeneren 

ind  fra  Haven. 

Frokosten  er  serveret. 

Lizzie 
Tak  .  .  .  Hva'  —  i  Haven? 

Tjeneren 
Ja,  Fruen  har  jo  sagt,  at  naar  Vejret  .  .  . 

Lizzie 

Ja,  ja!  —  Kom  saa  Hansemand!  (Danser  ud  ved! 
hans  Arm.) 

Tjeneren 

ud  efter. 

Det  banker  paa  Entrédøren. 

FReKEN  RoRBY  Og  Ingeniør  Bille  ind. 

En  Stuepige  efter  med  en  Kjoleæske. 

Stuepigen 
Skal  jeg  melde  .  .  ? 

Frk.  Rørby 
Nej  — •  naar  de  spiser  ...  Vi  kan  godt  vente 
.  .  .  Sæt  Æsken   dér. 

Mdm.  Walbom 

Hovedet  ind  fra  Entreen. 

Kan  man  ikke  faa  Fruen  i  Tale? 
Stuepigen 

vinker  hende  ud. 

Hyss  .  .  .  Vil  De  .  .  . 

Mdm.  Walbom 
Jeg   rør'   ikke   det  Knipiingsskørt  i  en  Balle, 
før  Fruen  sæl  har  .  .  . 

Stuepigen 
Ser  De  ikke,  her  er  fremmede  .  .  ! 

Mdm.  Walbom 

forskrækket. 

Jøsse  Kresse  Koss  —  jo!  (.Bort.) 

Stuepigen 
stiller  Æsken  fra  sig  paa  en  Stol  og  gaar. 

Bille 

i  den  aabne  Havedør. 

Her  er  smukt  ...  Se  den  Udsigt  .  .  . 

Frk.  Rørby 
Den  maa  De  vel  snart  kunne  udenad! 

Bille 
svarer  ikke.  —  Tager  et  Fotografi  fra  et  Bord. 

Frk.  Rørby 
Tænk,   at   vi  slet  ikke  saa  hinanden  i  Toget. 
Jeg   sad   helt  alene  i  min  Kupé  og  kedede  mig. 

Bille 
svarer  ikke;  optaget  af  Billedet. 

Frk.  Rørby 
Hvad  er  det,  De  staar  der  og  ser  paa?    (Hen 
til  ham.)    Ah  —  „Pipfuglen"! 

Bille 

sætter  hurtig  Billedet  bort. 

Frk.  Rørby 
Ja,  hun  er  bedaarende!  —  Lavet  til  efter  alle 

Kunstens  Regler!  —  Kom  skal  De  se  .  .  .  (Hen 
at  aabne  Æsken.)  Nyeste  Parisermode.  Damen  er 
dyr  at  holde  vedlige  —  800  Francs  .  .  .  Akku- 
rat nok  til  mine  Lokkefjer  i  et  Par  Snese  Maa- 
neder. 

Bille 
Regner    man    ogsaa    det    ud   inde  paa  Kon- 
toret ? 

Frk.  Rørby 

Ja  —  i    Frokostpausen  —  Det    er    en    Slags 
„Puslespil"  for  at  adsprede  os. 

Bille 
Sig   mig   engang,  Frøken  —  er   det  ikke  lidt 
pinligt  at  lide  af  denne  kroniske  Misundelse? 

Frk.  Rørby 
Af  ...  ?  (Smiler.)  Nej.  Tværtimod!  Det  er  jo 
den  eneste  naturlige  Følelse,  det  er  forbeholdt 
os  Mennesker  altid  at  kunne  tilfredsstille.  Gud- 
skelov for  den!  Hvordan  i  Alverden  skulde  man 
faa  sit  tørre  Kontorsmørrebrød  til  at  glide,  hvis 
det    ikke    først   blev   dyppet   i  Medmenneskenes 

Fedt? 

Bille 

Velbekomme! 

Frk.  Rørby. 
Ja,   det  lyder   ikke   tiltalende,   vel?   —   Elleve 
Aars  Snurren  rundt  paa  den  samme  Kontorpind 

slider  jo  noget  paa  det  ædle  Livssyn.  —  Det 
klæder  mig  hverken  indvendig  eller  udvendig  — 
vel?  Man  sætter  sig  ikke  engang  mere  ind  i  Ens 
Kupé,  fordi  Ens  Hud  er  blevet  graa  og  Ens 
Tunge  spids. 

Bille 

smilende. 

Jeg  forsikrer  Dem  Frøken,  jeg  saa  Dem  vir- 
kelig ikke. 

Frk.  Rørby 

Ellers  var  De  naturligvis  straks  kommet  hal- 
sende —  hva'.^ 

Bille 

leende. 

Øjeblikkelig!  —   Men    hør,    skal    vi    saa    tale 
lidt  alvorligt  sammen? 

Frk.  Rørby 
Min  Nekrolog  var  paa  ingen  Maade  Spøg.  — 
Tak  for  Deltagelsen. 

Bille 
Altsaa  —  De   havde    Ret    sidst,    da    vi    talte 
sammen. 

Frk.  Rørby 
Ret  —  i  hvad? 

Bille 
I  dette  med  Cementen  til  Broen. 

Frk.  Rørby 
Men  De  har  jo  senere  været  til  flere  Middage 
hos   Chefdirektøren   og   Deres  —  Barndomsven- 
inde.    Har  det  ikke  forandret  Deres  Anskuelser? 

Bille 
uvillig. 
Hvad  har  det  med  den  Sag  at  gøre  .  .  . 

Frk.  Rørby 
Naa,  saa  meget  desto  bedre!  —  Hvad  er  der 
saa  med  den  Bro?  De  har  altsaa  undersøgt  den? 

Bille 
Ja  .  .  .  Fundamentet  er  knap  halvt  saa  stærkt, 
som  det  burde  være. 

Frk.  Rørby 
Kan  De   bevise,   at   der  er  brugt  for  lidt  Ce- 
ment? 

Bille 
Bevise    det  ...  Ja,    at    Fundamentet    er    fejl 
bygget,  kan  naturligvis  bevises  —  Men  nøjagtig 
hvor  meget  Cement,  der  er  brugt  .  .  . 

Frk.  Rørby 
Hm  .  .  !  Og  hvad  nu? 

Bille 
Ja,    Broen    maa    naturligvis   bygges    om,    før 
Banen   indvies.    Som  den  nu  er,  vilde  det  være 
mere  end  risikabelt  at  føre  et  Tog  hen  over  den. 

Frk.  Rorby 
Han  udsætter  ikke  Indvielsen! 

Bille 
Det  bliver  han  nok  smukt  nødt  til! 

Frk.  Rørby 

Og  sker  der  saa  noget,  er  det  Dem,  der  faar 

Skylden. 

Bille 

Mig!  —  Det  skal  vi  faa  at  se. 

Frk.  Rorby 
Ja,  jeg  tror  nu  ikke  paa  Deres  Løvemod.  — 
De  skal   se.  De   faar  saamænd   nok   en   Grund 
til  at  holde  Deres  Mund  klinet  sammen  —  lige- 
som alle  vi  andre. 

Bille 
De  tager   fejl,   højstærede  Frøken.  —  Er   der 
sket  bevislige   Uregelmæssigheder,   kan    min 
Mund  ikke  „klines  sammen". 

Frk.  Rørby 

fikserer  ham. 

Tænker  De    paa,    hvem  der  rammes?  —  Den 

lille  Pipfugls  „store"  Mand! Eller  maaske 

De    netop    kunde    have    Lyst    til    at    ramme 

ham  .  .  ? 

Bille 

kort. 

Fru  Willmer  er  min  Kusine  .  ,  . 

Frk  Rørby 
Ja  .  .  .   Og  hun  er   vist  meget  klogere  end  vi 
alle  tilsammen  .  .  .  Thune  flirter  hun  ogsaa  løs 
med  paa  Forretningens  Vegne. 

Bille 

heftig. 

Frøken,  jeg  taaler  ikke  ... 

Frk.  Rørby 
Nej,  nej  .  .  .  Pardon!  —  Ogsaa  jeg  har  „svær- 
met" engang,  da  jeg  var  ung  .  .  .    „Ak,  ak,  ak, 
Jøsse  Kresse  Koss",  som  Madam  Walbom  siger 
— '  hvor  var  det  dejligt!  Og  man  „taalte"  ikke  . . . 

(Sukker  og  ser  trist,  næsten  ulykkelig  ud.)     Men     senere. 

naar  man  kommer  om  bag  Fa9aden  .  .  . 

Lizzie 

ind  fra  Haven. 

Bille 

rødmer  og  hilser. 

Lizzie 
Goddag,  Frøken  Rørby !  —  Stuepigen  sagde  . . . 

Frk.  Rørby 
Goddag,  Frue  ...  Ja,  her  er  jeg  med  Kjolen! 

Lizzie 
Mange,   mange  Tak  for  Deres  Ulejlighed  .  .  , 

Frk.  Rorby 

Jeg  be'er!  —  Det   er   mig  en  hel  Fornøjelse. 

Saa   faar   jeg   da   ogsaa   Lejlighed    til   at   følge 

med  Moderne. 

Lizzie 

til  Bille. 

Goddag,  Axel!  —  Det  var  pænt  af  dig  at  se 

herud. 

Bille 

forlegen. 

Det  var  din  Mand,  jeg  skulde  tale  med  .  .  . 

Lizzie 
bebrejdende. 
Og  jeg,  som  troede,  at  det  var  for  min  Skyld, 
Du  kom  .  .  .  (Til  Frk.  Rorby)   Maa  jeg  ikke  byde 
Dem  lidt  Frokost,  Frøken.? 

Frk.  Rørby 
Tak,    jeg    har    nydt    mit    herlige   Smørrebrød 
med  røget  Sild  i  Kupeen. 

Lizzie 

smilende. 

Men  maa  jeg  saa  da  ikke  i  hvert  Fald  byde 
Dem  en  Buket  Roser  med  hjem?  —  Kom  med 
ned  i  Haven.  Der  er  saa  dejligt! 

Fi^.  Rørby 
Tak  —  jeg  holder  ikke  af  afskaarne   Blom- 
ster. De  minder  mig  saa  ubehageligt  om  mig  selv. 

Om  Dem  selv? 


Frk.  Rørby 
Ja  —  Fruen  synes  vel  ikke,  at  jeg  ligner  ret 
meget  en  Rose.    Men   alligevel   har  vi  dog  om- 
trent  samme    Opgave:    at   bruges   en   Smule   af 
Menneskene,  før  vi  smides  væk. 

Bille 

uvilkaarlig. 

Men,  Frøken,  dog  .  .  . 

Lizzie 

Aa,    Frøkenen    mener  ikke    noget    ondt    med 

det  .  .  . 

Frk.  Rørby 

ler  støjende. 

Nej,  slet  ikke  .  .  . ! 

Pause. 

Lizzie 

venligt  til  Frøkenen. 

Hvormed  kan  jeg  da  takke  Dem  .  .  .  (Smilende.) 
For  den  Brug,  jeg  har  gjort  af  Dem? 

Frk.  Rørby 
Hvis  Fruen  vilde  skaffe  mig  Adgang  til  Kerrum- 
banens  Indvielsesfest  —  saa  vilde  jeg  være  rige- 
lig forudbetalt  for  et  helt  Aars  Toldeftersyn. 

Lizzie 
Til    Indvielsesfesten  .  .  .    Tænk,    at    det    kan 
more  Dem  —  (Smilende.)   De,  som   er  Menneske- 
fjende! 

Frk.  Rørby 
Netop  derfor  kunde  det  more  mig,  at  komme 
med  —   hvis   der   da   overhovedet   bliver   noget 

af  den  Fest. 

Bille 

hurtig. 

Frøken  .  .  .! 

Lizzie 
Noget  af  den?  —  Om  tre  Dage  skal  den  finde 
Sted. 

Frk.  Rørby 
Hr.  Bille  tror  ikke,  at  Banen  kan  blive  færdig 
i  rette  Tid. 

Lizzie 

leende. 

Hvor   kan  det  dog  falde  Dig  ind,  Axel,    naar 
min  Mand  paastaar  det  modsatte. 

Frk.  Rørby 
Ja,  ikkesandt! 

Lizzie 
De  skal  nok  komme  med.  Frøken! 

Frk.  Rørby 
Tak,  Frue  .  .  .   Farvel!  .  .  .    Farvel,   Hr.  Inge- 

niør  ...    Og   Tak   for    behageligt    Selskab!    (Ud 
gennem  Entreen.) 

Lizzie 

ser  efter  hende. 

Skrog .  .  . !  —  Hun  har  nok  engang  selv 
haabet  paa  Chefdirektricestillingen  her  i  Huset, 
fortæller  man.  —  (Hen  at  se  ud  paa  Landskabet.)  Synes 
Du  ikke,  at  her  er  dejligt,  Axel? 

Bille 
Jo — o  ... 

Lizzie 

koket. 

Naa,  det  er  sandt,   det  var  jo  min  Mand,  Du 

vilde   tale   med!    (Vil  ned  ad  Trappen.) 

Bille 

bedende. 

Lizzie  ... 

Lizzie 

vender  sig  halvt. 

Ja  .  .  .  Hvad  vil  Du? 

Bille 
Jeg  vilde  .  .  .  Tak  for  sidst  ... 

Lizzie 

ind. 

Ja,  det  var  en  morsom  Middag  —  ikke? 

Bille  , 
Jo  .  .  .  Og  Du  var  saa  smuk  ... 

Lizzie 

leende. 

Det  er  jeg  jo  altid  .  .  .  Hør,  skal  vi  se  paa 
min  nj-e  Kjole  —  kom!  (Hen  til  Æsken  og  tager 
Kjolen  frem.)   Se,  hvor  nydelig! 

Bille 
Ja.  .  . 

Lizzie 

leende. 

Ja  —  ja  Og  jo    —  jo  .  .  .    skal    Eders    Tale 

være! 

Bille 

Du  har  jo  forbudt  mig  at  .  .  . 
Lizzie 

som  før. 

Kan  Du  da  slet  ikke  tale  om  andet? 

Bille 
Nej  .  .  .  ikke  naar  Du  er  til  Stede! 

Lizzie 
Kys  min  Haand! 

Bille 
griber  hendes  Haand  og  kysser  den  varsomt. 
Aa,  Lizzie,  jeg  .  .  . 

Lizzie 
Stille  —  Du  vil  bare  gøre  mig  Fortræd  med 
din  Snak! 

Ærtehalm.  7 

Bille 
Fortræd  .  .  . !  Jeg  .  .  . ! 

Lizzie 
Ja  .  .  .    for   vi   har   det  jo   saa   godt,    som  vi 
har  det  —  Har  vi  ikke? 

Bille 

tøvende. 
Jo — O  .  .  . 

Lizzie 
Kys  den   anden  Haand  ogsaa  —  ellers  bliver 
den  jaloux. 

Bille 

kysser. 

Lizzie  —  jeg  elsker  Dig! 

Lizzie 
Hyss  .  .  .!  Du  behøver  slet  ikke  at  sige  det! 

Bille 

slaar  Armene  om  hende. 

Lizzie 

frigør  sig.   —   Leende. 

Uartige  Knægt  —  Nu  er  det  nok  bedst,  jeg 

henter   min   Mand!   (Hen   mod  Havedøren.) 

Bille 

bedende. 

Lizzie  ... 

Lizzie 

kysser  paa  Fingeren. 
Paa   Gensyn  .  .  .  !    (Ned  i  Haven.) 

Bille 

sætter  sig  paa  en  Stol.  Skjuler  Ansigtet  i  Hænderne. 
Det  banker  paa  Entrédøren.  —  Bille  herer  det  ikke. 

Madam  Walbom 

ind. 

Er  Fruen  her  .  .  .?  (Opdager  Bille.)  Ak,  ak,  ak! 
Jøsse  Kresse  Koss!  Der  sidder  et  stort  Mand- 
folk midt  paa  en  Stol  og  tuder!  (Ud  igen.) 

Bille 

I  rejser  sig  hurtig. 

WiLLMER 
ind  fra  Haven.   —  Venligt ; 

De  vilde  tale  med  mig,  Bille  .  .  .? 


Bille 

søger  at  samle  sig. 

Ja  .  .  .  jeg  .  .  .   Goddag,   Hr.  Chefdirektør  .  .  . 
3er  var  ... 

WiLLMER 
smilende. 

Ikke  engang  herude  i  Guds  fri  Natur  kan  man 
Itsaa  ha'  Fred  .  .  .! 

7* 

Bille 

Jeg  har  søgt  Chefdirektøren  forgæves  to  Gange 
paa  Kontoret  ... 

WiLLMER 

Saah?  Det  véd  jeg  ikke  noget  af.  —  Hvad  vil 
De  saa?  I 

Bille  | 

Det  er  den  Bro,  Hr.  Chefdirektør  .  .  . 

Willmer 

ruster  sig. 

Hvilken  Bro  .  .  .? 

Bille 
Broen  over  Kerrum  Mose-Aa. 

Willmer 
Ja,  hvad  den? 

Bille 
Nu  har  jeg  foretaget  en  Undersøgelse  .  .  . 

Willmer 
Hvad  har  De!  —  Og  det  har  De  understaaet 
Dem  til  uden  min  Tilladelse  1 

Bille 

hurtig. 

Det  er  for  min  egen  Regning,  jeg  har  gjort  det.- 

WiLLMER 

Naa  ...  Ja,  hvad  angaar  Deres  private  For- 
nøjelser saa  mig. 

Bille 
Og  det  har  vist   sig  at  være,   som  jeg  sagde. 

WiLLMER 

Hvilket?  Hvad  har  De  sagt? 

Bille 
Det    kan    Chefdirektøren     vist     næppe     have 
glemt  .  .  . 

WiLLMER 

Jeg  véd  aldeles  ikke,  hvad  der  er  Tale  om. 

Bille 
Det  var  mærkeligt.   Jeg  har  jo  talt  snart  ad- 
skillige Gange  om  den  Fejl,  der  .  .  . 

WiLLMER 

Ja,  rigtig,  nu  husker  jeg  det !  —  De  har  sagt, 
at  De  maaske  havde  forregnet  Dem  ved  Fun- 
damenteringen af  .  .  . 

Bille 
Jeg...    forregnet  mig  .  .  . !    Jeg    har    klaget 
over,    at    mine  Forskrifter   vist  ikke   var   blevet 
fulgt,  medens  jeg  laa   syg  ...    Og  nu   har  jeg 
altsaa  overbevist  mig  om,  at  jeg  havde  Ret, 

WiLLMER 

Saah? 

Bille 

Ja!  —  Der  er  kun  brugt  Halvdelen  af  dei 
Cement,  jeg  havde  foreskrevet. 

WlLLMER 

Hm!  —  Det  lyder  ret  utroligt.  Men  jeg  skal 
tale  med  Entreprenør  Momme  derom.  Han  har 
jo  haft  med  Broen  at  gøre. 

Bille 
Det  har  Hr.  Chefdirektøren  sagt  nogle  Gange 
før,  uden  at  der  dog  er  kommet  noget  Resultat 
ud  deraf.  Men  det  kan  nu  ogsaa  i  og  for  sig 
være  ligegyldigt.  Jeg  er  kommet  her  i  Dag  blot 
for  at  meddele  Dem,  at  Banens  Indvielse  maa 
udsættes  nogle  Maaneder.  Som  Broen  nu  er, 
kan  den  ikke  bære  et  Tog. 

Willmlr 

fast. 

Om  tre  Dage  finder  Indvielsesfesten  Sted! 

Bille 
Men    det    er    umuligt,    Hr.    Chefdirektør!    — 
Første  Gang,  vi  faar  et  Par  Regndage,  vil  Aaeii 
svulme  op  og  rive  Broen  med  sig  .  .  . 

WiLLMER 

Snak !    Der  er  ikke  det  mindste  i  Vejen.    Jeg 

har  selv   for  et   Par  Dage   siden   besigtiget  hele 

Linjen,  og  .  .  . 

Bille 

Jaja  —  nu  har  jeg  advaret.  Mere  kan  jeg 
ikke  gøre.  —  Og  jeg  fralægger  mig  ethvert  An- 
svar, om  det  skulde  gaa  galt. 

WiLLMER 

De  fralægger  Dem  .  . . !  Nænæ,  min  gode  Hr. 
Ingeniør,  saa  let  er  det  nu  heller  ikke  at  klare 
sig  her  i  Verden.  Det  er  Deres  Navn,  der  er 
knyttet  til  dette  Baneanlæg,  og  nu  gør  De  et 
Forsøg  paa  at  slippe  udenom. 

Bille 
Mit  Navn!  Nej,  nu  gaar  det  dog  for  vidt!  — 
"Nu   siger  jeg   det,    Hr.    Chefdirektør.    Nu    kan 
jeg  ikke  tie  længere. 

WiLLMER 

Hvad  siger  De?    Hvilket.?    Hvad  mener  De? 

BiLLE 

Der  er  .  .  .  der  er  stjaalet  af  Cementen! 


WiLLMER 
ser  hastig  paa  ham. 


Stjaa  .  . 

Bille 
Ja  .  .  .  Eller  ikke  leveret,   hvad   der  skulde 
leveres.  Det  er  det,  jeg  har  overbevist  mig  om 
—  og  villet  overbevise  mig  om,   da  jeg  fore- 
tog min  Undersøgelse. 

WiLLMER 
fuldstændig  rolig. 

Naa,  saa  det  har  De  overbevist  Dem  om  .  .  . 
Det  vilde  jo  være  højst  beklageligt,  hvis  De  havde 
Ret.  —  Men  hvem  sigter  De  egentlig  for  dette 
Tyveri?    Hvem  af  Arbejderne  har  De  mistænkt? 

Bille 
Ingen. 

WiLLMER 

Meget  fornuftigt  af  Dem.  Man  skal  være  var- 
som med  den  Slags  Sigtelser,  véd  De  nok.  — 
Og  især  med  noget,  der  er  saa  vanskeligt  at 
bevise,  som  dette. 

Bille 
Det  er  ikke  vanskeligt  at  bevise.  —  Jeg  for- 
langer blot,  at  en  Fagmand  skal  tage  Skøn  der- 
over —  saa  er  Sagen  klar. 

WiLLMER 

De  forlanger  blot  .  .  .!  De  er  vist  en  Smule 
paa  Vildspor,  Højstærede.  De  glemmer  nok,  at 
i  denne  Sag  er  De  min  Underordnede. 


!l 

Bille 
Jeg    kan    vel   sende   mit   Undersøgelsesandra- 
gende  ind  til  Selskabets  Bestyrelse! 

VVlLLMER 

Det  kan  De  .  .  .  Og  saa  spørger  Bestyrelsen 
mig,  om  den  Sag  er  værd  at  tage  op. 

Bille 
Saa  meget  desto  bedre  —  De  er  jo  den,  som 
er   mest    interesseret    i   at   faa   alle  Misligheder 
belyste. 

WiLLMER 

Ganske  vist  —  hvis  jeg  føler  mig  foranlediget 
til  at  tro,  at  der  virkelig  foreligger  saadanne. 

Bille 
Jaja  .  .  .   Det  skulde  gøre  m.ig   ondt,   om  jeg 
blev  tvunget  til  at  tage  Pressen  til  Hjælp. 

WiLLMER 
tilkæmpet  rolig. 

Ja  —  det  skulde  ogsaa  gøre  mig  ondt  —  for 
•Dem!  —  At  udslynge  Insinuationer,  som  man 
ikke  kan  bevise,  er  altid  en  kedelig  Sag  for  den, 
som  gør  det  —  især  naar  vedkommende  der- 
ved søger  at  frigøre  sig  selv  for  et  Ansvar. 

Bille 

Ja  Tak  —   Nu   véd   vi   altsaa  begge   to   god 

Besked.  Og  jeg  gentager  kun  endnu  engang: 
Broen  kan  ikke  bære!  —  Og  nu  kan  Chefdirek- 
tøren jo  saa  tænke  nærmere  over  Sagen. 

WiLLMER 

ubehersket. 
De  har  Ret,  nu  véd  i  hvert  Fald  jeg  god 
Besked!  — -  De  er  et  uregerHgt  og  i  høj  Grad 
usympatisk  Menneske!  —  Og  Dem  har  baade 
min  Hustru  og  jeg  vist  den  allervenligste  og 
mest  imødekommende  Gæstfrihed! 

Bille 

forvirret. 

Det  kommer  jo  ikke  den  Sag  ved  ... 

WiLLMER 

Nej,  det  synes  saa.  —  Men  min  Kones  store 
Elskværdighed  over  for  Dem,  hendes  Barndoms^ 
ven  og  .  .  . 

Bille  » 

tæt  hen  til  ham. 

Skal  vi  ikke  holde  Deres  Frue  udenfor,  Hr. 
Chefdirektør?  —  Hun  er  for  fin  og  fornem  en 
Natur  til  at  blandes  op  i  disse  —  malpropre 
Transaktioner ! 

WiLLMEE 
blodrød  i  Ansigtet  af  Hidsighed, 

De  .  .  .  De  vover  .  .  .  De  .  .  . 


t 

Thune 

ind  fra  Entreen. 

Goddag  .   .   .    Undskyld   .   .   .    jeg    forstyrrer 
maaske? 

WiLLMER 
tænder  en  Cigar. 

Aldeles  ikke  ...   Vi   er  færdige  .  .  .   (Til  Bille) 
Farvel ! 

Bille 

hilser  kort  og  tavst  og  gaar  ud  gennem  Entreen. 

Thune 
Hvad  var  der  i  Vejen?   Jeg   gik  herind,  fordi 
I  blev  saa  højrøstede  .  .  .   Det  var  noget  om  en 
Bro,  hørte  jeg. 

Willmer 
Naa,  var  De  dog  saa  heldig  at  høre  det? 

Thune 
Rolig,  rolig  .  .  . !   De   har  jo  tændt  en  Cigar ! 
—  Det  er  altsaa  Kerrum-Broen,    der  er  noget  i 
Vejen  med. 

Willmer 

der  hurtig  har  lagt  Cigaren  fra  sig. 

Ja  .  .  .  denne  .  .  .  denne  Fyr!  Han  paastaar 
simpelthen,  at  Broen  ikke  kan  bære  et  Tog.  Og 
han  vil  tilmed  vælte  Skylden  over  paa  .  .  .  over 
paa  andre. 

Thune 
Det  —  kan  han  vel  ikke? 

WiLLMER 

Kan  og  kan  .  .  .!  Han  var  jo  syg  i  nogen 
Tid  ...  og  han  siger,  at  Fejlen  maa  være  be- 
gaaet  den  Gang. 

Thune 
Fejlen  .  .  .?  Hvilken  Fejl? 

WiLLMER 

Med  Fundamenteringen  —  naturligvis. 

Thune 
Ja,  saa !  —  Hør  engang  ...  det  var  jo  Deres 
allerkristeligste    Hr.    Momme,    der    fik   Ledelsen 
derude  —  ikke  sandt? 

WiLLMER 
uvillig. 

De  stikler  altid  til  Mommes  Religiøsitet  .  .  . 
Religionen  er  en  bærende  .  .  . 

Thune 
Ja  vel  saa  .  .  .!    Og  De  skal  se,   at  Bille  har 
Ret!  —  Der  stikker  saamænd  nok  Lumskepete- 
rier  under,  naar  Hr.  Momme  ,  ,  . 


109 


WiLLMER 
farer  op. 

Hvad  skal  det  sige?  Hvor  kan  det  falde  Dem 
ind  at  .  .  . 

Thune 
ler. 

WiLLMER 

Ler  De!  Hvad  ler  De  af? 

Thune 
Af  min  egen  Naivitet.    —  Jeg  troede  virke- 
lig,   at   det  var  Momme,   der  havde  narret  os. 
Men  nu  ser  jeg,   at   han   har  haft  .  .  .  Medhjæl- 
pere. De  blev  lidt  for  ivrig  i  Deres  Forsvar! 

WiLLMER 
tier  ærgerlig. 

Thune 
Det    er    en    fæl  Historie,   Willmer   —   og  en 
farlig  Historie  ...  De  er  ved  at  vove  Dem  lidt 
for  langt  ud.   —   Og  hvis  Bille  nu  virkelig  har 
Ret  .  .  .  hvis  Broen  ikke  kan  bære  .  .  . 

WiLLMER 

Vis — vas!  Disse  Ingeniører  med  deres  Theo- 
rier  og  Beregninger!  Momme  har  i  Virkeligheden 
langt  mere  praktisk  Erfaring.  Og  han  paastaar, 
at  der  ikke  er  det  mindste  i  Vejen. 

Thune 
Ja,    Hr.    Mommes    Ord    overvælder    nu    ikke 
mig  ... 

WiLLMER 

Det   kan   De   ogsaa   rolig  lade  mig  om.    Jeg 
kender  mit  Ansvar! 

Thune 
ironisk. 
Gudbevares,  det  véd  jeg!  —  Men  sæt  nu,  at 
Bille  alligevel  denne  Gang  har  Ret  ...  En  Bro, 
der  styrter  sammen  under  et  Tog,  er  jo  ikke  det 
bare  Spøg!  —  Kan  den  ikke  stives  af  eller  gøres 
om. 

Willmer 
Det  vilde  tage  Maaneder,  sagde  han. 

Thune 
Og  Indvielsesfesten  kan  ikke  udsættes? 

Willmer 
Umuligt!  —  Alt  er  i  Orden.  Ministeren  og 
det  halve  Folketing  og  hundrede  andre  Indbudte 
—  det  véd  De  jo.  —  Umuligt!  —  Og  husk, 
hvor  mange  Interesser,  der  staar  paa  Spil.  — 
Banen  skal  være  færdig  og  indviet  før  Valgene. 
Det  har  jeg  lovet  Ministeren.  Den  Bane  betyder 
jo  enormt  for  hele  hans  Valgkreds.  —  Bare 
Grundværdistigningen !     Han    er    aldeles    sikker 

paa  Genvalg  herude,  hvis  han  nu  tilmed  for- 
pligter sig  til  at  gaa  imod  Loven  om  den  højere 
Grundskat.  Men  Banen  maa  være  færdig!  — 
Bønderne  maa  ligefrem  kunne  føle  paa,  hvad 
der  er  deres  Fordel  —  før  lader  de  ikke  deres 
Stemmer  drive  fra  sig! 

Thune 

k  svarer  ikke. 

WiLLMER 
pikeret. 
Ja,  De   interesserer  Dem  jo  ikke  det  mindste 
for  Politik! 

Thune 

tankefuld. 

Nej  .  .  .  jeg  kan  ikke  se,  at  jeg  foreløbig  kan 
tjene  noget  paa  det. 

WiLLMER 

'  Men  jeg  er  nu  ikke  saa  ligegyldig  over  for 
mit  Lands  Interesser. 

Thune 
Nej.  —  Særlig  efter  Deres  sidste  Grundkøb 
lige  op  ad  Stationsbygningerne  kan  jeg  godt 
forstaa  Deres  Interesse  for  Landets  Grundskatte- 
love. —  De  har  min  Respekt,  Willmer!  Man 
maa  lade  Dem,  De  er  en  alsidig  Mand  .  .  .   Be- 

klager   at   maatte  bringe  Dem   flere  Ubehagelig- 
heder i  Dag. 

WiLLMER 

Mere  endnu!  —  Hvad  er  saa  det? 

Thune 
Ja  —  vi  har  jo  egentlig  talt  saa  smaat  ventet 
det  .  .  .  Det  er  Gutman.  Han  meddeler  mig  i 
dette  Brev  her,  at  han  véd,  at  der  er  brugt  Ho- 
kuspokus med  Maskine  127  V.  —  og  at  han 
vil  foraarsage  Sagsanlæg  fra  Millingers  over  for 
Selskabet  her,  fordi  jeg  har  faaet  Leverancen, 
skønt  mit  Tilbud  var  30,000  højere  end  deres. 
—  Og  at  han  allerede  i  Gaar  har  ladet  Bestyrel- 
sen tilgaa  Meddelelse  herom. 

WiLLMER 

Den  Æsel!  —  Hvad  gør  vi  ved  det? 

Thune 
Tja — a,  der  er  jo  ikke  meget  at  gøre  .  .  .  Den 
hele  Historie   er  selvfølgelig  kun  Opspind  af  en 
Mand,  som  gaar  Glip  af  en  god  Fortjeneste  .  .  . 


WiLLMER 

Jamen,  Christiansen?  —  Jeg  er  ikke  sikker 
paa  Christiansen,  naar  han  bliver  alvorlig  spurgt 
ud  .  .  .  Jeg  fortalte  Dem  jo,  at  han  kom  tilbage 
for  at  .  .  . 

Thune 
Javist,    ja  .  .  .  Adam    før    Syndefaldet!    Men 
n  u  er  Hr.  Christiansen  saamænd  sikker  nok. 

WiLLMER 

Hm  — ja  maaske;  lad  os  ønske  det.  —  Men 
hvad  siger  Bestyrelsen,  naar  den  faar  det  Brev 
.  .  .  Pedersen-Hals  er  paa  mit  Parti  .  .  .  jeg  har 
hans  Brodersøn  her  paa  Kontoret.  —  Men  de 
andre!  —  Blot  jeg  vidste,  hvem  af  dem  der 
paa  Bunden  er  mine  Fjender,  for  saa  kunde  jeg 
jo  nok  paa  en  eller  anden  Maade,  saadan  .  .  . 

P  Thune 

De  fulgte  vel  mit  Raad? 

I  WiLLMER 

Hvilket? 

Thune 
At  love  Tantiémeforhøjelse  .  .  . 

WiLLMER 

Ja.  Paa  forrige  Møde.  —  Jeg  vilde  foreslaa 
Tantiémeforhøjelse  for  den  samlede  Bestyrelse, 
nu  ved  Generalforsamlingen,  sagde  jeg. 

Thune 
Saa   har   De   saamænd   ingen  Fjender  der  — 
foreløbig. 

Ærtehalm,  8 

WiLLMER 
oplivet. 

Nej  —  man  skulde  jo  næsten  ikke  tro  det  — 
vel !  .  .  .  Men  mon  jeg  dog  alligevel  ikke  skulde 
sende  Tantiémeforslaget  i  Rundskrivelse  til  Med- 
lemmerne —  det  strammer  altid  op! 

Thune 
Upaatvivlelig ! 

Tjeneren 

ind  fra  Entreen. 

Hr.  Entreprenør  Momme  er  derude  .  .  . 

WiLLMER 

Momme  .  .  .!  Naa  .  .  .1  Lad  ham  komme! 


Tjeneren 

ud. 

Thune 

hen  mod  Havederen. 

WiLLMER 

Gaar  De? 

Thune 

Nej. 

Jeg 

vil  blot  tillade  mig 

at  underholde 

Deres 

Frue  Udi 

t,  medens  De   og  .  . 

. 

WiLLMERS 
Ansigt  bliver  pludselig  stift  og  vredt.  Men  han  tier,  da  han  ser 


ti 

MOMME 
komme    ind.    —    Denne    bukker    og    gnider  Hænderne    mod 

hinanden. 

Goddag,  Hr.  Chefdirektør!  —  Hvor  Guds  Sol 
,    dog  skinner  velsignet  i  Dag  .  .  . 

WiLLMER 
tørt. 

De  kan  gaa  ind  i  mit  Arbejdsværelse,  til  jeg 
kommer  .  .  . 

MoMME 

Jo  .  .  .  (Til  Thune.)  Goddag,  Hr.  Direktør!  — 
Direktøren  ser  aldeles  ud  som  selve  den  gode, 
blomstrende  Sundhed  ... 

Thune 
Ja  —  der  er  saamænd  heller  ingen  Grund  for 
mig  til  at  have  Mavepine.  —  Men  sig  mig  en- 
gang, Hr.  Entreprenør,  hvad  mener  De  paa  Deres 
billedskønne  Tungemaal  om  Broen  over  Kerrum 
Mose-Aa? 

MOMME 
med  et  iiurtigt  og  sky  Blik  til  Willmer. 

I  Guds  Navn  kun  godt,  Hr.  Direktør  ... 
Willmer 

hurtig  til  Thune. 

Det  skal  jeg  nok  tale  med  Momme  om! 

Thune 

til    MOMME. 

Det  er  kedeligt  —  men  det  er  ikke  alle,  som 
udtaler  sig  lige  saa  fortrøstningsfuldt  derom. 

MOMME 

Saah?  —  Det  var  da  højst. besynderlig  mærk- 
værdigt .  .  . 

Thune 

Ja,  ikke  sandt?  —  Og  højst  mærkværdig  uhel- 
digt! —  Men  Chefdirektøren  stoler  jo  saa  fast 
paa  Deres  Bedømmelse,  Hr.  Momme  ... 

MoMME 

Ja,  min  kære,  ærede  Chef  .  .  . 

Thune 
...  at  Ansvaret  altsaa  bliver  Deres. 

Momme 
glemmer   at   gnide  Hænder.   Armene   falder  slapt  ned  langs 

Siderne. 
A   —   Ansvaret   mit!   Nej,   véd  De  nu  hvad, 
Hr.  Direktør  --    mig,  som  aldrig   nogen  Sinde 
har  givet  mig  ud  for  at  være  ... 

WiLLMER 
til  Momme. 

Gaa  ind  og  vent  i  mit  Arbejdsværelse,  sagde 
jeg  Dem! 


117 


MOMME 
bukker  og  gaar  mod  Døren. 

Jo  .  .  .  jovel  .  .  .  Men  naar  Hr.  Direktør  Thune 
kommer  her  og  vil  vælte  Ansvaret  .  .  .    (Ophidset 

ind  i  Arbejdsværelset). 

WiLLMER 
pludselig  og  ubehersket  til  Thune. 

Nu  skal  De  altsaa  igen  ud  til  min  Kone! 

Thune 
rolig.      ^  ,' 

Hov,  hov!  —  Igen?  Jeg  har  slet  ikke  hilst 
paa  Fruen  i  Dag  ... 

WiLLMER 

De  mener  altsaa,  selvskreven,  at  De  har  Ret 
til  hver  eneste  Dag,  at  .  .  . 

Thune 

lidt  forbløffet. 

Hvadbehager? 

WiLLMER 

Ja  —  jeg  maa  sige  Dem,  at  nu  er  min  Taal- 
modighed  forbi!  De  misbruger  paa  den  groveste 
Maade  ...  De  .  .  .  De  kommer  rendende  her 
fire — fem  Gange  om  Dagen !  De  møder  hende, 
naar  hun  kører  ud  —  De  trænger  Dem  op  i 
hendes  Vogn  —  De  kommer  anstigende  med 
Blomster   og   andre  Taabeligheder,    medens   Al- 

verden    ser   paa    det    —  Kusken  —  Tjenestefol- 
kene —  mine  Venner  —  De  .  .  .  De  .  .  . 

Thune 

smilende. 

Mon   De   ikke   skulde  tænde   Dem   en   Cigar, 
kære  Willmer  .  .  .?  (Byder). 

WiLLMER 

Det  er  Alvor,  delte  her! 

Thune 
Se,  se  .  .  .  Jaloux!  .  .  .  Det  smigrer  mig. 

Willmer 
Nonsens!  —  Jeg  ønsker  blot  at  erindre  Dem 
om,    at    der   er  visse  gentleman-Begreber,    som 
man  ikke  ustraffet  kan  synde  imod. 

Thune 
Og  det  er.? 

Willmer 
Det  er  ...  det  er  ..  .  ja,   det  er  for  Fanden, 
at  man  ikke  udsætter  en  Dame  for  .  .  . 

Thune 

rolig. 

Det  er  egentlig  talt  et  lidt  uheldigt  Tidspunkt 
at  yppe  Strid  imellem  os  paa,  synes  jeg  .  .  . 

■  WiLLMER 

hurtig. 

Jeg  ønsker  aldeles  ikke  Strid,  men  .  .  . 

Thune 
Nej,  det  vilde  jo  ogsaa  være  noget  ubekvemt 
for  —  for  en  af  os. 

WiLLMER 

Men  jeg  ønsker,  at  De  skal  forstaa,  at  .  .  . 

Thune 
Tak  —  jeg  har  forstaaet  .  .  . 

WiLLMER 
udglattende. 

Ja,  for  De  véd  jo,  kære  Thune,  hvor  meget 
jeg  sætter  Pris  paa  Dem  ...  og  skatter  Dem, 
baade  som  dygtig  Forretningsmand  og  som  Ven. 
—  Og  naturligvis  inden  for  visse  Grænser  skal 
De  altid  være  velkommen  .  .  .  æ  .  .  .  jeg  .  .  . 

Thune 

ironisk. 

Tusind  Tak! 

WiLLMER 

Ja,  saa  undskylder  De  .  .  .  Momme  venter  jo 
derinde  .  .  .  (Ind  i  Arbejdsværelset). 

Thune 

ser  irriteret  efter  ham.    —    Gaar    derpaa   hen  til  Havedøren 
og  kigger  søgende  omkring.  —  Ned  i  Haven. 

Naa,  dér  sidder  den  lille  Skønhed!  —  God- 
dag, goddag  .  .  . 

Lizzie 

i  Haven. 

Saa!  Kan  man  nu  ikke  have  Fred  længere! 
Thune 

i  Haven.  I 

Fred!  —  Ellers  hedder  det:  Naa,  endelig  er 
De  der  for  at  underholde  mig  lidt. 

Lizzie 

ind  fra  Haven.  Sætter  sig  i  en  Krog. 

Jamen  i  Dag  havde  jeg  noget  at  tænke  paa. 

Thune 

inde. 

Hør  nu,  lille  Fru  Lizzie  —  jeg  begynder  saa 
smaat  at  blive  ked  af  den  Rolle,  jeg  gaar  her 
og  spiller. 

Lizzie 
Spiller  De  en  Rolle  —  det  vidste  jeg  ikke. 

Thune 
Jo  —  som  Deres  Legetøj. 

Lizzie 
Saah  —  og  jeg,  som   troede,  at  det  var  om- 
vendt. 

Thune 

brutalt. 

Ja,  det  troede  jeg  ogsaa  —  til  at  begynde 
med!  —  Men  Deres  lille,  barnlige  Mine,  Fru 
Lizzie,  sejrer  over  alle  Angreb  og  Snarer,  fordi 
De  aldrig  aner,  at  Tilladelsen  til  at  kysse  Deres 
smaa  Hænder  ikke  er  absolut  tilfredsstillende 
i  Længden.  —  Vel?  Det  aner  De  ikke? 

Lizzie 

naivt. 

Nej  .  .  .  Herregud,  jeg  forstaar  slet  ikke  .  .  . 
kan  en  Herre  ikke  faa  Lov  til  at  kysse  en  Dames 
Hænder  uden  at  .  .  . 

Thune 

vredt. 

De  er  en  lille  udspekuleret  Kokette! 

Lizzie 
som  før. 
I  bliver  allesammen  saa  vrede,  fordi  jeg  holder 
af  min  Mand  ... 

Thune 
Javist  —  De  „holder  af"  Deres  Mand!  —  De 
„holder'^  ogsaa  „af"  Deres  Heste,  Deres  Kjoler, 
Deres  Smykker,  Deres  .  .  . 

Lizzie 
Ja  —  og  det  giver  han  mig  altsammen. 

Thune 
Det  kunde  jeg  vel  ogsaa  give  Dem! 

Lizzie 

leende. 

Jamen,  De  er  dog  en  grinagtig  Snegl!  — 
Hvorfor  skulde  jeg  dog  pludselig  skifte  fra  ham 
til  Dem  .  .  .?  Jeg  har  det  jo  dejligt,  som  jeg 
har  det. 

Thune 
^  Der  kunde  komme  en   Dag,  hvor  De  fik  det 
mindre  „dejligt"  —  med  ham.  Fru  Lizzie. 

Lizzie 

paa  Vagt. 

Hvad  mener  De  nu  med  det? 

Thune 
ser  paa  hende.  Vil  tale.  Men  tier. 

Lizzie 
Tør  De  ikke   sige,   hvad   De  mener?   —  Sig 
det  bare  —  sig  bare  alt,  hvad  De  vil. 

Thune 
Det  tror  jeg  ikke,  De  skulde  ønske  ... 

Lizzie 

gentager  med  mørk  Stemme. 

Det  tror  jeg  ikke,  De  skulde  ønske  .  .  . 
(Leende.)  De  vil  agere  Bussemand!  —  Nu  ser  jeg, 
at  Hans  havde  Ret  I 

"  Thune 

Ret  i  hvad? 
ftt  Lizzie 

I  at  advare  mig  imod  Dem. 
Thune 

ubehersket. 

Har    han    advaret   Dem    imod    mig!    —    Har 

han  ... 

Lizzie 

alvorlig. 

Ja.   —   Og  det  var   rigtig,    hvad   han   sagde: 
Intet    Middel    vilde    De    sky   for   at    naa    Deres 
I  Maal,  sagde  han.  —  Og  nu  staar  De  jo  her  og 
I'  vil  fortælle  mig  noget  ondt  om  ham. 

Thune 

Jasaa!  Det  har  han  sagt!   —  Saa  kan  ogsaa 

Jeg  tale  .  .  . 

Lizzie     ' 

smilende. 

Ja,  værsgod  —  tal  De  kun  ... 

Thune 
Forekommer    det    Dem    ikke    lidt    mærkeligt. 

kære  Frue,  at  han  advarer  Dem  imod  mig  — 
og  alligevel  stadig  modtager  mig  her  i  Huset  .  .  . 
Kunde  det  ikke  næsten  se  ud,  som  om  han  var 
lidt  .  .  .  lidt  bange  for  mig? 

Lizzie 

smilende  og  sikker. 

Hans!  Bange!  —  Aa,  De  kender  ham  ikke! 
—  Han  har  engang  standset  min  Hest,  da  den 
løb  løbsk  med  mig.  —  Og  han  har  .  .  . 

Thune 
Der  er  Ting,   der  kan  være  farligere  for  ham 
end  løbske  Heste. 

Lizzie 
Saah  ...  og  hvad  skulde  det  være? 

Thune 
Det  er  de  Ting,  han  har  at  skjule  —  og  som 
jeg  véd  Besked  med. 

Lizzie 
Hans  er  vist  altfor  klog  til  at  indvie  Dem  i 
sine  Hemmeligheder. 

Thune 
Kan   De  huske,  lille   Frue,  at  jeg  sagde  Dem, 
at  det   Halsbaand,   Deres  Mand    forærede  Dem, 
til  Deres  Fødselsdag,  havde  kostet  omtrent  hele 

hans  „officielle'*  Indtægt  ...  Og  De  tænker  alt- 
saa  aldeles  ikke  over,  hvor  Resten  af  Pengene 
kommer  fra  —  til  Villaen  her,  Kaven,  Hestene, 
X'ognene,  Kjolerne  .  .  . 

Lizzie 
Jeg  troede  ikke,  at  De  var  dum,  Thune. 

Thune 

overrasket. 

Dum  .  .  .? 

Lizzie 
Ja  —  efter  meget  tydelig  at  have  erklæret 
mig  Deres  Kærlighed  —  og  faaet  et  Afslag  —  for- 
søger De  at  faa  mig  til  at  tro  ...  jeg  véd  ikke 
hvad  om  min  Mand.  —  Er  De  virkelig  saa  for- 
elsket i  mig,  at  det  har  angrebet  Deres  Forstand  ? 
—  Det  er  lige  ved  at  smigre  mig! 

Thune 
De    er    ikke   forknyt,    maa   jeg    sige!   —   De 
tænker  Dem   altsaa  slet  ikke  Muligheden  af,  at 
det  kunde  komme  offentlig  frem. 

Lizzie 
Hvilket?  —  Deres  Forelskelse?  —  vil  De  maa- 
ske  skrive  et   Digt  om   den?    —    (Alvorlig.)   Naa, 
men  De  lader  altsaa    min  Mand   være  Medvider 
i  Ting,  som  De  skulde  skjule! 

Thune 

forbløffet. 

Hvadbehager  .  .  .  jeg! 

Lizzie 
Ja   —    De   og   min   Mand  er  jo  Forretnings- 
venner  —  saa  hvis  De  synes,  at  han  har  noget 
at  skjule  —  saa  synes  han  vel  det  samme  om 
Dem! 

Thune 

maa  smile. 

Hør,  Fru  Lizzie  —  De  begynder  næsten  at 
forfærde  mig. 

Lizzie 

leende. 

Ak,  ak,  ak!  Jøsse  Kresse  Koss! 

Thune 

De  gaar  jo  her  og  spiller  Komedie  med  os 
allesammen.  De  er  jo  aldeles  ikke  den  lille, 
uskyldshvide  Pipfugl,  som  .  .  . 

Lizzie 
De    tager   ganske   fejl!   —   Jeg  er  stadig  kun 
det  samme  lille  Pjevs,   hvoraf  der  gaar   mindst 
fjorten  paa  Dusinet. 

Thune 

griber  hendes  Haand. 

Fru  Lizzie,  véd  De,  at  jeg  nu  mere  end  nogen 

Sinde  vilde  ønske,  at  De  var  min!  —  De  kan 
jo  altsaa  ovenikøbet  være  Kammerat  .  .  . 

Lizzie 

fortsætter. 

Og  Ven  .  .  .?  Sæt  Dem  nu  her  ved  Siden  af 
mig,  lille  Thune,  og  lad  os  forsøge  paa  at  tale 
alvorligt!  —  Værsgod,  her  er  min  Haand  til 
et  lille,  bitte  ærligt  Kys  .  .  . 

Thune 

slaar  heftigt  Armene  om  hende  og  kysser  hendes  Mund.  — 
Derpaa  hurtig  ud  gennem  Entreen. 

Lizzie 

stirrer  lidt  forvirret,   men  smilende  efter  ham.  —  Sætter  sig 
hen  i  sin  Krog. 

WiLLMER  og  MoMME  i  Samtale  ind  fra  Arbejdsværelset. 
WiLLMER 

Ja,  saa  er  vi  altsaa  enige  .  .  . 

MoMME 
gnider  Hænder. 

Ja,  Hr.  Chefdirektør,  —  Jeg  gør  i  Morgen 
Turen  med  den  lille,  lette  Prøvemaskine  og  et 
Par  Vogne  ... 

WiLLMER 

Men  vær  nu  forsigtig  —  langsomt! 

MOMME 

Med   den    Maskine   skulde   der   i   hvert  Fald| 
ikke  kunne   .  :  .   Mon  jeg  ikke  skulde  tage  Carl 
Hansen  med  fra  Kerrum  Tidende? 

WiLLMER 

Hvorfor? 

MOMME 

Fordi,  forstaar  Chefdirektøren,  saa  har  man 
jo  gjort  Turen  —  alt  er  prøvet  og  i  Orden  — 
og  det  vil  saa  staa  at  læse  i  Avisen. 

WiLLMER 

Rigtig  set,  Momme,  rigtig  set! 

MOMME 
beskedent. 
Ja,  Gud  har  jo  ikke  ladet  mig  løbe  rent  uden 
Gaver,  Hn  Chefdirektør  .  .  . 

WiLLMER 

Og  saa  sender  De  mig  Bud  straks  —  naar 
alt  er  i  Orden.  —  Farvel! 

Momme 
Farvel,  Hr.  Chefdirektør  —  ja,  det  skal  jeg. 
Og  paa  glædelig  Gensyn  den  store  Dag  —  om 

jeg   maa  være   saa   fri   .  .  .    (Ud  gennem  Entreen.) 

WiLLMER 
bliver  staaende  i  Tanker. 

Lizzie 

pludselig.  Kvidrende. 

Hvad  tænker  Du  paa,  Hans?  ' 

WiLLMER 
vender  sig  forskrækket. 

Sidder  Du  dér,  Pipfugl!  —  Hvor  er  Thune? 


Lizzie 

Han 

er 

gaaet. 

—    Jeg    skulde 

hilse 

mange 

Gange. 

Willmer 

Tak. 

Hvad 

har  I  talt  om? 
Lizzie 

Om 
Om 

Dig. 
mig 

uskyldig. 
Willmer 

Lizzie 
Ja  .  .  .  Han  advarede  mig  imod  Dig. 

Willmer 
Advare  .  .  . 

Lizzie 
Ja.    —    Han    sagde,   at   Du   var  et    frygteligt 
Menneske,   som    man    ikke    skulde  tro   over  et 
Dørtrin.    —    Han   kendte   Dig   til    Bunds,    sagde 
han,  for  I  var  saa  gode  gamle  Venner. 

Ærtehalm.  9 

WiLLMER 

Har  Du  fortalt  ham,  at  jeg  ... 

Lizzie 
Ja  —  jeg  fortalte  ham,  at  Du  havde  sagt,  at 
han  var  et  frygteligt  Menneske,  som  man  ikke 
kunde  tro  over  et  Dørtrin  —  for  Du  kendte 
ham  til  Bunds,  da  I  jo  var  saa  gode,  gamle 
Venner. 

WiLLMER 
forvirret. 

Men  Lizzie  dog  .  .  . 

Lizzie 
Og  véd  Du  saa,  hvad   Pipfuglen  gjorde  .  .  .? 
Den  huggede  ham  —  huggede  ham  til  Blods!  — 
Og  saa  gik  han. 

WiLLMER 
tager  hende  haardt  i  Armen. 

Lizzie,  jeg  .  .  . 

Lizzie 

ind  til  ham. 

Alt    efter    Formelen:    Du    er    min    Herre    og 
Mester.  Jeg  ærer,  elsker  og  lyder  Dig!  (Hurtig  fra 

ham  og  ned  i  Haven.) 

WiLLMER 
vil  efter. 

Men  Lizzie,  Lizzie  dog  .  .  . 

Tjeneren  ,       1 

ind  fra  Entreen. 

Hr.  Statskonsulent  Pedersen-Hals  spørger,  om 
Chefdirektøren  tager  imod? 

WiLLMER 
Standser.  —  Samler  sig, 

Pedersen-Hals,   Statskonsulenten  ...  Er   han 
derude?  Ja,  jovist,  naturligvis  tager  jeg  imod. 

Tjeneren 

vil  gaa. 

WiLLMER 
som  nu  ganske  er  sig  selv, 

Svendsen,   hør!    —    Sæt    straks    Kognak    og 
Soda  herind  —  Napoleons  Kognak'en! 

Tjeneren 
Javel!  (Ud.) 

Et  Øjeblik  efter  aabner  han  Døren  og 

Pedersen- Hals 

kommer  ind.  —  Han  er  i  Jakkesæt  med  Ordensbaand. 

WiLLMER 
hjertelig  imod  ham. 

Min   kæt-e   Statskonsulent.    —    Hvilken   Over- 
raskelse og  Glæde!  Ij 

Pedersen-Hals 
Tak,  Tak!    —   Ja,    den  Tur   herud   er  jo   en 

hel  Fornøjelse.  —  Og  her  bor  De  jo  pragtfuldt 
—  reverenter  talt  pragtfuldt!  (Ser  sig  om.)  Et  helt 
lille  Slot,  hva'!  —  Sikken  Møblementer!  (Mod 
Havedøren.)  Og  se,  se!  Her  er  kjønt  i  det  lille 
Danmark! 

WiLLMER 
smilende. 

Og  fedt! 

Pedersen-Hals 

Og  fedt,  ja!  —  For  dem,  der  forstaar  at 
klare  Kvadraten  —  saaden  paa  Omraaderne,  he, 
he!  (Mod  Havedøren.)  Og  se,  se!  —  Er  det  alt- 
sammen Deres  helt  ned  til  Hauet? 

WiLLMER 

Ja,  jeg  fik  jo  Grundene  for  næsten  ingenting. 
Pedersen-Hals 

kniber  et  Øje  sammen. 

Det  var  vel  saa  før,  at  Banen  blev  lagt  her 
om  a'? 

WiLLMER 
nikker  forstaaende. 

Pedersen- Hals 
He,  he,  he!   —  Ja,  ja,  ja!   —  No'en  heldige 
Grise  skal  der  jo  fødes. 

Tjeneren 

ind  med  Opdækningen.  —  Ud. 

WiLLMER 

En  lille  Forfriskning,  Hr.  Statskonsulent  — 
efter  den  lange  Vej  ? 

Pedersen-Hals 
Tak,  som   byder  1  —  Fanden  skulde  sige  Nej 
til  Goderne! 

WiLLMER 
skænker. 
Saa  beder  jeg  Statskonsulenten  smage  denne 
her.  —  Men  den  maa  drikkes  pur  ...  tør!  — 
Det  er  en  Kognak,  siger  jeg  Dem!  —  Jeg 
kunde  holde  et  helt  Foredrag  om  den:  I  1807 
blev  den  sat  paa  Fad  i  Napoleons  Kælder  .  .  . 
Lugt !  —  Maa  jeg  bede  Dem  tage  Blomsten  først. 

Pedersen-Hals 

snuser  dybt  og  inderligt  til  Glasset. 

Jaja,  jaja!  Det  er  den  rene  Parfjyme! 

WiLLMER 

.  .  .  Men  under  Julirevolutionen  blev  den 
stjaalet  af  Folket  .  .  .  Pøbelen  og  solgt  til  en 
Vinhandler  i  Rue  Saint  Lazare  .  .  . 

Pedersen-Hals 

plirer  med  øjnene. 

Det  er  vel  reverenter  talt  Løgn,  som  alle  den 
Slags  Krøniker  .  .  .  Men  Velgaaende!  Nu  kan  jeg 
sgu   ikke   holde   mig   længere!    (Drikker  og  lukker 

øjnene  i  Nydelse.)    Willmer,  WiUmer,  det  maa  jeg 
si-ge,  det  var  en  sjælden  Guds  Gave  .  .  . 

Willmer 
Ja,  ikkesandt!  —  Den  fordrer  et  Glas  endnu. 

Pedersen-Hals 
Ja  —  ellers  faar  det   første  vist  sgu  Hjemve, 
he,  he! 

Willmer 

skænker. 

Pedersen-Hals 

drikker. 

I  saa-danne  Stunder  gribes  man  af  en  uen- 
de-lig Taknemmelighed  mod  Jor-dens  ri-ge 
Gaver  .  .  . !  De  skulde  vel  ikke  ha'  et  Stykke 
ryet  Aal  i  Huset? 

Willmer 
forundret. 
Et  Stykke  ryet  ... 

Pedersen-Hals 
Ja  —  ovre  i  Hals  fik  vi  altid  et  Stykke  ryet 
Aal  hos   Købmanden   til  Kognaken   saaden  om^ 
Lørdagen  —  det  spre-der  saa  rart. 

WlLLiMER 
med  en  Grimasse.  i.        i;  1 

Nej,  det  har  jeg  desværre  ikke  at  .  .  .  Men  et 
lille  Glas  til? 

Pedersen- Hals 
Nej,  nej  —  ikke  fo-reløbig!  —  Jeg  er  jo  kom- 
met herud  i  en  grumme  alvorligt  Anliggende. 

WiLLMER 

Saah  —  alvorligt? 

Pedersen-Hals 

slaar  det  hen. 

Ja  —  alvorligt,  alvorligt  .  .  . !  naturligvis  for- 
staar  sig,  det  er,  som  man  tar  det!  —  Det 
rene  Sludder  begribeligvis!  —  Men  som  Formand 
for  Bestyrelsen  maatte  jeg  jo  gøre  noget,  blev 
vi  enige  om. 

Willmer 

rolig. 

Jeg  er  lutter  Øre,  Hr.  Statskonsulent.  (Byder.) 
En  Cigar? 

Pedersen-Hals 

Tak,  Tak  . . . !  (Tænder  og  damper.)  Krabat  1  Sik- 
ken en  Velvære  man  kan  gribes  af!  —  Jeg  er 
sgu  helt  fornøjet  med  mig  selv  over,  at  jeg  fik 
den  Tur  ...  Og  nu  er  der  jo  gaaen  saaden  en 
Ry  af  Villaen  her!  Saa  synes  jeg,  det  ku'  være 

plaserligere   end   som   at   tales  ved   derinde   paa 
Kontoret  i  Byen. 

WiLLMER 

Kære  Statskonsulent  —  De  er  altfor  artig.  — 
Hvorledes  skal  jeg  vise,  hvormeget  jeg  paa- 
skønner .  .  . 

Pedersen-Hals 
Hør,   det  er  sgu  sandt  —  Aproposo  med  det 
samme  vi  er  ved  det :  De  glemmer  vel  ikke  min 
Bro-dersøn? 

WiLLMER 

Deres  Brodersøn  .  .  .? 

Pedersen- Hals 
Ja  —  ham  De  har  ved   Dem   inde  paa  Kon- 
toret ...  Og  De  var  engang  saå  venlig  at  sige, 
at  han  nok   skulde  avensere  lidt  hurtig  —  Pe- 
dersen heder  han! 

WiLLMER 

Ja — e,  ja  —  æ  —  det  husker  jeg  jo  nok  .  .  . 
men  det  er  lidt  vanskeligt,  kære  Statskonsulent 
—  for,  sandt  at  sige,  den  unge  Mands  Evner 
er  jo  ikke  saadan  ligefrem  betydelige  .  .  . 

Pedersen-Hals 
Nej?  Vel!  —  Det  har  jeg  jo  set  fra  han  laa 

1  hans  Vugge.    Og   derfor  lod  jeg  ham  jo   gaa 
Kontorvejen.  —  Skikkelig  er  han  vel? 

WiLLMER 

Bevares  —  ja.  —  Men  han  maatte  saa  springe 
op  forbi  et  Par  andre,  som  .  .  . 

Pedersen-Hals 
Jamen  det  vilde  jo  da  være  udmærket  for  ham. 

WiLLMER 

Hm  .  .  .  Men  disse  er  nu  uheldigvis  ret  dyg- 
tige Personer. 

Pedersen-Hals 
Jamen  saa  trænger  de  jo  ikke   nær  saameget 
til  at  hjælpes  opad  som  Jens  Christian. 

WiLLMER 
smiler  uvilkaarlig. 

Aa,  nej,  saamænd  —  Ja,  jeg  skal  tænke  over 
det,  Hr.  Statskonsulent.  Den  ene  Villighed  er 
den  anden  værd.  Og  da  De  nu  har 'gjort  mig 
den  Fornøjelse  at  besøge  mig  .  .  . 

Pedersen-Hals 

griber  ærgerlig  ned  i  sin  Brystlomme. 

Fornøjelse,  hm  .  .  .!  Det  forbandede  Brev. 
Gid  Fanden  ha'de  det!    Men  jeg   maa  jo  frem 

med  det.  —  Bestyrelsen  mente,  at  hvis  noget  kom 
ud  om,  at  vi  ha'de  faaet  saaden  et  Brev,  uden 
at  vi  saameget  som  ha'de  saameget  som  bare 
gjort  Chefdirektøren  bekendt  med  det,  saa  .  .  . 

WiLLMER 

Tak,    det  var  særdeles  hensynsfuldt  af  Besty- 
relsen. —  Hvad  drejer  det  sig  om? 

Pedersen-Hals 
Det    er  fra    en   Fyr,   som   hedder  Gutman  — 
Han  paastaar  —  sgu  ganske  frækt  forresten !  — 
og  aldeles  lige  ud  .  .  . 

WiLLMER 
læsende  Brevet. 
Ja,    Tak,  nu  ser  jeg  det  .  .  .  (Leverer  Brevet  tilbage.) 

Pedersen-Hals 

spændt. 

Naa,  hvad  siger  De  saa  til  det? 

WiLLMER 
rolig. 

Jeg  synes,  vi  skulde  lade  Naade  gaa  for  Ret 
denne  Gang. 

Pedersen- Hals 

overrasket. 

Hva'be  .  .  .  Naade?  .  .  .   Overfor  hvem? 

WiLLMER 

Overfor  Brevskriveren  naturligvis! 

4  Pedersen- Hals 

Jo  .  .  .  ja  .  .  .  overfor  Brevskriveren  —  natur- 
ligvis ! 

WiLLMER 

Det  kunde  jo  ellers  blive  ham  en  dyr  Histo- 
rie. —  Men  denne  Gutman  er  en  sølle  Fyr,  som 
gik  Glip  af  Leverancen.  —  Daarlig  Agent!  — 
Har  nok  mistet  sin  Stilling  hos  Millinger  —  Saa, 
det  er  jo  forstaaeligt  at  han  .  .  . 

Pedersen-Hals 
Ja,  det  forklarer  jo  ganéke  vist  no-get  —  for 
Eksempel  dette  her  med  den  forlorne  Kedel- 
sprængning .  .  .  noget  rent  Vrøvl  selvfølgelig!  — 
Men  det  andet  —  Priserne  —  at  Millinger  var 
30,000  billigere  end  Thune  paa  Dannebrog  . . .  ? 

WiLLMER 

Ja,  det  kunde  jo  godt  være,  at  man  alligevel 
burde  klapse  Fyren  lidt  af  .  .  .  Selskabet  kan 
for  øjeblikket  ikke  taale  den  allermindste  Snak 
af  nogensomhelst  Art  —  Ro  maa  vi  først  og 
il  fremmest  have  efter  dette  taabelige  og  ondartede 
|,  Angreb  i  Folketinget  af  denne  her  Andersen- 
Vindinge. 

Pedersen-Hals 
Ja,  hvor  Fanden  kan  det  falde  ham  .  .  . 

Lizzie 

ind  fra  Haven  med  to  snavsede  Unger.  —  Hun  lader,  som 

om  hun  ikke  ser  Herrerne  og  taler  tri  Børnene. 

Tag  saa  pænt  Træskoene  af,  Niels-Peter  og 
Trine  .  .  .  saadan.  —  Og  kom  saa  med  „Fruen'' 
hen  og  faa  lidt  Godter. 

WiLLMER 
„himmelfalden". 

Men  Lizzie  dog  —  hvad  vil  Du  herinde  med . . . 

Lizzie 
genert. 
Aa,  undskyld  at  .  .  .  Jeg  vidste  ikke . .  .  God- 
dag, Hr.  Statskonsulent!  (Til  Børnene.)  Kan  I  saa 
gaa    ned    i   Haven    igen,    Unger,    saa    skal   jeg 
straks  komme  med  Godterne  ... 

Børnene 
ud. 

Pedersen-Hals 
Den   lille  Frue  er  stadig  frisk  som  en  nyfødt 
Rose,  he,  he! 

Lizzie 

som  før. 

Ja  .  .  .   undskyld,   Hr.   Statskonsulent  —  men 

jeg  skal  blot  tage  et  Par  Stykker  Chocolade  til 
mine  smaa  Venner  derude  .  .  .  (Hen  og  tager  noget 
frem  af  en  Skuffe.)  .  .  .  saa  skal  jeg  straks  for- 
svinde igen  —  disse  stakkels  smaa,  som  har  saa 
faa  Glæder,  Hr.  Statskonsulent,  ikke  sandt  .  .  . 
Det  har  jeg  lært  af  min  Mand  .  .  . 

Pedersen-Hals 

rørt. 

É  Har  De  det,  lille  Frue  —  hvor  det  er  smukt 
—  det  reverenter  talt  bevæger  mig  —  Jeg  stam- 
mede jo  sæl  engang  dernede  fra  .  .  . 

Lizzie 
Ja,   nu   skal  jeg  ikke  forstyrre  Herrerne  læn- 
gere .  .  .   (Hurtig  ned  i  Haven.) 

Pedersen-Hals 

ser  efter  hende. 

Det  er  dog  en  højst  fortryllende  Kvin-de,  De 
har  til  Hustru,  Hr.  Chefdirektør  —  saaden  er 
vore  ikke  —  Og  som  hun  tænker  paa  de  Smaa . . . ! 

WiLLMER 
der  under  hele  Optrinet  har  staaet  stum  af  Forbavselse. 
Ja  —  hun  er  —  ja.  —  Men  jeg  .  .  .   Undskyld, 
Hr.   Statskonsulent  .  .  .    min   Hustru   er  saa  .  .  . 
'  saa  umiddelbar. 

Pedersen-Hals 

ømt. 

Saa  e  r  hun  det  .  .  .? 

WiLLMER 

Men  —  Hr.  Statskonsulent  —  Forretningerne . . . 
Hvor  var  det,  vi  slap? 

Pedersen-Hals 
Det    var    ved    denne    hersens    Andersen-Vin- 
dinge . . .  Jeg  var  som  plumpet  ned  fra  Maanen, 
da  jeg  saa  hans  Angreb  refereret  i  Aviserne! 

Willmer 
Jeg  ikke,   Hr.  Statskonsulent  .  .  .    Hans.  Bro- 
der har   nemlig  været  Fuldmægtig   hos   mig  og 
faaet  sin  Afsked  —  Der  har  De  Grunden. 

Pedersen-Hals 

oprigtig  forfærdet. 

Har  De  afskediget  en  Broder  til  en  Folke*- 
tingsmand!  Ja,  saa  har  De  min  Sjæl  hellerikke 
fortjent  bedre,  Willmer.  Det  skulde  nogen  ha* 
budt  mig,  da  jeg  var  derinde! 

Willmer  -. 

Manden  havde  St.  Veitsdans  og  kunde  til  sids| 
ikke  holde  paa  et  Penneskaft. 


I 

Peeersen-Hals 
Ja,    hva'   —  med    en   Broder    i   Tinget,    maa 
man  sgu   vide   at  bære  over  med  en  Smule  St. 
Veitsdans  —  De   har  vel  andre   paa  Kontoret, 

der  ka'  skrive ! 

WiLLMER 

Jeg   tilbød   ogsaa   senere   at  tage  ham  tilbage 

i-,  .  .  Men   saa   vilde   han   gageres   højere  —  og 

det   var    umuligt   —   ligefrem    for    Disciplinens 

Skyld. 

Pedersen-Hals 
Ja  ja  —  nu  ser  De  Følgerne! 

Willmer 
Tja  .  .  .  Men  hvad  det  var,  jeg  kom  fra,  Hr. 
Statskonsulent  ...  De  forstaar  altsaa,  at  Ro  er, 
hvad  Selskabet  nu  kræver;  og  det  er  Bestyrel- 
sens Pligt  at  hjælpe  mig  dertil.  —  Netop  nu 
ved  den  kommende  Generalforsamling,  hvor  jo 
ogsaa  —  æ  —  Forslaget  om  Bestyrelsens  Tan- 
tiémeforhøjelse  gerne  skulde  igennem,  er  det  af 
yderste  Vigtighed,  at  vi  arbejder  sammen  roligt 
'og  værdigt. 

Pedersen-Hals 
river  sig  i  Naklien. 
;    Javel,   den   nye   Tantieme,    ja   ...   Jeg  sagde 
ogsaa    straks    derinde:    Det    gaar  ikke   an   at 
jave  mere  Spektakel,  end  der  allerede  e  r  lavet ! 
' —  Vi  resekerer  Gudhjælpeme  ellers,  at  de  helder 

vos  ud  ved  Generalforsamlingen  —  alle  vos, 
som  staar  paa  Gjenvalg!  —  Og  det  for  saaden 
en  Skidt  Lap  Papirs  Skyld.  (Slaar  foragteligt  til 
Brevet.)  En  Sølle,  forsumpet  Agenthas,  som  bare 
vil  lave  Frikadeller!  —  Næ,  slaa  Kreds  om 
hverandre,  det  er  det,  vi  styrende  nuomstunder 
maa,  sagde  jeg.  —  Ryg  mod  Ryg  —  hænge 
sammen  som  Ærtehalm  til  gensidig  Støtte  og 
Værn  mod  dem,  der  bare  vil  trampe  vos  ned 
for  sæl  at  komme  op.  (Bredt  leende.)  Ja,  jeg 
kender  det  jo  saa  godt  altsammen,  skal  jeg 
sige  vos,  fra  den  Gang,  jeg  sæl  var  nede  og 
vilde  op.  —  Men  e  r  man  først  deroppe,  saa 
vil  man  s'gu  reverenter  talt  ikke  saadan  la'  sig 
vippe  ned  af  Tarburetterne!  —  Hør  for  Resten, 
Willmer,  Revisor!  —  glem  ikke  Revisor! 

WiLLMER 

Nej,  selvfølgelig  —  jeg  finder  det  hensigts- 
mæssigst, at  han  ogsaa  forhøjes! 

Pedersen-Hals 
Ja  ja,  det  er  sgu  en  fornem  Person  —  i  vore 

Tider  I 

Willmer 

De  er  en  sjælden  klog  og  erfaren  Mand,  Hr. 
Statskonsulent!  —  Jeg  tænker  saa  tidt  forbavset 
paa,  hvor  De  i  Grunden  har  erhvervet  Dem 
dette    overlegne   Syn    paa  Livet,  De    som    maa 

være  begyndt  rent  uden  —  æ  —  ...  jeg  mener, 
De   som   kommer   lige 
Bondeæt  ...  De  som 


De   som   kommer   lige  ud  af  en  smuk  gammel 


Pedersen-Hals 
stolt. 
Det  er  Bondekulturen,  Willmer  .  .  .  !  Svine- 
dreng til  mit  fjortende  Aar,  Far!  Hva'  si'er  De 
til  det!  —  Men  saa  kom  jeg  jo  ind  i  Politiken 
efterhaanden  .  .  .  først  som  Stiller  og  siden  som 
Kandidat  ...  Og  den  kan  jo  nok  løfte  sin 
Mand  .  .  .  naar  man  da  ellers  forstaar  at  klare 
Kvadraten!  —  Først  kom  jeg  ind  i  det  ene 
Parti  —  men  saa  svang  jeg  lidt  over  og  kom 
ind  i  det  andet  nok  saa  gelinde.  —  Og  da  jeg 
saa  faldt,  saa  tog  jo  begge  Partierne  mig  under 
Armene,  for  om  der  maaske  skulde  være  Brug 
for  mig  en  anden  Gang.  —  Jeg  klager  ikke  — 
Statskonsulent,  ikke  sandt  —  og  tre  Formands- 
pladser —  og  i  Husmandsbankens  Representant- 
skab  —  og  nu  Godsligningskommissionen,  der 
valgte  mig  ind  .  .  . 

Willmer 
Ja,   De   har  virkelig  gjort  en   smuk  Karriere, 
Hr.  Statskonsulent. 

Pedersen-Hals 
Det  har  jeg,  ja  —  uden  at  rose  mig  sæl!  — 

Ærtehalm.  10 

Ministeren   møder  nok   op  til   Indvielsen,  hører 
jeg  . .  .  ? 

WiLLMER 

Ja,    Excellencen    har    vist    os    den   store  Vel- 
vilje, at  .  .  . 

Pedersen-Hals 

Han   sætter  reverenter  talt   særdeles  Pris   paa 
Dem,  Willmer,  gør  Excellencen. 

WiLLMER 
beskeden. 

Aa  .  .  . 

Pedersen-Hals 
'''  Jo,  minsæl  gør  han  det!  —  Ja,  jeg  kan  jo 
ligesaa  godt  røbe  det  —  De  faar  det  dog  engang 
at  vide,  he,  he!  —  Se,  Bestyrelsen  vilde  gerne 
paa  Indvielsesdagen  vise  sin  Erkendtlighed  for 
Chefdirektørens  store  Arbejde  ved  den  nye  Bane 
—  og  det  vilde  jo  ogsaa  ta'  sig  smukt  ud  efter 
alt  Vrøvlet,  mente  vi  —  og  saa  indstillede  vi 
skam  Chefdirektøren  til  Excellencens  Bevaagen- 
hed,  gjorde  vi  .  .  . 

Willmer 

fornøjet. 

.     Jasaa!    —   Jeg   takker   overordentlig!   —  Det 
vilde  virkelig  være  ... 

Pedersen  Hals 
Vi  havde  jo  saa  smaat  været  belavet  paa,  at 

der  kunde  komme  lidt  Indvendinger  efter  dette 
herre  sidste  Angreb.  —  Men  ikke  et  Kvidder! 
Med  allerstørste  Fornøjelse!  —  Det  var  sgu  mig 
sæl,  der  var  deroppe. 

WiLLMER 

Min  bedste  Tak,  Hr.  Statskonsulent!  —  Jeg 
havde  jo  nok  et  grundet  Haab  om  at  turde 
gøre  Regning  paa  Excellencens  Velvilje  —  men 
det    er    altid    en   Betryggelse   at  faa   et   haand- 

gribeligt   Bevis    .  .  .    (Med  en  Gestus  mod  hans  Ordens- 

baand.)    Ja,    Dem  har  Landet  jo  ogsaa  .  .  . 
Pedersen-Hals 

ser  mod  Knaphullet. 

Det  er  jo  kun  Ri'er  .  .  . 

WiLLMER 
smilende. 

Jaja  —  kommer  Tid,  kommer  mer! 

Pedersen- Hals 
Deres    bli'er    altsaa    reverenter    talt   Kom- 
mandør —  saadan    til    at    hænge   om   Halsen 
—  af  anden  Grad. 

WiLLMER 

Tak!  Tusind  Tak! 

Pedersen- Hals 
Det  er  for  Resten  saa  morsomt,  synes  jeg,  at; 

10* 

sige  saaden    no'et   til  Folk   sæl  —  for  de  bli'er    f 
nu   altid  saa   glade!  —  Og  det  vil  jo  nok  klæ' 
Dem  —  De    er    saaden    en    kjøn    Mand  —   og 
Tøjet,  det  sidder  paa  Dem. 

4 

WiLLMER  ^ 

Kære  Statskonsulent,  De  er  virkelig  for  elsk- 
værdig. —  Vær  overbevist  om,  at  jeg  skal  yde 
Gengæld,  naar  Lejlighed  gives  .  .  . 

Pedersen- Hals 
Bevares,  De  er  jo  en  sjælden  paa — li — de — lig 
Mand!  —   Saa  hvad  Jens  Christian  angaar  .  .  . 

WiLLMER 

De  kan  være  fuldkommen  rolig.  —  Med  det 
første  skal  De  høre  Nyt  fra  ham. 

Pedersen-Hals 

bryder  op. 

Det  har  rigtig  været  mig  en  ren  Fornøjelse, 
dette  her!  —  Og  nu  takker  jeg  saa  me— get 
for  venlig  Modtagelse. 

WiLLMER 

Det  er  mig,  der  skal  takke. 

Pedersen-Hals 
Saa  ses  vi  vel  derude  ved  Aabningen  .  .  . 


> 

WiLLMER 
med  en  Sky  over  Panden. 

Ja  —  naar  bare  nu  alt  vilde  arte  sig,  som 
det  skulde.  —  Der  har  jo  været  store  Vanske- 
ligheder ved  den  Bane. 

Pedersen- Hals 
leende. 
Hva'  Fanden,  De  har  jo  klaret  Kvadraten  før 
i  Dag  —  den   skær   sgu  nok,  som   den   skal! 

—  Naa,  Farvel,  Farvel,  Hr.  Kommandør,  he, 
he!  —  Hils  Thune  —  Han  bli'er  sgu  da  osse 
bedre  og  bedre  til  at  faa  fat  paa  det  rare  Guds 
Mammun!  —  Men  han  har  det  ikke  efter  frem- 
mede! —  Jeg  gik  i  Skole  med  hans  Far, 
Smeden    —    han    hed    Jensen  —  den    Gang. 

—  Han  skar  sgu  Bukseknapperne  af  vos  andre, 
mens  vi  sov  til  Middag,  ha,  ha!  og  gjorde  dem 
i  Mønt!  —  Og  Onklen  derovre  i  Amerika, 
Fabrikanten,  som  Thune  har  arvet  —  de  siger, 
at  han  stegte  Negrene  og  solgte  Fedtet  til  Sko- 
sværte, ha,  ha!  —  Naa,  Farvel,  Farvel!  —  Og 
min  ærbødige  Hilsen  til  den  allernysseligste  lille 
Frue  —  Hun  skulde  sgu  da  næsten  osse  de- 
koreres  for   hendes  Kjærlighed  til  de  Smaa,  he, 

he!    (Ud  i  Entreen.) 

WiLLMER 
følger  ham. 

Lizzie 

lister  ind  fra  Haven  og  sætter  sig  stille  hen  i  en  Krog. 

WiLLMER 

ind  fra  Entreen  i  godt  Humør  —  Opdager  Fruen.  — 

Forundret. 

Sidder  Du  nu  der  igen  .  .  . 

Lizzie 

nikker. 

WiLLMER 

grebet. 

For  Du   har  vel  ikke  siddet  der  hele  Tiden? 

Lizzie 

leende. 

Aa,  nej  .  .  ! 

WiLLMER 

ærgerlig. 

Nej,  naturligvis  .  .  .  !  Men  hør  bedste  Pipfugl, 
hvad  var  dog  det  for  et  Optog  før  med  Kuskens 
snavsede  Unger  .  .  ! 

Lizzie 

rolig. 

Du  hørte  jo,  at  de  skulde  ha'  Godter. 

WiLLMER 

Jamen,  Du,  som  ellers  ikke  kan  fordrage,  at 
Funktionærernes  Børn  kommer  ind  i  Haven  — 
Du  har  jo  forbudt  dem  det! 


i  I 

Lizzie 

nikker. 

Ja  .  .  . 

WiLLMER 

P        Og  saa   trækker  Du   dem   oven   i  Købet  med 
her  ind  i  Stuerne. 

Lizzie 

leende. 

Du  forstaar  ikke  et  Muk  .  .  ? 

WiLLMER 

Nej,  jeg  maa  oprigtig  talt  tilstaa  .  .  . 

Lizzie 
Tror    Du    ogsaa,    at    Hr.     „reverenter    talt", 
Pedersen  følte  sig  stødt  over  det? 

WiLLMER 

Statskonsulenten  .  .  !  Nej,  tværtimod!  Han 
syntes  netop,  at  det  var  saa  nydeligt  af  Dig, 
sagde  han  .  .  . 

Lizzie 
Naa!  —  Jamen  saa  er  Hensigten  jo  naaet. 

WiLLMER 
drømmende  med  Gestus  om  Halsen. 

Lizzie,  véd  Du,  at  jeg  bliver  udnævnt  til 
Kommandør  nu  ved  Indvielsen  ... 

'Lizzie. 
Gratulerer ! 

WiLLMER 
slaar  om. 

Ja.  det  er  naturligvis  ikke,  fordi  jeg  i  og  for 

sig  sætter  nogensomhelst  Pris  paa   dette  Dingel- 

dangel;  men  .  .  . 

Lizzie 

Nej,    nej!    Gudbevares!  .  .  .   „Men  det  er  saa 

rart   at  have,   naar  man  rejser  i  Udlandet"   .  .  . 

(Smilende  ind  til  ham.)    Hvor   er  I  dog  Søde  Og  naive, 

I  store  „alvorlige''   Mandfolk! 

WiLLMER 

Næmen,    Lizzie   dog  —   Du   bliver   værre   og 

værre  .  .  .  ! 

Lizzie 
ler  klingende. 

Tæppe. 


TREDJE  AKT. 


Kerrum  Jærnbanestation.  —  Ventesalen.  —  Nyopfert.  — 
Dansk  Bondestil.  —  Grøntmalet  Bjælkeværk  og  Panel.  Grønt- 
malede  Borde,  Stole  og  Bænke. 

Fremme  til  hejre  Dør  til  Vestibulen. 

I  Baggrunden  Døre  og  Vinduer  ud  til  Perronen  med  Ud- 
sigt over  Jærnbaneterrænet. 

Salen  er  pyntet  med  Flag  og  Guirlander. 

Fremme  til  venstre  en  lille  Talerstol  dekoreret  med  Grønt. 
—  Regnen  pøler  ned. 

Madam  Walbom 
i  Færd  med  at  skure  Gulv. 

En  Konduktør 

ind  fra  Perronen. 

Ka'  De  rubbe  Dem,  Walbom ...  Nu  kommer 
Toget  straks !   (Vrider  paa  Laq.sene  og  smerer  dem.) 

Madam  Walbom 
Jøsse  Kresse  Koss!  Og  som  her  ser  ud!  Svine 
til  ka'  I;   men  gøre  rent  maa  vi  andre!  —  Er 

Herligheden  saa  forbi,  naar  Toget  kommer,  Mor- 
tensen? 

Mortensen 
Vrøvl;   saa  begynder  den  jo  først!    De  kom- 
mer jo   ad  den   gamle  Bane   og   ta'r  hjem   ad 
den  nye. 

Madam  Walbom 
Naa  —  saa'n  at  forstaa. 

Mortensen 
Han    skal   jo    tale    her    ved    den    nye  Ende- 
station.   (Peger  paa  Talerstolen.)     Dér    Staar    Stativet 
og  venter  paa  ham. 

Madam  Walbom 
Paa  hva'  for  en  ham.? 

Mortensen 
Begribeligvis    paa    ham,    Willmeren,    den  .  .  . 

(Spytter  af  Foragt.) 

Madam  Walbom 
Kommer  Fruen  osse  med? 

Mortensen 
Det  gør  hun  vel  nok,  den  ... 

Mauam   Walbom 
De  kan  vove  at  sp3^tte  a'  hende  osse,  Mor- 
tensen! —  Hun  tar  sig  a'  vos  Smaa,  gør  hun. 

Mortensen 
Saa  den  tror  De  paa!   —  Og  han   skal   na- 
turligvis  til  at  staa  der  og  anbefale   sine  Villa- 
grunde. —   To  Kroner   tar   han    nu  —  og   vos 
ga'  han  nitten  øre. 

Madam  Walbom 
Hvem  si'er  nu  osse,   at  det  er  ham   der  .  .  . 

Mortensen 
La'  vos  ikke  spille  Dummepeter,  Walbom!  — 
Naar  Missionær  (Gnider  Hænder.)  Karte-Momme 
kommer  anstigende  med  Vorherre  hængende  ud 
af  Munden,  saa  véd  vi  vel  nok,  hvem  der 
pacer  ham. 

Madam  Walbom 
Lad  De  bare  ham  og  Vorherre  om  det, 
Mortensen!  Det  kan  vel  alle  Dage  være  bedre 
end  saamegen  andet  slet  Tale!  —  At  De  dog 
ikke  ka'  nære  Dem,  lille  Menneske.  Det  bliver 
jo  da  osse  sittende  i  Dem  som  grøn  Edder  og 
Forgift  —  og  saa  fik  De  dog  for  Jorden,  hva' 
De  vilde  ha'. 

Mortensen 
Jeg!  Aldrig  i  Evigheden!  Det  var  Mor,  det 
gamle  Stavær,  der  lod  sig  liste  over.  Hun  var 
jo  bare  glad  ved  at  komme  af  med  hele  Kagen 
bag  Ryggen  paa  vi  andre,  der  var  klogere  end 
som  saa,  naar  det  var  ham,  Karte-Momme,  der 
meldte  sig.  Og  naturligvis:  ikke  otte  Dage  efter 
skulde  jo  Stationen  ligge  her  lige  klods  op  af 
vores  gamle  Jorder. 

Madam  Walbom 
Ja,  I  Mennesker!  I  ku'  trænge  til  at  faa  Jer 
en  ny  Syndflod,  ku'  I,  for  at  skylle  Jer  Ond- 
skab ud!  —  Aldrig  ka'  I  være  tilfredse  ...  Og 
nu  De,  Mortensen,  som  har  kunnet  gaaen  hen 
og  gifte  Dem  uden  mindste  Krusifikser  —  og 
det  netop  li'som  Kathrine  var  paa  sit  Yderste 
med  Ungen!  —  Føj,  si'er  jeg!  —  Og  Klaver 
har  De  osse  faaet,  si'er  de  i  Byen  —  nu  ved 
Pinsedagstider.  —  Er  det  Løgn  eller  Sandhed, 
spør'  jeg  Dem.? 

Mortensen 

genert. 

Det  var  bare  paa  Afbetaling  .  .  . 

Madam  Walbom 
Og    saa    klager  han!  —  En   anden   En    maa 
gaa  her   og  skrubbe   og  skure  efter  Menneske- 

heden,  saa  Armene  slides  a  helt  op  til  Albu- 
erne —  og  uden  saameget  som  at  ha'  en  eneste 
Far  til  alle  Ungerne!  —  Skønt  Gud  for  Resten 
være  baade  lovet  og  takket  for  det  —  for  Resten! 
I  Mandfolk  koster  En  bare  Penge  til!  Saa  skal 
I  ha'  Sigar!  Saa  skal  I  ha'  01!  Saa  skal  I 
ha'  Snaps!  —  Men  hvis  I  sæl  engang  skal  op 
med  Mønteneterne,  saa  Adjøs!  Saa  er  Adrikken 
fløjt  til  Havs !  —  (Dybt.)  Og  saa  tænke  sig 
Klaver! 

Stationsforstander  Blom 

hurtig  ind  fra  Perronen. 

Naa,  er  alting  i  Orden?  —  Er  De  ikke  fær- 
dig endnu  Walbom!  —  Se  til,  at  De  kommer 
herut  lidt  rask! 

Madam  Walbom 
Ak,    ak,    ak!    Jøsse    Kresse    Koss,    Hr.    For- 
stander!  Her  ligger  jo   Møg   i  Hjørnerne  til  op 
over  Anklerne. 

Blom 
Bryd   Dem    ikke   om   det!  —  Skub    det   bare 
ind  under  Stolene.  Hurtig,  hurtig! 

Madam  Walbom 

adlyder. 

Ind  under  Stolene,  ja  —  Ind  under  Stolene 
med  Møget  —  dér  skal  vi  ha'  det! 

Blom 
Saa,  det  er  godt,  det  er  godt!  —  Nu  kan  det 
ikke  ses  mere.  —  Herut  med  Dem!  —  Og  saa 
kommer  De  herind  igen,  saasnart  Toget  er  kørt. 

Madam  Walbom 
Ja,  I  kan  bande  paa,  at  jeg  skal  komme  igen! 
(Tager  Spand  og  Skrubbe.)  I  dette  Herrens  Sjask  og 
Søle  baade  fra  oven  og  neden!  (Ud.) 

Blom 

til  Konduktoren. 

Ud   paa  Vagt,  Mortensen!    Ingen  Adgang  for 

Uvedkommende,    forstaar  De!    (Ser  ud  gennem  Døren 

til  Vestibulen.)  Saa,  nu  kan  jeg  høre  .  .  .  Det  maa 
være  Chefdirektørens  Ekvipage  med  Fruen!  (Be- 
tragter Dekoreringen.)  Yderst  smagfuldt  —  naar  jeg 
selv  skal  sige  det  .  .  . 

Lizzie 

ind. 

Blom 

bukker. 

Naadige  Frue  .  .  .  hvilket  beklageligt  Vejr! 

Lizzie 

venligt. 

Ja,   det  er  rigtig  kedeligt   med  den  Regn,  Hr. 
Stationsforstander  .  .  . 

Blom 

galant. 

Haaber  ikke,  at  det  henrivende  Toilette  har 
taget  Skade  i  Væden  .  .  .  Halloj,  Nikolaj!  Kas- 
serne! —  Undskyld,  naadige  Frue  .  .  .  (Hen  i 
Perrondøren.)  Skal  Excellencen  maaske  falde  og 
knække  Halsen  over  Jeres  forbandede  ølkasser, 
hva' ! 

En  Drager 
kerer  ude  paa  Perronen  Kasserne  bort. 

Blom  "  '  ' 

tilbage. 

Hvad   synes  Fruen   ellers  om  Arrangementet? 

Lizzie 
smilende. 
Aa,   er  det   Dem,  Hr.    Blom,   der  har   været 
saa  elskværdig  at  pynte  Salen  op  .  .  .? 

Blom 
Ja  —  det  vil  sige,  efter  Chefdirektørens  Ordre, 
naturligvis.  .  .  og  ha,  ha!  Portemonnæ! 

Lizzie 
ser  sig  om. 
Nydeligt,    nydeligt  .  .  .    Min    Mand    er    ikke 
kommet  endnu? 

Blom 
Nej  —  men  Chefdirektøren  maa  være  her  paa 
Øjeblikket.  Hans  Ekstravogn  er  meldt.  Han 
kommer  før  de  andre.  (En  Signalklokke  hores.)  Sig- 
nal fra  Højby  .  .  .  Saa  er  Chefdirektøren  her  om 
4V2  Minut.  —  Undskyld  Frue  ~  Pligten !  (Vil  ud 

paa  Perronen,    men   standser    og    ser   ud    gennem  Vinduet.) 

Hvad  er  det!  Der  kommer  jo  en  Mand  cyk- 
lende langs  Banelinjen  .  .  .  (Hen  i  Døren.)  Nikolaj ! 
Halloj !  Løb  ned  og  se,  hvad  det  er  for  en  Uor- 
den !  —  Men  det  er  jo  ...  Er  det  ikke  Inge- 
niøren .  .  .? 

Lizzie 

hurtig. 

Ingeniør  Bille  .  .  .  ? 

Blom 
Ja,  minsandten  —  er  det  ikke  ham  da,  Byg- 
mesteren for  det  Hele!  (Raaber.)   Hallo,    Ingeniør, 
hvad  er  der  paa  Færde.?  —  Plaskende  gennem- 
vaad! 

Bille 

hurtig  ind. 

Er  Chefdirektøren   kommet.? 

Blom 
Om   to  Minutter   kommer   han.  —  Men   hvad 
er    der   dog   paa   Færde?    De   er  jo   ligbleg?  — 


161 


Kom  med  ud  ved  Bufetten  og  faa  en  Snaps  .  .  . 
(Ud). 

Bille 

til  Lizzie.  Forsøger  at  smile. 

Undskyld,  Lizzie  .  .  .  jeg  ser  vist  slem  ud . . . 

Lizzie 
Ja  —  hvor  kommer  Du  dog  fra? 

Bille 
Fra  .  .  .  fra  .  .  .  Det  er  frygteligt,  Lizzie,  fryg- 
teligt ...  Og   jeg,    som   saa  gerne  vilde    spare 
Dig  for  .  .  . 

Blom 

ind  med  et  stort  Glas  Kognak. 

Kom  her  og  kvæl  denne  Hybenkradser,  Inge- 
niør —  det  gir  Stivelse! 

Bille 
drikker. 

Tak. 

Blom 

Og  hvad  er  der  saa  sket?  Hvad  er  der  løs? 

Bille 

Broen  .  .  . 

Lizzie 

Broen  .  .  .  hvad  den?  Hans  har  sagt,  at  .  .  . 

Blom 
Hvad  for  en  Bro? 

Ærtehalm.  il 

Bille 
Over  Kerrum  Aa.   Den  holder  ikke.  Umuligt 
at  føre  et  Tog  over  den. 

Blom 
Hvad  er  det  dog,  De  siger,  Mand!  Er  De  gal? 
Holder  den  ikke!  Det  er  jo  den  Vej,  det  hele 
skal  .  .  .  Festtoget,  Rigsdagsmændene,  Ministeren 
.  .  .  (Et  Tog  fløjter.)  Der  er  Chefdirektøren!  —  Du 
hvide  Moria,  hvem  tør  sige  det  til  ham!  (Ud). 

Lizzie 

rolig. 

Hvad  er  dog  det.  Du  staar  og  fortæller,  Aksel! 
Holder  Broen  ikke?  Og  hvorfor  ikke? 

Bille 
Aa  Lizzie,  lille  Lizzie,  det  gør  mig  saa  ondt 
for  Dig  —  Du  burde  jo  skaanes  for  alt  dette .  . . 
(Fortæller  hurtigt  og  nervøst)  Da  jeg  vaagnede  i  Mor- 
ges  og  saa  Regnen  vælte  ned,  kørte  jeg  øje- 
blikkelig derud.  —  Jeg  vidste  det  —  jeg  har 
sagt  det  atter  og  atter:  Første  Gang,  der  kommer 
en  saadan  Regn,  vilde  det  ske  ...  Og  nu  alle- 
rede store  Revner  —  den  ene  Brobue  har  for- 
skudt sig  .  .  .  Jeg  havde  jo  forudsagt  det  .  .  . 


Til  hvem? 


Lizzie 

hurtig. 

Bille 
Til    din    Mand    —    mange    Gange.    —    Men 
han  .  .  . 

Lizzie 
Saa  har  han  vel  ikke  forstaaet  Dig  —  Du  har 
vel  ikke  udtrykt  Dig  tydelig  nok  .  .  . 

Bille 
Vist  saa.  —  Jeg  har  advaret  ham,  sagt  ham,- 
at  .  .  . 

Lizzie 
Og  hvem  er  Skyld  i,  at  Broen  ..." 

Bille 

sky. 

Hvem,  der  er  Skyld  i  .  .  . 

Lizzie 
Ja,   der  maa  jo  være   begaaet  en  eller  anden 
Fejl  —  og  hvis  er  Skylden.^ 

Bille 
som  før. 
Det  —  det  kan  man  ikke  saadan  sige  .  .  .  det 
maa  jo  først  undersøges  .  .  .  Det  .  .  . 

Lizzie 
Det  er  jo  frygteligt,  hvis  ...  kan  Toget  ikke 
køre? 

11* 

Bille 
Umuligt!   —   Broen   styrter  sammen.  —  Det 
gør  mig  saa  ondt  for  Dig,  Lizzie  .  .  .  Den  Skan- 
dale, det  vil  blive  .  .  .!    Og   at  det  netop  skulde 
være  mig,  som  ... 

Lizzie 
Skandale  .  .  .!   Nej,   det   maa   ikke  ske  .  .  .! 
Det   er  jo   ham,   det  vil   komme   til  at  gaa  ud 
over. 

Bille 
Ham  .  .  .? 

Lizzie 

Ja  —  min  Mand  —  Hans!  —  Hans  Fjender 
.  .  .  Aviserne  .  .  .  Alle  vil  falde  over  ham.  (ind- 
trængende.) Og  saa  er  han  dog  ganske  uskyldig 
i  det  hele  .  .  .  Ikke?  Ér  han  ikke? 

Bille 
tier. 

Lizzie 
som  før. 
Er  han   ikke,   Aksel?   —   Du  véd  det  jo!  — 
Er  han   ikke?  —  Gør   mig  nu   ikke   ulykkelig! 
—  Er  han  ikke  uskyldig? 

Bille 

gemmer  Øjnene  bort. 
Jo  .  .  . 

Lizzie 

griber  hans  Hænder. 

Aa  Tak,  Tak!  —  Jeg  vidste  jo  nok,  at  Du 
ikke  nænnede  .  .  .  Jeg  skal  aldrig  glemme  Dig 
det  .  .  .  Evig  skal  jeg  være  Dig  taknemmelig! 
—  For  Hans,  der  har  saa  fremskudt  en  Stilling, 
vilde  dette  jo  være  frygteligt  —  slet  ikke  til  at 
komme  over.  —  Men  en  anden  ...  en  mere 
Underordnet  kan  jo  nemmere  .  .  .  jeg  mener . .  . 
Han  kan  jo  bare  rejse  lidt  .  .  .  faa  Arbejde  i  Ud- 
landet .  .  .  ikke?  Kan  han  ikke? 

Bille 

nikker  stille. 
Jo  .  .  .  han  kan  jo  bare  rejse  .  .  . 


WiLLMER    og    MOMME 
ind  fra  Perronen. 


WiLLMER 
bleg  og  anstrengt. 

Naa,  her  ser  jo  fint  og  festligt  ud!  (Til  Lizzie.) 
Goddag,  lille  Ven!  —  Det  kan  nok  være.  Du 
er  nydelig!  (Opdager Bille.)  Er  De  her!  Festloka- 
let er  ellers  kun  for  de  indbudte! 

Lizzie 
Men  Hans  dog!  Aksel,  som  ... 

WiLLMER 
ubehersket. 

Du  véd,  at  jeg  ikke  ønsker,  at  Du  skal  blande 
Dig  op  i  mine  Forretninger  1 

Lizzie 
bøjer  Hovedet  og  trækker  sig  lidt  bort. 

WiLLMER 
til  Bille. 

Hvad  vil  De  her? 

Bille 

rolig. 

Det  er  ikke  for  min  Fornøjelses  Skyld,  at  jeg 
er  kommet,  Hr.  Chefdirektør.  Men  desværre  er 
det  sket,  som  jeg  forlængst  har  forudsagt: 
Broen  over  Kerrum  Moseaa  er  ved  at  skride  ud. 
Det  er  umuligt  at  føre  et  Tog  hen  over  den. 

WiLLMER 

mod  ham. 
Hvadfornoget .  .  .!    Hvad   har   De    forudsagt! 
Fabler  De,  Mand!  Jeg  som  tror,  at  alt  er  i  den 
mest  fuldkomne  Orden! 

MOMME 
gnider  Hænder. 

Hvad  er  der  da  sket?  Hvorfor  tror  Ingeniøren 
ikke,  at .  .  . 

Bille 
Chefdirektøren   vil   dog   vel   ikke  benægte,  at 
jeg  Gang  efter  Gang  har .  .  . 

WiLLMER 
rolig  affejende. 

Saalænge  der  ikke  er  sendt  skriftlig  Rap- 
port ind  om  en  Sag,  tages  den  ikke  alvorlig. 
—  Det  véd  Enhver!  —  Og  hvad  er  Deres  Me- 
ning med  at  komme  her  i  sidste  Øjeblik!  —  Om 
fem  Minuter  kommer  Gæsterne.  —  Om  en  halv 
Time  skal  Festtoget  afgaa!  —  En  saa  topmaalt 
Hensynsløshed ! 

Bille 

behersket  rolig. 

Jeg  har  gjort,  hvad  jeg  har  kunnet  og  ad- 
varet i  Tide.  At  Chefdirektøren  ikke  har  villet 
høre  min  Advarsel,  er  ikke  min  Skyld. 

WiLLMER 

Ja,  det  kender  vi:  Bagefter  kan  enhver 
komme  og  fortælle,  hvad  der  passer  ham.  — 
Men  jeg  har  mit  at  holde  mig  til.  Og  De  har 
handlet  ganske  uforsvarligt  ved  at  sætte  mig 
i  en  saa  frygtelig  Situation  som  denne. 

Bille 

sammenbidt. 

Jasaa!  Det  er  næsten  morsomt!  —  Saa,  det 
er  mig,   som  har  handlet  uforsvarligt!    Jeg.  .  , 

Lizzie^ 

der  har  nærmet  sig,  lægger  ligesom  tilfældigt  sin  Haand  paa 

hans  Arm. 

Bille 
tier  brat. 

MOMME 

Men  Ingeniør  Billes  Frygt  kunde  dog  maaske 
vise  sig  at  være  noget  overdreven  ...  Da  jeg 
i  Forgaars  kørte  over  Broen  med  Prøvemaskine 
37,  var  der  ikke  det  mindste  i  Vejen  .  .  .  Saa 
efter  min  ringe,  private  Mening  ... 

Bille 
Ja,  Deres  Mening  har  jeg  hørt  før,  og .  .  . 

WiLLMER 
til   MOMME. 

I  Forgaars  var  der  absolut  intet  i  Vejen, 
siger  De? 

MoMME 

Nej  —  ikke  saavidt  det  er  forundt  os  Menne- 
sker at  se .  .  . 

Et  Tog  fløjter. 

Blom 
Hovedet  ind  fra  Perronen. 
Der  er  de!  (Ud  igen). 

Bille 

frem. 

Ja  — •  det  nytter  ikke  de  Herrer  at  komme 
udenom  .  .  .  Broen  kan  ikke  bære!  Det  er  Reg- 
nen, der  har  lagt  sidste  Haand  paa  Værket  — 
Vandet  i  Aaen  er  svulmet  op.  Og  hvis  ingen  af 
de  Herrer  vil  forhindre,  at  det  paatænkte  Tog 
afgaar,  saa  vil  jeg  det.  Der  gives  dog  Ansvar, 
som  .  .  . 

WiLLMER 
afbrydende. 

Vær  De  rolig,  Hr.  Ingeniør,  De  skal  ikke 
komme  til  at  slippe  for  Deres  Ansvar! 

Bille 
vender  sig  bort  og  gaar  ud  paa  Perronen. 

Lizzie 

vil  efter,  men  betænker  sig. 

WiLLMER 
hastig  til  MoMME.  Dæmpet. 

Har  han  Ret.?  Er  der  Fare.?  Svar!  Skynd  Dem! 

MOMME 
gnider  Hænder. 

Saa  sandt  Gud  hjælpe  mig,  Hr.  Chefdirektør 
.  .  .  Efter  mit  svage  menneskelige  Skøn,  saa.  .  . 
Men  naturligvis,  denne  forfærdelige  Regn  .  .  . 
Man  bliver  jo  usikker,  naar  han  staar  der  saa 
bestemt .  .  . 

WiLLMER 
med  en  pludselig  Tanke. 

Menneske,  De  har  da  vel  ikke  brugt  endnu 
mindre  Cement,  end  ...  -' 

MOMME 

Hr.  Chefdirektør,  saa  sandt .  .  . 

WiLLMER 
hurtig. 
Der  er  Excellencen  ...  1 

MOMME 

Saa  se  da  Gud  Herren  i  sin  Naade  ned  til 
os  .  .  . ! 

Toget  er  kørt  frem.  Gæsterne  myldrer  ud.  Ministeren 
kommer  ind  i  Ventesalen  ført  af  Stationsforstanderen.  — 
Efter  dem  Selskabets  Bestyrelse  med  Formanden  Pedersen- 
Hals.  Derefter  Direktør  Thune,  en  Del  landlige  Folketings- 
mænd med  Andersen- Vindinge  i  Spidsen.  —  Til  Slut  nogle 
Aktionærer,  enkelte  af  Selskabets  Kontorchefer  og  Assi- 
stenter, deriblandt  Frøken  Rørby.  —  Endvidere  Kerrum 
Borgmester,  den  Delegerede  for  Statsbanerne  og  en  Del 
Journalister. 

Nogle  af  Gæsterne  gaar  muntert  talende  omkring  ude 
paa  Perronen  og  nyder  Forfriskninger  ved  Bufetten.  —  Lidt 
efter  lidt  samles  de  i  Ventesalen,  som  de  finder  smagfuld. 

Lizzie 
smilende  til  Thune. 
Naa,  kære  Thune,  hvordan  gaar  det.? 

Thune 
Jeg  beundrer  Dem  stadig  lige  vildt,   Fru  Liz- 
zie. —  De  udmærker  Dem  ligesom  Papegøjerne 
ved  Pragt  og  Lærvillighed! 

Lizzie 

stadig  smilende. 

Tak.    —    Det    glæder    mig,    at   De   igen   har 
faaet  Deres  gode  Humør. 

Ministeren 

hilser   smilende    til   alle  Sider    —    selv  der,   hvor  der  ingen 
Mennesker  staar,  hilser  han,  ligesom  af  Velbehag  ved  selve 

Bevægelsen. 

Willmer 
er  smilende  ilet  ham  i  Møde. 
Maa  jeg  paa  Selskabets  Vegne  tillade  mig  at 
takke  Deres   Excellence    paa    det   varmeste    for 
den  Bevaagenhed  og  Interesse,  som   Deres   Ex- 
cellence viser  os  ved  at  være  til  Stede  her  i  Dag. 

Lizzie 
nejer  for  Excellencen. 

Ministeren 
Ah,    der    har    vi   jo    den    skønne    lille    Frue: 
Goddag!   Goddag!   —   Man  har  fortalt  mig  saa 
meget  smukt  om  Dem! 

Lizzie 
bly. 
Saah,  Deres  Excellence  .  .  . 

Ministeren 
Ja,  om  Deres  store  Hjerte  for  de  Smaa  i  Sam- 
fundet .  .  .  Det  gør  Dem  Ære  —   megen  Ære. 

Lizzie 

nejer  tavs  og  bly. 

Ministeren 
peger  rundt. 
Smuk  Dekoration!  Virkelig  national! 

Lizzie 
Ja,    Dannebrog    er   jo   det  skønneste   af  alle 

Flag. 

Ministeren 

Ja  —  og  Landet  til  Ære  —  baade  hjemme 
og  ude   .  .  .   (Videre  Gestus.) 

Gæsterne  i  Salen  danner  smaa  samtalende  Grupper.  — 
Lizzie  gaar  smilende  og  indtagende  rundt  og  hilser  paa 
alle.  —  Udenfor  drikkes  der  ved  Bufetten. 

Borgmesteren 

i  en  Gruppe  Folketingsmænd. 

Javel,  min  bedste  Jensen-Tullerup  —  al  Re- 
spekt for  Folkets  Selvopdragelse  —  men  lidt 
bereden  Landpoliti  var  ikke  at  foragte  .  .  , 
(Videre  Gestus.) 

Den  Delegerede 

med  andre  Folketingsmænd. 

Publikum    klager,  ja!    Det    har    De    saamænd 
Ret  i!  Vi  har  vor  Hyre  ... 

En  Folketingsmand 
Publikum  er  Folket,  Hr.  Departementschef  — 
og  P'olket  har  altid  Ret! 

Den  Delegerede 
videre  Gestus. 

Thune 

til    WiLLMER 

Hvad   er  der  sket?  De  er  saa   nervøs,  at  De 
dirrer. 

WiLLMER 

Broen  .  .  .!  Han  siger,  den  styrter  sammen. 

Thune 
Hvem? . 

WiLLMER 

Bille  .  .  . 

Thune 
Til  Helvede  ogsaa! 

WiLLMER 

Det  kommer   der  af  at  have   Ingeniører,  der 
beregner  galt,  og  Tilsynsmænd,  som  .  .  . 

Thune 

affejende. 

Javel,  javel  ...  vi  er  jo  entre  vous!  —  Jeg 
haaber  dog,  at  De  i  hvert  Fald  har  sørget  for, 
at  det  bliver  Deherrer  selv,  som  kommer  til  at 
bære  Ansvaret? 

WiLLMER 

Naturligvis!  —  Men  Festen!  Toget,  som  skal 
afgaa  om  tyve  Minuter  —  tænk  paa  den  Snak 
og  Ondskab,  hvis  noget  skulde  hænde. 

Thune 
Skal  afgaa,  siger  De!   —   Hør  nu,  Willmer, 
hvis  der  virkelig  er  Fare,  saa  .  .  . 

Ministeren 

til  Willmer 

Min  kære  Chefdirektør,  jeg  er  lidt  forbavset 
—  og  skuffet!  Jeg  ser  slet  ingen  af  mine  Venner 
fra  Egnen  forsamlet  her  ved  Festen  —  ingen  af 
mine  kære  Husmænd  og  Daglejere  har  De  ind- 
budt ...  De  kan  dog  ikke  saadan  forbigaa  den 
store  Vælgermasse  .  .  . 


Thune 
beskedent. 


Folket 


Ministeren 
Ja,  rigtig,  Hr.  Direktør:  Folket! 

WiLLMER 

Festen  er  jo  ikke  politisk,  Deres  Excellence 
—  ellers  —  naturligvis  —  selvfølgelig!  Ogsaa 
jeg  er  jo  en  Ven  af  de  Smaa  i  Samfundet,  saa 
fuldt  som  Deres  Excellence, 

Ministeren 
klapper  hans  Skulder. 
Det  véd  jeg,  det  véd  jeg  —  det  har  De  ofte 
bevist  ...  Og  netop  De,  min  kære  Chefdirektør, 
maa  derfor  kunne  forstaa,  hvad  der  fornøjer  mig 
ved  en  saadan  lille  Festlighed  herude  paa  Egnen: 
at  samles  med  disse  mine  brave  og  paalidelige 
smaa  Vælgere. 

WiLLMER 

Ja,  paalidelige  er  de  .  .  . 

Thune 

som  fer.  •  • 

Særlig  nu  efter  at  Banen  er  bleven  til  Virke- 
lighed ... 

Ministeren 
Jeg  vil  tro  det,  ja  .  ,  . 

WiLLMER 
halvsagte. 
Jeg  kan  da  meddele  Deres  Excellence,  at  alle 
vore  Jærnbanearbejdere  ligeledes  er  Deres  med 
Hud  og  Haar  .  .  . 

Ministeren 
Saah  .  .  .?  Udmærket,   udmærket  — !   Og  det 
er  De  overbevist  om? 

WiLLMER 

Ja.  —  Men  —  æ  —  naturligvis,  det  eneste, 
som  maaske  kunde  rokke  ved  Tilliden  til  de 
—  æ  —  Raad  og  Vink,  som  jeg  jo  af  og  til 
giver  mine  Folk,  er  disse  uforskammede  Angreb 
i  Tinget  ...  De  æder  paa  Autoritetstroen,  Deres 
Excellence! 

Ministeren 

Ja,   De   har  Ret  —  det   har  oprigtig  harmet 

mig  .  .  .    (Peger  mod  Andersen-Vindinge.)   Men  jeg  ser, 

at  De  ikke  desto  mindre  har  .  .  .  Selve  Manden, 
som  ... 

WiLLMER 

Jeg  syntes,  at  det  var  det  klogeste  at  lade 
som  om  .  .  . 

Ministeren 

Hm  —  ja  ...  Og  naar  De  blot  ogsaa  frem- 
tidig iagttager  den  Forsigtighedsregel  ikke  at 
svare  paa  hans  Angreb  —  vi  har  jo  før  været 
heldige  med  at  sligt  dør  hen  af  sig  selv  .  .  .  Det 
er  Vejen;  og  den  er  fortrinlig! 

Thune 
nikker. 
Fortrinlig  .  .  . ! 

Ministeren 
Ja,  ikke  sandt!  (Til  Willmer.)  Stol  De  kun  trygt 
paa  mig! 

Willmer 
Det  gør  jeg,  Deres  Excellence  —  fuldt  ud  ..  .! 

Pedersen-Hals, 

der  har  nærmel  sig,  slaar  Willmer  familiært  paa  Skulderen. 

Flot  Mand,  den  Chefdirektør,  hva'  Excellence! 
Sikken  Kone,  han  har!  Og  sikken  Villa!  — 
Og  sikken  Tøjet  sidder  paa  ham,  det  Bæst!  — 
Det  kommer  der  af  at  høre  til  disse  gamle, 
lagrede  Slægter,  ha,  ha!  der  er  født  i  Kjole  og 
hvidt!  —  Og  Smag  har  han!  Hvad  synes  Ex- 
cellencen om  vores  nye  Stationsbygning?  Fint 
Kram,  hva'?  (Banker  paa  Væggen.)  Hør  blot  her! 
Solidt  Træ  helt  igennem!  Det  er  sgu  ikke  al- 
mindelig Humbug!  —  Han  ka'  klare  Kvadraten, 
ka'  han!  Havde  vi  bare  flere  af  hans  Slags, 
skulde  der  sgu  nok  komme  Gang  i  Fissenan- 
sernel 

Ministeren  og  Willmer 

ler  begge    høfligt.   —   Derpaa  Tavshed,  hvor  ingen  af  dem 
véd,  hvad  de  skal  sige.  —   Hvorpaa  Ministeren  trækker  sig 
tilbage  og  vandrer  rundt  til  andre  Grupper,  som  straks  høf- 
ligst trækker  sammen  i  underdanige  Buk. 

Willmer,  Thune  og  Pedersen-Hals 

taler  afsides  sammen. 
Ærtehalm.  12 

Frk.  Rørby 

til  Bille,  der  er  kommet  ind  igen. 

Naa,   hvad   bliver   det  saa  til?    Jeg  er   meget 

spændt. 

Bille 

uvilligt. 

Det  gaar  daarligt  .  .  . 

Frk.  Rørby 
Daarligt!? 

Bille 

Broen  .  .  .  Det  bliver  umuligt  at  .  .  . 
Frk.  Rørby 

fornøjet. 

Saa  gaar  det  altsaa  godt!  —  Men  hvorfor 
siger  De  ikke  noget  .  .  ,  Hvorfor  raaber  De 
ikke  ud  over  Salen,  at  det  hele  er  Humbug,  at 
der  intet  bliver  af  Festen,  at  ...  Aa  en  saadan 
Skandale!  En  saa  henrivende  Skandale! 

Bille 

ser  pludselig  Lizzie  og  bliver  distrait. 

Frk.  Rørby 

følger  Retningen  af  hans  Bl  k. 

Ja  —  det  manglede  jo  blot,  at  hun  skulde 
faa  Dem  til  ...  Men  nu  skal  det  altsaa  vise  sig, 
hvad  han  er  værd,  Herren  med  de  store,  frie 
Ord!  —  Han,  som  skulde  sige  det,  som  vi  andre 
er  for  fejge  til! 

Bille 

vender  hende  brat  Ryggen  og  gaar. 

Frk.  Rørby 

ler  haardt  efter  ham. 

En  ung  Journalist 

til  Lizzie. 

Maa  det  være  mig  tilladt  at  give  en  lille  Be- 
skrivelse af  Fruens  pragtfulde  Toilette? 

Lizzie 

naivt, 

Aa,  jeg  beder  Dem,  Hr.  ...  nej  ...  De  gør 
mig  en  stor  Tjeneste  ved  at  lade  være  .  .  . 

Journalisten 

nikker  smilende. 

Javel  .  .  .  (Noterer:)  Klokkeblomstfarvet  .  .  .  ikke 
sandt?  .  .  .  indvævet  med  Silke-Kniplinger  .  .  . 
Søblaa  Kimono  .  .  .  Hat  med  et  Hav  af  Korn- 
blomster  .  .  .   (Videre  Gestus.) 

En  ældre  noget  medtaget  Journalist  til  Thune, 

Det  er  jo  Fabrikken  Dannebrog,  som  skal 
levere  Materiellet  til  den  nye  Linje  —  ikke  sandt? 

Thune 
reserveret. 
Jo   .  .  . 

Journalisten 

halvt  ironisk. 

Ja,  jeg  finder  blot  Anledning  til  over  for  Che- 
fen for  dette  Firma  at  udtrykke  min  Glæde  over 
det  heldige  i,  at  der  derved  saa  smukt  er  ydet 
den  hjemlige  Industri  en  anerkendende  Støtte. 
Den  kan  sandelig  trænge  til  det  i  disse  Tider, 
hvor  Udlandet  trykker  os  paa  alle  Kanter  baade 
ved  bedre  og  billigere  Varer.  Det  gør  godt,  sy- 
nes det  mig,  at  se,  at  vi  dog  endnu  ejer  Mænd, 
som  husker,  at  Fædrelandets  Interesser  ikke  kan 
betales  dyrt  nok  —  hva'behar. 

Thune 

usikker. 

Bedste  Tak  for  de  kønne  Ord  —  men  det  er 

jo    egentlig   ikke   mig,    der  .  .  .  (Videre  Gestus). 

Ministeren  nærmer  sig  Willmer,  der  har  staaet  febrilsk 
og  set  paa  sit  Ur  og  svaret  Ja  og  Nej  hen  i  Vejret,  naar 
nogen  har  talt  til  ham. 

Ministeren 

til  Willmer. 

Her  er  raakoldt  om  Fødderne  .  .  .  Gaar  ikke 
snart  det  famøse  Tog? 

Willmer 

vaagner. 

Toget  .  .  .?  Hvadbehager  .  .  .  Naah  Toget!  — 
Jo,  jeg   staar   netop  selv  og  venter  paa,   at  .  .  . 

Ministeren 

skutter  sig  af  Kulde. 

Er  her  ikke  et  eller  andet  varmt  at  faa?  — 
Kaffe  for  Eksempel  .  .  .? 

WiLLMER 

Kaffe  —  —  ?  Desværre,  Deres  Excellence,  her 
er  kun  kolde  Drikkevarer. 

Ministeren 

meget  alvorlig. 

Kun  kolde!  —  Og  oven  i  Købet  i  et  saa- 
dant  Vejr!  —  Min  kære  Chefdirektør,  Kaffe 
bør    ikke   savnes  i  nogen  af  Landets  Ventesale! 

Thune 

der  er  kommet  til.    Smilende.    Beskedent. 

Kaffe  og  Wienerbrød  .  .  .  panem  et  circenses, 
Deres  Excellence! 

Ministeren 

ligeledes  smilende. 

Hva'  .  .  .}  Ja,  panem  et  circenses!  .  .  .  saaledes 
sagde  man  i  det  gamle  Rom,  ha,  ha! 

Thune 
Man    siger    det    saamænd    ogsaa    i    det    nye 
Amerika  .  .  . 

Ministeren 
Naa  ja,  der  ser  man  .  .  .! 

Thune 
Folket    maa    ha'    noget   at   stille    sin   Hunger 
paa! 

Ministeren 
Ja  —  —  ja  —  —  netop! 

Et  flagsmykket  Tog  kører  op  foran  Perronen. 
Stationsforstanderen   og   Konduktør  Mortensen  slaar 
Kupédørene  op. 

WiLLMER 

der  har  staaet  spændt  og  nervøst  uden  at  deltage  i 

Samtalen. 

Nu  kører  Toget  frem,  Deres  Excellence.  — 

Stationsforstanderen  ringer.  —  Et  skjult  Orkester  sæt- 
ter i  med:  „Der  er  et  yndigt  Land  ..."  —  Der  kommer 
Liv  i  Gæsterne. 

Ministeren 

til  Lizzie,  der  smilende  har  gaaet  rundt  og  konverseret. 

Holder  Fruen  af  Musik? 

Lizzie 

der  holder  Øje  med  sin  Mand. 

Ja  .  .  .  meget  ... 

Ministeren 
Disse    kære  gamle  Melodier  .  .  .   (Videre  Gestus). 

MOMME 
forvirret  hen  til  Willmer 

Hvad  nu?  —  Hvilken  Ordre?  —  Det  er  høje- 

ste  Tid  —   —    I  Guds  Navn,  det  skal  vel  ikke 

gaa? 

Thune 

hurtig  til  WiLLMER 

De  vil   dog  vel  ikke  lade  Toget  afgaa,  Will- 
mer  —  —  hvis  der  virkelig  er  Fare! 

WiLLMER 
bleg. 

De  ser  jo  selv  .  .  .  det  maa  .  .  .  Min  Tale  .  .  . 

Hele  Festen  .  .  . 

Thune 

Tænk  Dem  om,   Mand  I  —  Dette  her  er  ikke 

Spøg  længere  .  .  . ! 

WiLLMER 
besluttet. 
Jeg  har  tænkt!  — -Jeg  tror  ikke  paa  nogen 
Fare!  Vil  ikke  tro  det ...  !  (Til  Momme.)  Har  De 
forstaaet?  Toget  skal  afgaa  programmæssigt.  .  . 
Men  det  maa  køre  langsomt,  ganske  langsomt 
.  .  .  Det  er  jo  Christiansen,  der  fører  det .  .  . 
Sig  det  til  ham  —  Fod  for  Fod  —  henover 
Broen  .  .  .  saa  kan  der  jo  i  hvert  Tilfælde .  .  . 
ikke  ske  noget .  .  .   ikke  noget  nævneværdigt .  .  , 

MOMME 

Det  er  at  friste  Gud,  Hr.  Chefdirektør .  .  . 
Jeg  —  jeg  tør  ikke.  .  .  jeg  fralægger  mig  et- 
hvert Ansvar. 

Thune 
De    er    en    modig    Mand,    Willmer!    —    Mig 
faar  De  ikke  med  i  det  Tog. 

MOMME 
hurtig. 

Mig  heller  ikke! 

Willmer 
De  gaar,  hvor  jeg  gaar,  Hr.  Entreprenør!   — 
Jeg  er  overbevist  om,  at  alt  er  i  Orden,  saa- 
ledes  som  De  har  sagt  mig  .  .  .   og  beviser  alt- 
saa,  at  jeg  selv  tror,  at .  .  . 

Thune 
Der  er  sgu  dog  noget  af  et  Mandfolk  i  Dem 
alligevel,  Willmer!  —  Jeg   begynder    næsten   at 
forstaa .  .  . 

Momme 

forvildet. 

Saa  —  saa  holder  jeg   den  bageste  Kupé   til 
...  til  os  to ..  . 

Willmer 
Den  forreste  Kupé  er  min  .  .  .  ! 

Momme 
Gud  se  i  sin  Naade  .  .  .  (Ud\ 

WiLLMER 
til  Thunk.    Usikker  i  Stemmen. 

De   kan    blive    her    tilbage  med .  .  .    med   min 

Kone  .  .  .      Sværg  mig  til,  at  hun  ikke  kommer 

med! 

Thune 

Altsaa  dog  ikke  sikker! 

WiLLMER 

Sværg  mig .  .  . 

Thune 
Ja,  ja  —  som  De  vil  .  .  . 

Bille 

frem.  Han  har  ligesom  Lizzie  stadig  holdt  Øje  med  Willmer. 

Rolig. 

Jeg  venter,  til  Klokken  ringer  anden  Gang, 
Hr.  Chefdirektør.  Men  saa  ikke  et  Øjeblik  læn- 
gere! —  For  Chefdirektørens  egen  Skyld,  er  det 
vist  bedst,  at  det  ikke  bliver  mig,  som  medde- 
ler, at  Toget  ikke  kan  afgaa. 

WiLLMER 

Om  Toget  skal  gaa  eller  ikke  bestemmer  jeg! 

Bille 

indtrængende. 

Jeg  kan  ikke.  .  .  her  hvor  det  drejer  sig  om 
Menneskeliv .  .  . 

WiLLMER 

Menneskeliv.  .  .    Nonsens! 

Bille 

som  før. 

Hr.  Chefdirektør  —  en  Bro,  der  styrter  sam- 
men under  et  Tog .  .  . 

WiLLMER 
sikker. 

Men  det  sker  ikke.  .  .  det  sker  ikke,  siger 
jeg!  —  De  har  overdrevet.  Toget  skal  køre 
langsomt  hen  over  Broen  —  Fod  for  Fod  — 
Jeg  har  givet  mine  Ordre  —  og  de  rokkes  ikke ! 

Bille 
Men  dette  her  er  jo  en  fuldkommen  Forbry.  .  . 

WiLLMER 

Er  De  gal,  Mand!  —  Vogt  Deres  Tunge;  — 

(Vender  sig  brat  fra  ham,   gaar   pp  paa  Talerstolen  og  rin- 
ger. —  Man   flokkes   om  ham.  —  Journalisterne  noterer). 

WiLLMER 
rank  og  fuldstændig  rolig. 
Mine  Herrer!  * 

Først  takker  jeg  dem  allesammen  hjerteligt 
paa  mit  Selskabs  Vegne,  fordi  de  har  givet 
Møde  her  ved  denne  Fest.  —  Dagen  er  betyd- 
ningsfuld.   Det  er  et  stort  og  vigtigt  Arbejde  til 

Folkets  og  Landets  Tarv,  som  i  Dag  skal  føres 
ud  i  praktisk  Anvendelse!  —  Dernæst  beder  jeg 
Dem  med  mig  at  bringe  den  Mand,  som  har 
været  vort  Foretagendes  indflydelsesrige  og  for- 
staaende  Protektor,  vor  dybtfølte  Tak !  —  Blom- 
strende Villaer  og  tryg  Velstand  i  mange,  smaa 
lavloftede  Hjem  er  allerede  Frugten  af  hans  og 
vort  Arbejde  her  paa  Egnen.  —  Befolkningen 
vil  sikkert,  nu  da  Lejlighed  dertil  snart  gives, 
vise  ham  sin  Tak  og  sin  Tillid.  —  Lad  os  da 
haabe,  at  han  i  en  uoverskuelig  Aarrække  maa 
beklæde  sit  høje  Embede  til  Gavn  og  Glæde  for 
vort  elskede,  lille  Fædreland! 

Hans  Excellence  Trafikminister  Petersen  længe 
leve! 

Touche  fra  Orkestret.  —  Spredte  Hurraraab. 

Pedersen-Hals 

til  Lizzie. 

Han    kan!  —  Og    sikken    Tøjet    sidder    paa 
ham  ! 

Lizzie 
smiler  nervdst. 
Ja 

Ministeren, 

der  hjertelig  har  trykket  Willmers  Haand,  gaar  nu  op  paa 
Talerstolen,  medens  Journalisterne  noterer: 
Mine  Herrer! 
Først    min    hjerteligste  Tak   for  den  Beredvil- 

lighed,  hvormed  De  sluttede   Dem   til   den  højt- 
ærede Talers  Ord,  Tak!  — 

Men  det  forekommer  mig,  at  den  Tak,  som 
skulde  lyde  herude  i  Dag,  særlig  burde  rettes  til 
den  højtærede  Taler  selv.  Thi  hans  er  Fortjene- 
sten! (En  stemme:  Det  er  hert!)  Lykkelig  det  Sel- 
skab, der  blomstrer  under  hans  Ledelse!  —  Med 
kendt  og  vanlig  Dygtighed  har  han  vidst  at 
fuldføre  dette  store  Anlæg.  Lad  os  da  alle  ud- 
tale vor  fulde  Anerkendelse  af  den  store  For- 
tjeneste, han  her  har  vidst  at  indlægge  sig  — 
og  som  jeg  ogsaa  senere  skal  have  den  Glæde 
paa  Landets  Vegne  at  kunne  yde  ham  en  syn- 
lig Tak  for  —  —  (Pedersen-Hals,  ivrig  til  de  om- 
kringstaaende :  Kommander!    Det  er  Kommandør!) 

Saalænge  vort  kære  Fædreland  bæres  oppe  af 
stort  anlagte  Mænd,  som  han,  saalænge  vil  det 
ogsaa  i  Fremtiden  vedblive  at  skyde  samme 
lykkelige  Vækst  som  hidindtil! 

Et  Leve  for  Chefdirektør  Willmer! 

Hurraraab.    Haandklap.    Touche. 

Pedersen-Hals 

til  Lizzie. 

Han  klarede  sig  sgu  ogsaa  pænt! 
Willmer 

takker  rørt  Ministeren.    Slaar  derpaa  op  med  Haanden. 

Tak,  Tak,  allesammen!  —  Og  nu  af  Sted! 

Gæsterne    gaar    fornejede   og    talende  ud  paa  Perronen. 

—  Nogle  stiger  op  i  Toget.  —  Andre  tager  et  Afskeds- 
bæger ved  Bufetten. 

Thune 

ses  uden  for  Døren  til  Perronen. 

Bille 

hurtig  hen  til  Lizzie. 

Lizzie,  hjælp  mig  —  stands  ham!  Ellers  maa 
jeg  —  og   det  vil   blot   forværre   hans  Sag  .  .  . 

Lizzie 
nervøs. 
Forværre.  .  .?  Hvad  mener  Du?  Ser  Du  Syner? 

—  Tror  Du,  at  Hans  vilde  lade  mig  køre  med 
et  Tog,  som  han  ikke  selv  var  fuldstændig  sik- 
ker paa  vilde 

Bille 

forlærdet. 

Du  —  skal  Du  med?  Jeg  troede  ikke  —  — 

Lizzie 
Naturligvis.  .  .!     Men  er  Du  bange,  saa  bliv 
Du  bare  her  tilbage  paa  Stationen  .  .  .   (Hen  mod 

Perrondøren). 

Bille 
Nej    hun  maa  ikke  udsætte  sig  for  — 

(Hurtig  ud  gennem  Vestibulen), 


190 
Thune 

ind  fra  Perronen. 

Hvor  skal  De  hen,  Fru  Lizzie? 

Lizzie 
Naturligvis  ud  til  min  Mand  —  ud  til  Toget. 

Thune 
Men  Deres  Mand  har  bedt  mig  sige  Dem,   at 
De  skulde  blive  her  og  tage  hjem  til  Villaen. 

Lizzie 

trodsig. 

Hvorfor? .  .  .  (Angst).  Flyt  Dem!  —  Jeg  vil  ud 
.  .  .  Saa  maa  han  heller  ikke.  .  . 

Thune 

hyssende. 

Hyss .  .  .   skrig  dog  ikke  saadan  op ! 

Lizzie 
Saa  er  der  alligevel  F'are! 

Thune 
Snak.  .  .    vist  ikke!  —  Det   kan  De  vel  for- 
staa  —  Naar  han  selv  tager  med! 

Lizzie 
Det  er  jo  hans   Stilling,    det  gælder  —  hans 
Ære  —  De  véd  ikke,    hvad   han   saa  vil   vove! 


^ 

Men  jeg  vil  være,    hvor   han   er  —  Flyt   Dem! 
—  Gaa!  --  Jeg  vil  ud!  Jeg  vil  med! 

Thune 
De  kommer  ikke  med  —  F'or  ingen  Pris! 

Lizzie 

der  opdager  Ministeren  udenfor. 

Tror  De,  at  De  kan  hindre  mig!  —  (Kalder.) 
Aa,  Deres  Excellence,  vil  De  ikke  byde  mig 
Deres  Arm  og  fore  mig  hen  til  min  Mands 
Kupé? 

Ministeren 

i  Døren,  —  Byder  hende  Armen. 

Med  Fornøjelse,  kære  Frue  —  Chefdirektøren 
er  henne  i  den  forreste  Vogn .  .  .  (Til  Thune.) 
Skal  De  ikke  med,  Hr.  Direktør? 

Thune 

der  er  veget  til  Side.  —  Forvirret. 

Jo  —  ja  —  jeg  .  .  . 

Ministeren 

fører  Lizzie  ud. 

Willmer 

et  Øjeblik  efter  stærkt  ophidset  ind  fra  Perronen. 

Mod  Thune. 

Hvad  skal  det  sige!  Bad  jeg  Dem  ikke  sørge 
for,  at  hun  ikke  kom  med!  Og  nu  .  .  . 

Thune 

trækker  paa  Skulderen. 

Det  var  umuligt .  .  .   Jeg  forsøgte  det .  .  .  Men 
hun  vilde .  .  . 

WiLLMER 
tungt. 

Saa .  .  .    saa   er   Slaget   tabt  —  Naar  hun  er 
med,  saa  kan  jeg  ikke.  .  . 


Blom 

fra  Perrondøren. 

Maa  jeg  ringe  til  Afgang  .  . 

.  ? 

WiLLMER 

Nej,  nej  —  vent! 

Blom 

ud. 

Thune 

ved  Vinduet. 

Ja,    nu    hjælper    Ministeren    Deres    Frue   op  i 
Kupeen,  Willmer  .  .  . 

WiLLMER 
ned  paa  en  StoL 

Løb  ud  —  skynd  Dem  .  .  .    Sig  —  sig,  at  der 
er  sket  en  Ulykke  .  .  . 

Thune 

ud  paa  Perronen. 

Hallo!    Hallo!  —  Toget    kan    ikke  afgaa!  — 

Uheld  paa  Linjen  —  en  Bro,  der  er  styrtet  sam- 
men. .  . 

Ude  paa  Perronen  bliver  der  stor  Bevægelse.  —  Gæsterne 
staar  ud  af  Kupeerne  og  diskuterer  ivrig.  —  Man  hører 
Spørgsmaalene  og  Udraabene:  Ulykke!  Sammenstyrtning! 
Hvor?  Hvad?  Hvornaar? 

Ministeren 

ind  —  fulgt  af  flere  —  deriblandt  Lizzie. 

Hvad  i  Alverden  betyder  dette  her?  —  Hvorfor 
skal  Toget  ikke  afgaa.^ 

WiLLMER 
forsøger  at  tage  sig  sammen. 

Desværre,  Deres  Excellence  —  et  frygteligt 
Uheld    —    Telegram    —    Broen    over    Kerrum 

Moseaa ingen  aner  eller  forstaar  —  mulig, 

at  denne  forfærdelige  Regn  har  undermineret  .  .  . 

Ministeren 
Men  det  er  jo  en  ganske  uhørt  Sag!  —  En 
Bro,  der  styrter  sammen  .  .  .  i  Danmark!  — 
Det  er  jo  fuldkommen  amerikansk!  —  Hvem 
har  Ansvaret,  maa  jeg  spørge  —  hvem  har 
bygget  den  Bro? 

WiLLMER 

Deres  Excellence  kan  sikkert  forstaa,  hvad  jeg 
maa  føle  i  dette  Øjeblik  —  En  saa  frygtelig 
Situation  —  en  saa  .  .  . 

Ærtehalm.  13 

Pedersen- Hals 

frem. 

Min  bedste  Willmer,  det  maa  jeg  si — ge! 
Sandelig  en  højst  uhyggelig  Historie  for  Sel- 
skabet! Tænk,  hvad  der  kan  gøres  ud  af  den 
i  vor  velsindede  Presse!  —  Og  Andersen-Vin- 
dinge, som  gaar  her  omkring  og  skuler  — 
Hvem  har  reverenter  talt  begaaet  den  Geni- 
streg? 

Willmer 

Før  Sagen  er  omhyggelig  undersøgt,  tør  jeg 
ikke  udtale  mig,  Hr.  Statskonsulent  —  Men  stol 
paa,  at  den  skyldige  skal  blive  draget  strengt 
til  Ansvar. 

Ministeren 
Jeg   haaber,    at    det    maa  ske   uden  Persons- 
anseelse  ! 

Willmer 

med  et  sky  Blik  til  Bille. 

Selvfølgelig  —  suspenderet  øjeblikkelig! 

Ministeren 
Her    lokkes    man    ud  —  Og    hjemme    sidder 
der  tæt  med  Folk  og  venter  .  .  ! 

Willmer 
Alt   skal   hurtigst   blive   ordnet  til  Hjemturen, 
Deres  Excellence  —   ad   den   gamle   Linje  .  .  . 

(Vinker  ad  Blom  og  giver  ham  nogle  hastige  Ordrer.) 

Blom 

ud. 

Journalisterne 

har  imidlertid  omringet  Bille,  der  afviser  dem  kort  og 
trækker  sig  afsides 

Andersen- Vindinge 

til  nogle  Meningsfæller. 

Nu  vil  jeg  tale!  Nu  vil  jeg  sige  ham  Besked 
—  Her  bliver  han  sgu  da  nødt  til  at  svare 
mig. 

Meningsfællerne 

Ja,  paa  ham,  Andersen!  —  Du  er  en  Knup, 
Andersen ! 

Lizzie 
slaar  pludselig  Haanden  for  Ansigtet  og  brister  i  stille 

Graad. 

Ministeren 

hen  til  hende. 

Saa,  saa,  lille  Frue  —  saa,  saa!  —  Ja,  det 
er  en  pinlig,  men  dog  ingenlunde  uoprettelig 
Situation. 

Pedersen-Hals 

klapper  hende  paa  Kinden. 

Tør  kun  de  smaa  Øjne  —  Vi  skal  nok  klare 
Historien  —  Vi  hænger  jo  sammen! 

13* 

Frk.  Rørby 

stirrer  hen  mod  Lizzie. 

Den  lille,  snedige  —  Noksagt  .  .  ! 
Thune 

sagte  til  WiLLMER. 

De  maa  tale,  Mand  —  (Peger)  Der  er  noget  i 
gære  med  Andersen-Vindinge  —  De  maa  komme 
ham  i  Forkøbet! 

WiLLMER 
retter  sig. 

Ja,  ja  .  .  .  naturligvis  ...  De   har   Ret!    Han 

maa    ikke   .  .  .    (Hurtig  op  paa  Talerstolen.  Ringer.) 

Journalisterne 

noterer. 

WiLLMER 

rolig  og  alvorlig. 

Mine  Herrer! 

Denne   pinlige  Hændelse   har  naturligvis  gjort 

et    dybt  Indtryk    paa    mig  —  Jeg    er    uendelig 

ilde  berørt  over,    at  de  Herrer,    som  har  afset 

deres  kostbare  Tid  paa  at  komme  herud  i  Dag, 

maa    tage    hjem    med   uforrettet  Sag.     Og  som 

jeg   staar   her  for  Dem,    førend  den  nødvendige 

Undersøgelse    endnu    er  foretaget,   maa  jeg  jo 

tage    Ansvaret    paa    mig.  —    Men    hele    denne 

triste   Sag   vil   forhaabentlig   snarest    ligge  fuldt 

og  klart  belyst,  og  da  skal  de  skyldige  ikke  faa 

Lov  til  at  unddrage  sig  Byrden  af  deres  ufor- 
svarlige Handlemaade!  (Momme;  Bravo!)  —  Og  nu 
til  Slut  kun  dette:  Om  jeg  end  højelig  maa  be- 
klage det  skete,  kan  jeg  dog  ikke  undlade  sam- 
tidig at  føle  den  dybeste  Taknemmelighed  over, 
at  ingen  uoprettelig  Ulykke  naaede  at  indtræffe! 

(Ned.) 

Bifaldsmumlen  og  spredte  Haandklap. 

En  Stemme 
Ja,  det  er  vi  andre  saagu'  ogsaa  glade  for! 

Ministeren 

hen  til  Willmer 

Det  var  smukke  Ord.    Netop  det,  der  skulde 
siges. 

Pedersen-Hals 
Ja  —  og  kjønt  lød  de! 

Frk.  Rørby 

til  Bille. 

At  De  dog  tier.  Menneske  .  .  ! 

Bille 

uvilligt. 

Jeg  fik  jo  min  Vilje  —  Toget  afgik  ikke  .  .  . 

Frk.  Rørby 
Hele  Skylden   væltes   nu   over   paa  Dem  .  .  ! 
Og  D  e,  som  skulde  .  .  . 

Bille 

løfter  trist  paa  Skuldrene, 

Jeg    rejser    herfra    allerede    i    Aften,    Frøken, 

saa  ... 

Frk.  Rørby 

i  højeste  Forundring. 
Rejser  De   .  .  !   (Videre  Gestus.) 

WiLLMER 
hastig  til  Thune. 

Hold  øje  med  Bille  —  Hvor  er  han? 

Thune 

peger. 

Dér  .  .  .  Ganske  rolig  .  . 

WiLLMER 

Ubegribeligt!  —  Det  maa  dog  altsaa  nu  være 
gaaet  op  for  ham,  at  Skylden  alligevel  er  hans ! 

Thune 

ironisk. 

Selvfølgelig! 

Andersen- Vindinge, 

der   atter  har   stukket  Hovedet    sammen   med  Partifællerne, 

gør  Mine  til  at  gaa  hen  imod  Talerstolen. 

Pedersen-Hals 

til  Ministeren.  —  Peger  mod  Andersen. 

Excellence,  luk   dog  Munden   paa   den   Skva- 

dronør!  —  Det  gaar  sgu  ikke  an,   at  han  taler 

—  han  ødelægger  det  hele  for  vos  —  Selskabet 

trænger    til    at    arbejde   i   R  o  nu   efter  alle   de 
Ulykker. 

Ministeren 

undvigende. 

Hvad  vil  De  have,  at  jeg  skal  gøre  .  .  ? 

Pedersen-Hals 
Ta'  og  lov  ham  det  Ben  som  Repræsentant  i 
Vindinge  Sparekasse  —  saa  tier  han   sgu  nok. 

Ministeren 
Det  sorterer  jo   nærmest   under  min  Kollega, 
Indenrigs  .  .  . 

Pedersen-Hals 
Faen  .  .  !   Excellencen   kan  jo   vise   ham   en 
Villighed  en  anden  Gangl 

Ministeren 
Hm  —  ja  —  jo  (Kalder.)    Aa,   Andersen- Vin- 
dinge  ...  et  Ord  !   (Taler  afsides  med  ham.) 

Blom 
ind.  —  Hen  til  Willmer. 

WiLLMER 

Godt  —  Nu  skal  jeg  .  . , 

Pedersen-Hals 

fortrolig  til  Willmer 

Vent  lidt  —  Excellencen  snakker  gedul't  med 
ham,  Andersen. 

Willmer 

forstaaende.  —  Glad. 
Ah— h   .  .  .? 

Pedersen-Hals 

blinker. 

Akkurat  sgu!  —  sagde  Majoren,  he,  he! 
Willmer 

til  Blom. 

Om  fem  Minutter! 

Blom 

ud. 

Andersen- Vindinge 
forlader  bukkende  Ministeren  og  gaar  op  paa  Talerstolen. 

Pedersen-Hals 

forfærdet. 

Nu  taler  han  Gudforbande  mig  alligevel. 

Andersen- Vindinge 
Mine  Herrer! 

Det  er  kun  et  Par  Ord.  —  Jeg  vil  bare  sige, 
at  jeg  føler  mig  fuldt  ud  betrygget  ved  Hr.  Chef- 
direktør Willmers  Løfte  om  fuld  og  streng  Un- 
dersøgelse af  den  foreliggende  Affære.  —  Netop 

jeg,  som  har  haft  flere  Smaating  at  bebrejde 
ham  og  hans  Selskab  —  jeg  føler  mig  i  nær- 
værende Tilfælde  kaldet  til  at  sige:  Direktør 
Willmer  har  lovet  os  fuld  Klarhed  —  og  det  bør 
vi  være  tilfredse  med.  Vi  herhjemme,  der  er  saa 
tilbøjelige  til .  .  .  æ  .  .  .  Smaalighed  —  lad  os  for 
en  Gangs  Skyld  se  paa  en  dygtig  Mands  For- 
tjeneste —  og  sammen  med  ham  nøjes  med 
at  beklage  et  lille  og  maaske  rent  tilfældigt 
Uheld  .  .  .  Ja,  det  var  bare  det,  jeg  vilde  sige. 
Ned  af  Talerstolen. 

MOMME 
med  foldede  Hænder. 
Nu  lysner  det .  .  . ! 

Willmer 

trykker  Andersen-Vindinges  Haand. 

Og  saa,  mine  Herrer  —  Stationsforstanderen 

har  for  et  øjeblik  siden  meddelt  mig,  at  alt  er 

i    Orden    for    Hjemkørselen    —    ad    den   gamle 

Linje. 

Gæsterne 

rører  glade  paa  sig. 
Pedersen-Hals, 

med    hvem  Lizzie   har  staaet    og    talt   paa    sin    naive,    ind- 
smigrende Maade,  klapper  hende  paa  Kinden. 

Ja  —  ja,  lille  Frue  —  Sandelig  De  har  Ret! 

—  Jeg  har  ogsaa  selv  tænkt  paa  det  samme  — 
Den  kjære  Chefdirektør  trænger  virkelig  til  lidt 
Oprejsning  efter  alle  disse  Strabadserier  —  Og 
det  vil  jo  ogsaa  gavne  Selskabet  —  Nu  skal 
jeg  tale  med  Excellencen  .  .  . 

Lizzie 
Tak  —  Tak  —  De  er  saa  god  og  klog  .  .  . 

Pedersen- Hals 

trykker  henrykt  hendes  Hænder. 
Er  jeg  .  .  .?   (Hen  til  Ministeren.) 

Thune 

der  har  iagttaget  Parret,  —  Hen  til  Lizzie. 
Frue  —  min    Kompliment  —  De    er    beun- 
dringsværdig! 

Lizzie 

Haanden  ud  mod  ham.  —  Naiv  og  kvidrende. 

Thune  .  .  .  skal  vi  være  Venner  igen  .  .  .} 
Thune 

kysser  Haanden. 

Jeg  tager,  hvad  jeg  kan  faa .  .  . 

Lizzie 
den  anden  Haand  frem. 
Værsgod  —  Der  er  kun  e  n  Thune,  som  jeg  . .  . 

Thune 

kysser  den. 

Lizzie  —  Er  det  sandt  .  .  . ! 

Lizzie 
Hyss  .  .  .! 

Thune 

kysser  begge  hendes  Hænder.  —  Derpaa  hurtig  bort. 

Pedersen-Hals 
fra  Ministeren  og  op  paa  Talerstolen. 

Ministeren 

hen  til  Lizzie.  Klapper  hendes  Kind. 

Hvem  kan  nægte  Dem  noget  ... 

Pedersen-Hals 
Kjære  Venner! 
Jeg  har  reverenter  talt  Lyst  til  at  komme  med 
et  Forslag!  —  Jeg  tror,  det  vil  blive  godt  mod- 
taget. —  Hvem  har  haft  det  værst  i  Dag?  Det 
har  sandelig  vor  gode  Ven,  Chefdirektøren  Will- 
mer.  Jeg  synes,  han  kan  trænge  til  en  Oprejs- 
ning for  alle  sine  Kvaler.  Hvad  mener  De,  om 
vi  giver  ham  en  Adresse  —  et  Slags  Tillids- 
votum? (Ministeren:  Det  er  hørt!)  Ja,  ikkesandt, 
Deres  Excellence!  —  For  Willmer  er  en  af  Lan- 
dets dygtigste   og   foretagsomste  Mænd,   det   er 

vi  vist  alle   enige  om,  —  og  hvis  er  Skylden, 

at  vi  nu  staar  her  sunde   og  glade  uden  nogen 

Bræk  paa   nogen  Dele  —  hvem  var  det,   som 

i  Tide  fik  Toget  standset  med  Aandsnærværelse 

og  Snarraadighed,  saa  ikke  den  mindste  Ulykke 

passerede?  —  Det  var  min  Sæl  og  Salighed  vor 

egen  kjære  Chefdirektør  Hans  Willmer!  —  Kjære 

Venner  —  derfor  beder  jeg  Dem    alle  med  mig 

om   at   raabe    et   godt   dansk   Hurra    for    denne 

Mand,  der  er  en  Pryd  for  sin  Stand  og  sit  Land 

—  der  rimede  jeg  sgu  tre  Gange,  he,  he!  —  Og 

saa  vil  jeg  ta'  hjem  og  affatte  Adressen  og  sende 

den  rundt  til  Jer  til  Underskrift.  —  Men  altsaa 

foreløbig:  Hr.  Chefdirektør  Hans  Willmer  længe 

leve! 

Hurraraab  og  Touche. 

Willmer 

staar  dybt  bevæget. 

Lizzie 

lister  stille  sin  Haand  i  hans. 

Vejret  er  lidt  efter  lidt  klaret  op.  .Solen  bryder  frem. 

Pedersen- Hals 

fornøjet. 

Der  er  saagu  Solen!  —  Den  skinner  paa  Ret- 
færdige og  Uretfærdige  he,  he!  —  Hvorfor  skulde 
vi  andre  saa  være  haardere! 

Blom 

ind. 

Nu  er  alt  i  Orden,  Hr.  Chefdirektør  1 
Gæsterne 

strømmer  oprømte  ud  paa  Perronen. 
Naar  Lokalet  omtrent  er  tomt,  kommer 

Madam  Walbom 

ind    fra   Vestibulen    med   Spand    og   Skrubbe.  —  Ser   rundt 
paa  det  skidne  Gulv: 

Ak   ak   ak   —  Jøsse  Kresse  Koss,  sikken   en 

Søle   at   muge    op   i!     (Slaar   indholdet  af  Spanden  hen 
ad  Gulvet  og  giver  sig  til  at  skrubbe  løs.) 

Tæppe. 

GUSTAV  WIED 


Menneskenes  Børn.    I— IL    Novelletter.    3,00. 

En  Hjemkomst.    Sørgespil  i  4  Akter.    0,75. 

Silhuetter.     Fortællinger.    2,50. 

Barnlige  Sjæle.    Fortællinger.    3,50. 

Ungdomshistorier.    En  Fortælling.    2.  Oplag.    3,50. 

Lystige  Historier.    3,00. 

Bedstemoders  Manuskript.  Spredte  Billeder  af  Livet 
i  Aarhundredets  Midte.    3,00. 

Erotik.     Satyrspil  i  3  Akter.    2,50. 

Den  gamle  Pavillon.    Skuespil  i  3  Akter.    2,75. 

H.  O.  Andersen.  Stemninger  og  Æventyr.  Med  Tegninger 
af  Viggo  Pedersen.    3,00. 

Adel»  Gejstlighed,  Borger  og  Bonde.  4  Satyrspil. 
2.  Oplag.    3,50. 

Slægten.    Roman.    4.  Oplag.    5,00,  ib.  7,00. 

Livsens  Ondskab.  Billeder  fra  Gammelkøbing.  3.  Op- 
lag.    5,50. 

Det  svage  Køn.    4  Satyrspil.    5.  Oplag.    3,50. 

Thummelumsen.    Komedie  i  5  Billeder.  2,75. 

Knagsted.  Billeder  fra  Ind-  og  Udland.  2.  Oplag.  5,50, 
ib.  7,50. 

Hendes  gamle  Naade.  Skuespil  i  5  Akter.    2,75. 

Et  Opgør.     En  lille  Komedie  i  1  Akt.     1,50. 

Byens  Stolthed.    Komedie  i  5  Akter.    2,75. 

Dansemus.    Et  Satyrspil.    5,50. 

Ranke  Viljer.    Satyrspil  i  4  Akter.  3,25. 

Fra  Land  og  By.  Samlede  Fortællinger  i  Folkeudgave. 
Med  Forfatterens  Portræt.    I— II.     5,00,  ib.  8,50. 

Fædrene  æde  Druer  — .  Roman.  2.  Oplag.  6  Kr.  50  Øre. 

Kærlighed.   Fire  Idyller.    3  Kr.  75  Øre. 

Circus  Mundi.    Fortællinger.  2.  Oplag.  3  Kr. 


Første  Violin.    Komedie  i  4  Akter  af  Jens  Petersen  og 

Gustav   Wied.    3,50. 
Atalanta  eller  Naar  Piger  har  Penge.    Komedie  af 

Jens  Petersen  og  Gustav  Wied,    3,75. 

